
Capitolo 1 

Cemodo che r e stada che Babo Ciarieja, marangon, I a data un toco 
de len che I piansea e I ridea conpain de un pizo 

Lea na ota . . . 
- Un re - dijara alolo i pize che me liese. 
- No, pize, ve fala. L ea na ota un toco de len. 
No n ea len de prima, ma un stizo da conbia, de chi che d inverno se 
bete inze fornel par inpiza fo e sciouda fora ra ciasa. 
No sei cemodo che r e stada: el fato 1 e che un bel di sto toco de len 1 
e capita inze botega de un vecio marangon, che 1 aea gnon Babo 
Tone ma dute i dijea Babo Ciarieja, par via de ra ponta del nas, 
senpre lustra e rossa come na ciarieja madura. 

Canche Babo Ciarieja 1 a vedu chel len, 1 ea duto beato: el s a sfrea ra 
mas, e 1 a sbrodoncia sote osc: 

- Sto len el capita propio iusto: el voi dor a par fei na janba de un 
toulin. 

Dito e fato, 1 a ciapa su ra manera par scomenza a 1 scorza e 1 
desgrossa, ma 1 ea drio a i da 'so 1 colpo, canche 1 e resta col brazo 
par aria a senti na ojeta fina fina che ra 1 preaa: 

- No peta massa forte! 

Pensave ce mal che 1 e resta chel bon on de Babo Ciarieja! 
Duto frastorna, 1 a varda intorno par duta ra camera, a vede da 
agnoche mai podea vieni fora chera ojeta, e 1 no n a vedu negun: 1 a 
varda inze inze un armei senpre sara, e negun; 1 a varda inze inze 
casseta intra ra boujies e 1 segadizo, e negun; 1 a daerto ra porta de 
botega par dai una ociada anche fora inze strada, e negun. E alora? 

- Ei capi - 1 a dito riden, fin che 1 se rusciaa ra testa - se vede che 
chera ojeta me r ei insoniada. Betosse danoo a loura. 

L a tolesc su ra manera e 1 i a da 'so na gran mazocada al so len. 

- Ohi! Te m as propio fato mal! - r a craia stizada ra solita ojeta. 

Sta ota Babo Ciarieja 1 e resta de sas, coi oce fora de ra testa da ra 
paura, ra bocia daerta e ra lenga che pendoraa fin deboto sul 
menton: el someaa na mascora da Carnaal. 

Canche 1 s a redea, el tremaa e 1 balbotaa da ra paura, e 1 a scomenza 
a di: 

- D agno mai saralo vienu fora sta ojeta che r a dito - Ohi? . . . Epura 
canone anema viva. Che see par cajo sto toco de len che 1 a inpara a 
pianse e sgnoufa come ra famea? No pos crede. Velo ca, 1 e un len da 
fornel, conpain de chi outre, e a 1 bicia inze f o 1 e bon par coe na tecia 
de fajoi ... E alora? Che see calchedun scondu inze? Se 1 e inze 
calchedun, sa dan. Ades i fejo ben vede io! 

Dito chesto, 1 a brinca con duta doa ra mas chel por toco de len e 1 a 
taca a 1 peta, zenza pensa sora, su par i mure. 

Dapo, 1 a tira ra rees par scota se 1 ea ancora calche ojeta che 
sgnoufaa. L a speta doi menute, e nuia; zinche menute, e nuia; diesc 
menute, e nuia de nuia! 

- Ei capi - 1 a dito, e intanto el riduzaa e 1 se rusciaa danoo ra testa - 
se ede che ra ojeta che r a dito ohi, me r ei propio insoniada! Betosse 
danoo a loura. 

'Sa che 1 aea un gran festide, 1 a scomenza a cianta par feisse corajo. 
Poia 'so ra manera, 1 a tolesc su ra piana, par piana e lustra 1 len, ma 
fin che el pianaa, 1 a sentu danoo chera ojeta che ra i dijea riden: 

- Feniscera, che te me fesc cote daparduto! 

Duto inze un colpo, chel por Babo Ciarieja el sin e 'su in cu. Canche 1 
a daerto danoo i oce, el s a data scenta 'so sul siolo. 
El vardaa fora pi tristo de ignante e finamai ra ponta del nas, da 
rossa che r ea senpre stada, r aea canbia tinta da ra scoutrida. 

Capitolo 2 

Babo Ciarieja el i da el toco de len al sd amigo Bepeto, che el lo dove 
parfei su un bel buratin che I sepe bala, dora ra sciabela efei i soute 
mortal 



In chera i a peta sun porta. 
- Vieni inze - 1 a dito el marangon, zenza 'si adora a lea su. 
L e vienu inze inze botega un veceto sbalzin, che 1 aea gnon 
Bepeto, ma ra famea la dintorno, se ra vorea che 1 s inbestiasse, ra 
ciamaa col soragnon de Polentina, par via dei ciaei pestize, 'sai che i 
someaa propio na bela polentina. 

Bepeto 1 ea un gran parmolos. Ocio a i di Polentina! El se stizaa 
direto e po no se 'sia pi adora a 1 fei sta un bon. 

- Bondi Babo Tone - 1 a dito Bepeto - Ce fejeo la 'sobas? 

- I insegno 1 Abeze a ra formies. 

- Bon pro. 

- Ci v alo mena ca, Bepeto? 

- Ra me janbes. Ae da sae, Babo Tone, che son vienu da vos a ve 
damanda un piazer. 

- Son ca par ve da na man - 1 a dito el marangon, fin che el leaa su 
insenoon. 

- Ancuoi bonora ei abu na bela pensada. 

- Dijeme pura. 

- M ei pensa de fei un buratin de len, ma un gran bel buratin, che 1 
sepe bala, dora ra sciabela e fei i soute mortai. Co sto buratin vorarae 
'sira 1 mondo, par me guadagna un toco de pan e un goto de vin: ce 
ve salo? 

- Brao Polentina! - r a craia ra solita ojeta, che no se capia da agnoche 
ra vienisse fora. 

A se senti ciama Polentina, Bepeto 1 e deenta ros come 1 fo, el s a 
volta ves el marangon e 1 i a dito duto stiza: 

- Parce me ofendeo? 

- Ci ve ofendelo? 
-Mae ciama Polentina! . . . 

- No, no son sta io. 

- Alora sarei sta io! 16 digo che se sta vos. 
-No! 

- Ai! 
-No! 

- Ai! 

Senpre pi scioudade su, i s a ciapa inze, i s a sgrinfa eisa becota. 
Na ota feni, Babo Tone el s a ciata inze man i ciaei 'sai de Bepeto, e 
Bepeto el s a inacorto da ae inze bocia i ciaei bije del marangon. 

- Rendeme i me ciaei - 1 a craia Babo Tone. 

- Vos rendeme i miei, e son paze e pagade. 

Dapo de s ae rendu i ciaei, chi doi veciote i s a da ra man eisa 
inprometu de resta amighe par duta ra vita. 

- Donca, Bepeto - 1 a dito 1 marangon canche i s a corda via - ce 
piazer voreo che ve feje? 

- Vorarae un toco de len par fei el buratin, me 1 dajeo? 

Babo Tone, duto beato, 1 e 'su alolo a tuoi sul banco chel stizo che el 1 
aea tanto spasema. In chera che 1 i lo dajea al so amigo, el len el s a 
moesc, lie scanpa fora de man e 1 e 'su a peta un colpazo inze ra 
schenela scaderles de chel por Bepeto. 

- Ah Tone, aeo sto zanco ca canche daje via algo del vosc? M ae 
deboto inzoti! . . . 

- Ve 'suro che no son sta io! 

- Ai, ai, alora sarei sta io! . . . 

- L e duto colpa de sto len . . . 

- Sei ben che 1 e colpa del len, ma se sta vos a me 1 tira inze par ra 
scheneles! 

- 16 no v ei tira nuia! 

- Boujion! 

- Bepeto, no me ofendede, sedeno ve ciamo Polentina! . . . 

- Muse! 

- Polentina! 

- Musciato! 

- Polentina! 

- Burto scimioto! 

- Polentina! 

Canche 1 s a sentu ciama Polentina par ra terza ota, Bepeto el no n a 
pi vedu, 1 e souta sora 1 marangon e i s a da un fraco de legnades. 
Canche i a lascia de se peta fora, Tone el s a data doa varseles de pi 
sul nas, e chel outro doi botoi de manco sul crojato. Paze e pagade, i 
s a da ra man e i s a inprometu de resta boi amighe par duta ra vita. 
Bepeto el s a tolesc su el toco de len, 1 i a dito gramarze a Tone e 1 sin 
e 'su a ciasa, meso zoto. 

Capitolo 3 



Na ota a ciasa, Bepeto el scomenza alolo a fei I buratin, e I i bete 
gnon Pinochio. El buratin elf esc ra sd prima baronades 




a ciasa de Bepeto 1 ea un pontuin a piantera, inlumina da un 
sotesciara. Ra mobilia ra no n arae podu esse pi poereta: na 
carega che ciocia, un lieto scaderlo e un toulin duto carola. 



Sul pare se vedea un larin col fo che ardea; ma 1 fo 1 ea pitura, e pede 
1 fo 1 ea pitura anche un lavieso che coea, da agnoche vienia fora na 
neola de fiado che ra someaa vera. 

Na ota a ciasa, Bepeto 1 a tolesc i atreze e 1 s a betu a intaia el buratin. 

- Ce gnon ebe da i bete? - el s a damanda - Voi i bete gnon Pinochio. 
Sto gnon el i portara fortuna. Ei conosciu na familia intiera de 
Pinochio: Pinochio el pare, Pinochia ra mare, Pinochie so fioi, e i 
stajea dute polito. El pi scior de lore el 'sia par carita. 

Canche 1 a data fora el gnon par el buratin, 1 a scomenza a loura de 
bon sao, e 1 i a fato alolo i ciaei, po el vis e po i oce. 
Fate i oce, pensave ce de mereea che 1 s a fato colsa inacorto che ra 
doa bales es se moea e es lo vardaa fis. 

Bepeto, a se vede smira da chi ociuche, el sin a abu deboto inparmal, 
e 1 a dito duto seca: 

- Oce de len, parce me vardao? 
Negun i a respondu. 

Alora, dapo i oce, 1 i a fato 1 nas, ma 1 nas, apena feni, 1 a scomenza a 
cresce: e cresce, cresce, cresce, inze poche menute 1 e deenta na 
parochia che no fenia pi. 

Chel por Bepeto el se sentreaa a 1 scurta, ma pi el lo scurtaa, pi chel 

sfaza el se slongaa! 

Dapo del nas, 1 a fato ra bocia. 

Ra bocia no n ea ancora fenida, che r a taca alolo a i ride sora e a 1 
coiona. 

- Feniscera de ride! - 1 i a dito Bepeto duto susta, ma 1 ea conpain de 
parla coi mure. 

- Feniscera de ride, te digo! - 1 a craia senpre pi stiza. 

Alora ra bocia r a lascia de ride, ma r a tira fora duta ra lenga. 
Bepeto, par no s invelena 1 sango, 1 a fato finta de no vede e 1 a 
seguita a loura. Dapo de ra bocia, 1 a fato 1 menton, e po 1 col, ra 
spales, el stomego, i braze e ra mas. 

Na ota feni ra mas, Bepeto el s a inacorto che calchedun i portaa via i 
ciaei. El s a volta, e ce alo vedu? L a vedu i so ciaei 'sai inze man del 
buratin. 

- Pinochio! . . . rendeme alolo i me ciaei! 

E Pinochio, inveze de i rende, el s i a betude sun testa, ma 1 s a 
deboto sofea. 

A vede i jeste sfazade de Pinochio, Bepeto 1 ea duto pasciona, 
cemodo che 1 no n ea mai sta in vita soa; el s a 'sira ves el buratin e 1 i 
a dito: 

- Mostro de un piscion! No te sos gnanche feni e no t as gnanche 
riguardo par ta pare! Cosci no va ben, pizo, no va propio ben! 

E 1 s a spaza via na lagrema. 

L aea ancora da feni ra janbes e i pes. 

Canche Bepeto 1 a abu fato i pes, el s a sentu rua na spedazada su ra 
ponta del nas. 

- Me 1 merito! - 1 a dito - Aee da i pensa sora ignante. Ades 1 e tarde! 
El s a betu el buratin sote 1 brazo e el 1 a poia sul siolo, par el fei 
camina. 

Pinochio 1 ea duto ingrofori, 1 no n ea bon de se moe, e Bepeto el lo 
tienia par man par i insegna a bete un pe daante chel outro. 



8 



Canche el s a destira fora polito, Pinochio 1 a scomenza a camina da 
soposta e a core par camera, fin fora par porta; 1 e souta inze strada e 
1 se r a mocada. 

Chel por Bepeto el i corea drio zenza 'si adora a 1 darsonse, parceche 
chel canaia el soutaa come un lioro e 1 petaa i pes sul coola, con un 
bordel che someaa vinte pera de dalmedes. 

- Ciapelo, ciapelo! - craiaa Bepeto; ma ra 'sente par strada, a vede sto 
pupo de len che 1 corea come un lioro, ra se fermaa a 1 varda 
incantada, e ra ridea, ra ridea, ra ridea, parceche ra no n ea bona de 
crede. 

Dinultima, par fortuna, 1 e rua un polizioto che, a senti chel sussuro, 
el cardea che fosse un puliero scanpa de stala; pien de corajo, el s a 
betu inze meso 1 stradon, co ra janbes da largo e chera de 1 ferma, 
che no capitasse outra desgrazies. 

Pinochio, canche el s a inacorto da indalonse che 1 polizioto el stopaa 
1 stradon, 1 a pensa de i tuoi ra ota e i passa intra ra janbes, ma ra no i 
e 'suda. 

Zenza gnanche se moe, el polizioto el 1 a brinca alolo par el nas (1 aea 
na gran parochia, che ra someaa fata aposta par esse brincada dai 
poliziote) e 1 i 1 a rendu a Bepeto che, par el costuma, el vorea i tira 
alolo ra rees. 

Pensave ce mal che 1 e resta canche 1 e 'su a vede de ra rees, e 1 no n e 
sta bon de res data: saeo parce? Parceche, inze ra prescia de 1 feni, el 
s aea desmentea de i res fei. Alora el 1 a ciapa par el copin e, fin che 
el lo menaa a ciasa, 1 i a dito, co na zefa che manazaa guergno: 

- 'Sossin alolo a ciasa. Canche saron made, te pos crede se no fejaron 
i conte! 

Pinochio 1 a scota Bepeto, e po el s a bicia 'sobas e 1 no vorea pi 'si 
inaante. Intanto alcuante curiosc e un pei de sbrindoloi i scomenzaa 
a se ferma la daejin a varda. 

Ci in dijea una, ci un outra. 

-Por pizo! - dijea alcuante - 1 a rejon se 1 no vo torna a ciasa! Ci sa ce 
de paches che 1 i da, chel pezo de on de Bepeto! . . . 
E chi outre i 'sontaa, co nafre de catieria: 

- Bepeto somea un galanton, ma co ra famea 1 e propio un catio! Se i 
lascia chel por pizo inze man, 1 e bele bon de in fei cuatro toche! . . . 

I a tanto dito e fato, che 1 polizioto 1 a mola Pinochio e 1 a mena in 
prejon chel por Bepeto. 'Sa che 1 no saea cemodo se defende, Bepeto 
el piansea come un pizeto e, su ra strada par 'si in prejon, el 
balbotaa: 

- Mostricio de un fiol! E pensa ce na fadia che ei fato par ae un 
buratin nafre da sesto! Peso par me! Incraota, aee da pensa sora 
meo!... 

Ce che 1 e suzedu dapo 1 e na storia da no crede, e ve ra contarei inze 
i capitole che vien. 

Capitolo 4 

Ra storia de Pinochio col Soutaruco-che-parla, agnoche se vede che 
i pize catie i no vo sefei coreje da ci che sa pi de lore 

Donca, pize, ve dijarei che fin che i menaa chel por Bepeto 
zenza colpa in prejon, chel sbiro de un Pinochio, scanpa da 
ra sgrinfes del polizioto, el se ra mocaa fora par ra 
canpagna, par rua a ciasa in prescia; e 1 corea cosci de oga che 1 
soutaa sora i ruoes pi fonde, ra cejes da spines e i fossai de aga, come 
i chetis o i liore che i no vo se lascia brinca dai cazadore. 
Rua daante ciasa, 1 a data ra porta maestra sarada. L a daerto, 1 e 'su 
inze e, apena betu el ciadenazo, el s a bicia 'sobas e 1 a tira el fiado 
contento. 

Ma 1 so contento 1 a dura poco, parceche inze cojina 1 a sentu 
calchedun che fejea: 

- Cri-cri-cri! 

- Ci elo che me ciama? - 1 a dito Pinochio duto spasema. 

- Son io! 

Pinochio el s a volta e 1 a vedu un bel soutaruco che 1 sin 'sia pian 
pian su par el muro. 

- Dime, soutaruco, ci sosto? 

- 16 son el Soutaruco-che-parla, e stago inze sta cojina da zento e 
passa ane. 

- Ades sta cojina r e mea - 1 a dito el buratin - e se te vos propio me 
contenta, vatin alolo e no te volta pi indrio. 

- No m in vado da ca - 1 i a respondu el soutaruco -fin che no t ei 
dito na gran verita. 

- Dimera, ma sentreete. 

- Ocio ai pize che i no obedisce ai so jenitore e i sin va de ciasa par 
stico. Ra no i 'siara mai polito inze sto mondo, e un di o 1 outro i se 
ciamara grame de chel che i a fato. 

- Cianta, cianta soutaruco, ce che te vos: io sei che voi min 'si doman 
bonora, parceche se stago ancora ca, me capitara chel che i capita a 
dute chi outre pize: i me fejara 'si a scora, e vore o no vore me tociara 
inpara; e io, se ei da te ra di s-ceta, no n ei propio chera de inpara, 
me piaje de pi i core drio ai pavies e 'si su par i brascioi a tira 'so ra 
coes de i ouzeluche. 

- Ce un stanpion che te sos! No sasto che, a fei cosci, co te saras gran 
te saras un musciato e dute i te coionara? 

- Taje, burto soutaruco de ra mala noes! - 1 a craia Pinochio. 

Ma 1 soutaruco 1 aea passienza e 1 saea ce che 1 ea ra vita: inveze de 
sin ae inparmal de chel che dijea chel sfaza, 1 a seguita zenza se 
sciouda: 

- E se no te piaje 'si a scora, parce no inparesto almanco un mestier, 
cosci te te guadagnes un toco de pan da galanton? 

- Vosto che te 1 dighe? - 1 i a respondu Pinochio, che 1 scomenzaa a 
perde ra passienza - Intra dute i mestiere del mondo in e solo un che 
me sarae propio bel fei. 

- E cal saraelo, sto mestier? 

- Magna, bee, dromi, me ra gode e fei come el Michelazo, da bonora 
fin da dassera. 

- Che te sepes - 1 a i dito el Soutaruco-che-parla zenza se sciouda 
tanto - ci che fesc chel mestier i va a feni deboto dute su 1 ospedal o 
in prejon. 

- Tendi, croato de ra mala noes! ... se me stizo dassen, te vedes ben 
cemodo che ra va a feni! 

- Poereto Pinochio! te me fesc propio un gran peca! . . . 

- Parce te feje peca?. . . 

- Parceche te sos un buratin de len, e par de pi, t as na testa de len. 
A se senti di cosci, Pinochio 1 e souta su duto inbestia, 1 a tolesc sul 
banco un mazoto e 1 i 1 a tira al Soutaruco-che-parla. 
Fosc el no cardea gnanche de 1 ciapa: ma par desgrazia el 1 a brinca 
propio sun testa: chel por soutaruco 1 e 'su chel tanto adora a fei cri- 
cri-cri e 1 e resta la, spantea su par el muro. 

Capitolo 5 

Pinochio inf amenta el va a vede d un voo par se fei na fartaia, ma 
sul pi bel ra fartaia ra oujorafora da rafunestra 




ntanto scomenzaa a vieni scuro, e Pinochio, che el saea de no n 
ae magna ancora nuia, el s a sentu algo inze 1 stomego che 
someaa propio fame. 



Ra fame dei pize ra cresce de oga, e cosci Pinochio dapo poche 
menute 1 aea ancora pi fame e, inze un vede e no ede, i e vienu na 
fame orba, da no vede gnanche pi fora. 

Chel por pizo 1 e coresc alolo inze cojina, agnoche 1 ea na tecia che 
coea, e 1 a fato par ra descuercia e vede ce che 1 ea inze, ma ra tecia r 
ea solo piturada su par el muro. Pensave ce mal che 1 e resta! El so 
nas, che 1 ea oramai longo, el s a slonga de almanco cuatro diede. 
Alora 1 a scomenza a 'si in ca e in la, a sciascigna duta ra cassetes e 
dute i buje, par vede de un toco de pan, mangare seco, na crosta, un 
os refuda dal cian, nafre de polenta co ra mufa, na spina de pesc, un 
boton de ciarieja, algo da bete sote i dentes: ma 1 no n a ciata nuia, 
nuia de nuia, propio nuia. 

Intanto ra fame ra crescea, ra crescea senpre de pi: e chel por 
Pinochio el no podea fei outro ca spadea, e 1 spadeaa cosci a ra longa 
che de ra otes ra bocia ra i ruaa fin su da ra rees. E dapo de ae 
spadea, el sbutaa 'sobas e 1 sentia che 1 stomego i dorea senpre de pi. 
Alora el se desperaa e 1 dijea piansen: 

- El Soutaruco-che-parla 1 aea propio rejon. Ei fato mal a me volta 
contra me pare e a min 'si de ciasa . . . Se me pare el fosse ca, ades no 
me desganasciarae dal spadea. Oh! Ce burto che 1 e padi fame! 

In chera, i a paru de vede algo de tondo e de bianco inze par intra ra 
spazadures, che someaa deboto un voo de pita. Par i souta sora, a 
Pinochio i a voru esse un iejo. L ea propio un voo. 
No se po gnanche di ce contento che 1 ea chel buratin: se po solo se 1 
fegura. El cardea de s ae insonia: el palpaa el voo de dute i veres, el 
lo tociaa, el lo busciaa e 1 dijea: 

- E ades, cemodo ebe da 1 coe? Ebe da me fei na fartaia? No, 1 e meo 
el coe inze r aga!... No saraelo meo 1 frise inze farsuoira? E se inveze 
1 coesse fin a meso e po me 1 beesse? No, meo de duto 1 e el coe inze r 
aga o inze farsuoira: ei massa chiza de me 1 magna! 

Dito e fato, 1 a betu un farsorin sul sporer: inze 1 farsorin, inveze de 
vonto e smouzo, 1 a betu na gota de aga: e canche r aga r a da el boi, 
tach! ... 1 a roto 1 voo par el bicia la inze. 

Ma inveze de ra s-ciara e del ros, 1 e scanpa fora un puloto duto 
contento e pien de riguardo, che 1 a fato scioria a Pinochio e 1 a dito: 

- Gramarze ben, scior Pinochio, de m ae sparagna ra fadia de ronpe 1 
voo! Sanin dapo, stajeme ben e saludai dute a ciasa! 

Dito chesto, 1 a betu fora r oujores, 1 e oujora su sun funestra e 1 sin e 
scanpa via. 

Chel por buratin 1 e resta de sas, coi oce e ra bocia daerta e ra scorzes 
del voo inze man. Na ota torna in ca, 1 a scomenza a pianse, a 
sgnoufa, a peta i pes da ra rabia e piansen el dijea: 

- Anche 1 Soutaruco-che-parla 1 aea rejon! Se no min fosse scanpa de 
ciasa e se me pare el fosse ca, ades no sarae ca che moro da fame! 
Oh, ce na gran desgrazia che 1 e padi fame! . . . 

E 'sa che ra panza ra seguitaa a brontola e 1 no saea cemodo fei a ra 
chieta via, 1 a pensa de fei un souto fin inze 1 paeseto la daejin, par 
vede se 1 ea calchedun de bon cuore che 1 i podea da un toco de pan. 

Capitolo 6 



Pinochio el s indromenza coi pes sul sporer e I di dapo el se desceda 
cot pes dute brujade 




ea na gran burta note d inverno. El tonaa e 1 saetaa come se 1 
zielo el ciapasse fo, e un ventazo fiedo e catio el tiraa par aria 
neoles de patuzo e 1 sgorlaa dute i brascioi de ra canpagna. 



Pinochio 1 aea un gran festide del ton e de ra saetes, ma ra fame r ea 
pi granda de ra paura: cosci, 1 a daerto ra porta maestra e 1 e moesc 
de corenazo; con un zentener de soute 1 e rua fin inze 1 paes, co ra 
lenga de fora e 1 fiado desgario, come un cian da caza. 
Solo che 1 a data duto scuro e negun par piaza. Ra boteghes es ea 
sarades, ra portes de ra ciases es ea sarades, ra funestres es ea 
sarades e par strada no n ea gnanche un cian. Someaa un paes de 
morte. 

Alora Pinochio, despera e pien de fame, el s a betu a sona un 
cianpanel, e fin che 1 i dajea fora con dutes el pensaa: 

- Se lasciaralo inpo vede calchedun! 

In chera, 1 e vienu fora sun piol un veceto co na bareta sun testa, che 
1 a craia 'so duto stiza: 

- Ce voreo mo da sta ora? 

- Me fejassao el piazer de me da un toco de pan? 

- Speteme la, che ruo alolo, - 1 i a respondu el veceto, che 1 cardea de 
ae a che far con un de chi stracapiazes che dinote i se gode a sona i 
cianpaniei de ra ciases, par tormenta ra bona 'sente che drome in 
pasc. 

Meso menuto dapo, s a daerto danoo ra funestra, e 1 veceto 1 i a craia 
'so a Pinochio: 

- Vien ca sote e sporseme 1 ciapel. 

Pinochio el s a tira alolo 'so el ciapel, ma fin che el fejea demoto de 1 
sporse, 1 a sentu rua 'so na sea de aga, che ra 1 a inbianda da ra testa 
fin sui pes, come un piter de fiore infiazide. 

L e torna a ciasa da stracora, straco 'su e pien de fame: el no 'sia 

gnanche adora a sta in pes, e cosci el s a scenta 'so e 1 a poia i pes 

inpionbade sora 1 sporer, agnoche ardea un bel fo. 

La cosci el s a indromenza, e fin che 1 dromia, i pes - che i ea de len - 

i a ciapa fo e pian pian i e deentade carbon e zendre. 

Pinochio el seguitaa a dromi e a roncia, come se i so pes fosse chi de 

un outro. L ea ormai di canche 1 s a desceda, parceche calchedun el 

petaa su par ra porta. 

- Ci elo? - 1 a damanda, e intanto el spadeaa e 1 se sfreaa i oce. 

- Son io - r a dito na ojeta. 
L ea chera de Bepeto. 

Capitolo 7 

Bepeto el torna a ciasa, el f esc su danoo i pes al buratin e I i da da 
magna chel che I aea drio par el 

Chel por Pinochio, duto intarlanchi, el no s aea ancora 
inacorto dei pes beleche brujade: canche 1 a sentu ra osc da 
sa pare, 1 e souta 'so dal scagneto par 'si a i daerse ra porta: 
ma, dapo d ae tandarla nafre, 1 sin e toma destira sul siolo. 
E a peta 'sobas 1 a fato un bordel come na bia de legnes che toma 'so 
dal terzo. 

- Daerseme! - el craiaa Bepeto da ra strada. 

- Pare me, no pos - 1 i respondea el buratin piansen da 'sobas, 
agnoche 1 ea toma. 

- Parce no posto? 

- Parceche i m a magna i pes. 

- E ci ti alo magnade? 

- El jato - 1 a dito Pinochio, a vede 1 jato che el se godea a reolta su co 
ra zatuches alcuanta boujies. 

- Daerseme, te digo! - 1 a dito danoo Bepeto - sedeno co vieno inze te 
1 dago io el jato! 

- No son bon de sta in pes, cardeme. Poereto me! Poereto me, me 
tociara camina insenoon par duta ra vita! 

Bepeto 1 cardea che duto sto sgnoufa fosse solo jeste, e 1 a pensa che 1 
ea ora de ra feni: 1 e 'su su par el muro e 1 e rua in ciasa inze par 
funestra. 

Dinprin el vorea di e 1 vorea fei duto el: ma canche 1 a vedu el so 
Pinochio destira sul siolo e propio zenza pes, el s a sentu nossice, el 1 
a inbrazora e 1 a scomenza a 1 buscia su e a 1 macoa come un jatorin 
e, co ra lagremes che i corea 'so par ra goutes, 1 i a dito: 



18 



- Pinochieto me! Cemodo era stada che te t as bruja i pes? 

- No sei pare ma cardeme ei passa na gran burta note e me ra 
recordarei fin che vivo el tonaa el saetaa io aee na fame orba e 1 
Soutaruco-che-parla el m a dito "To dan te sos sta un catio e te te 1 
merites" e io i ei respondu: "Tendi soutaruco!..." e el 1 m a dito "Te 
sos un buratin de len e t as na testa de len" e io i ei tira drio el 
mazoto e el 1 e morto ma 1 ea colpa soa parceche io no voree el copa 
e aee betu un farsorin sul sporer ma 1 puloto 1 e scanpa fora e 1 a dito: 
"Sanin dapo stajeme ben e saludai dute a ciasa!" e io aee senpre pi 
fame e par chesto chel veceto co ra bareta sun testa el m a dito 'so 
dal piol "Vien ca sote e sporseme 1 ciapel" e io ei ciapa na sea de aga 
'so par sora parceche damanda un toco de pan no n e na vargogna 
gnero? Min son torna alolo a ciasa e par via che see senpre 
infamenta ei betu i pes sora 1 sporer par m i suia e vos se torna a 
ciasa e m i ei ciatade brujade e intanto ei ancora fame ma i pes no i ei 
pi ih! . . . ih! . . . ih! . . . ih! . . . 

E chel por Pinochio 1 a scomenza a pianse e a sgnoufa cosci outo, che 
se 1 sentia zinche chilometre indalonse. 

Bepeto, che da duta chera ciacolada 1 aea capi solo che 1 so buratin 1 
ea drio a sin 'si in azidente da ra gran fame, 1 a tolesc fora de scarsela 
tre peruze, 1 i a dade e 1 i a dito: 

- Ste peruze i aee toleste par solera, ma t i lascio vorentiera. Magneti, 
e bon pro. 

- Se vore che m i magne, fejeme 1 piazer de m i pela. 

- 1 pela! - 1 i a dito Bepeto, duto susta. - No n arae mai cardu, pizo, 
che te fosses cosci un delicato. Malamente! A sto mondo, da pize in 
su, no n e da esse delicate e 1 e da sae magna de duto, parceche no se 
sa mai ce che podarae me capita. In suzede tantes! . . . 

- Parla polito, Vos - 1 a 'sonta Pinochio, - ma io no magnarei mai un 
fruto che 1 no see pela. Ra scorzes no pos propio res lanpa. 

E chel bon Bepeto 1 a tira fora ra britola, 1 a pela con passienza i tre 
peruze e 1 a poia ra scorzes sun un cianton de ra toura. 
Pinochio 1 a sbarba el prin peruzo inze doi bocoi e 1 a fato par bicia 
via i semes, ma Bepeto el 1 a tira par un brazo e 1 i a dito: 

- No bicia via dute i semes, se po ancora i dora. 

- Ma io i semes no i magno propio - 1 i a dito 1 buratin, che 1 ea souta 
su come na vipera. 

- No se sa mai, in suzede tantes!... - 1 a dito danoo Bepeto, zenza 
tanto se sciouda. 

Co 1 e sta dinultima, i semes dei peruze, inveze de i bicia 'so par 
funestra, i e stade poiade sul cianton de ra toura, pede ra scorzes. 
Canche 1 a magna, o meo 1 a sbarba via i peruze, Pinochio 1 a spadea 
e 1 s a betu a sgnoufa: 

- Ei ancora fame! 

- Ma io, fiol me, no n ei pi nuia da te da. 

- Nuia de nuia? 

- Arae solo sta scorzes e ste semes de peruzo. 

- Transia! - 1 a dito Pinochio - se propio none outro, me magnarei 
na scorza. 

E 1 a scomenza a ra taza. Dinprin ra i fejea nafre grizo, ma dapo, una 
drio r outra, el s a slapa duta ra scorzes: e dapo ra scorzes anche i 
semes, e canche 1 a feni de magna chesto e chel el s a betu a peta ra 
mas e 1 a dito duto contento: 

- Ades sci che son pasciu! 

- Vedesto, pizo - 1 i a dito Bepeto - che aee rejon io, canche te dijee 
che no n e da esse massa delicate ne massa sofisteghe. No se sa mai 
ce che me podarae capita a sto mondo. in suzede de duta ra sortes! 

Capitolo 8 



Bepeto el if esc su danoo i pes a Pinochio el se vende rafanela par i 
cronpa I Abeze 



JL ^1 Ma Bepeto, par el castiga de ra baronada che 1 aea fato, 1 a 
lascia che 1 ziasse e 1 sgnoufasse par na mesa 'sornada, e po 1 i a dito: 

- Parce ebe da te fei i pes noe? Fosc par te vede scanpa danoo de 
ciasa? 

- V inprometo - 1 a dito el buratin piansen - che da ca inaante sarei 
senpre un bon. 

- Dute i pize - 1 i a respondu Bepeto - canche i tarentea algo, i disc 
cosci. 

- V inprometo che 'siarei a scora, inpararei e me fejarei onor . . . 

- Dute i pize, canche i tarentea algo, i cianta chera laira. 

- Ma io no son conpain de chi outre pize! Son el pi bon de dute e 
digo senpre ra verita. V inprometo, pare, che inpararei un mestier e 
sarei ra vostra consolazion co sare vecio. 

Bepeto, che anche se 1 aea betu 'so ra scafa 1 aea i oce pies de 
lagremes e i ea 'su ra duoia al cuore a vede el so por Pinochio inze 
chi state, el no n a dito outro: 1 a tolesc su i atreze e doi biei toche de 
len stajona e 1 s a betu a loura de bon sao. 

Inze manco de un ora, i pes i ea beleche fate: doi biei peduche sute e 
duto nervo, che i someaa fate da un gran artista. 
Bepeto el i a dito al so buratin: 

- Ades sara i ociuche e drome! Tote! 

E Pinochio 1 a sara i oce e 1 a fato finta de dromi. Fin che el fejea finta 
de dromi, co nafre de cola delegada inze na scorza de voo Bepeto 1 a 




a ota pasciu, el buratin 1 a scomenza alolo a rugna e 
sgnoufa che el vorea i pes noe. 

taca su i pes agnoche i 'sia betude, e 1 i a taca de su tanto polito che 
no se vedea gnanche ra 'sonta. 

Canche el buratin el s a inacorto de ae i pes, 1 e souta 'so da ra toura 
agnoche 1 s aea destira e 1 a scomenza a fei mile soute e mile 
ciamuletes, che 1 someaa come mato. 

- Par ve paga de duto chel che ae fato par me - 1 i a dito Pinochio a 
sa pare - voi 'si alolo a scora. 

- Varente, pizo. 

- Ma par 'si a scora ei bisoin de algo da me bete inze daos. 

Alora Bepeto, che 1 ea poereto e inze scarsela 1 no n aea gnanche un 

cm, 1 i a fato su un viesti de carta coi fiore, un pei de scarpe de 

scorza de brascion e na baretuca de molizo de pan. 

Pinochio 1 e coresc direto a se varda inze un laaman pien de aga e 1 e 

sta cosci contento de se vede viesti e calza, che co nafre de blaga 1 a 

dito: 

- Someo propio un scior! 

- Sci zerto - 1 i a respondu Bepeto - e recordete che none dai sarvije 
che se vede 1 scior, ma dai sarvije nete. 

- A sto riguardo - 1 a 'sonta el buratin - par pode 'si a scora me 
mancia ancora algo: me mancia 1 bon e 1 meo. 

- Ce vosto di? 

- Me mancia 1 Abeze. 

- Toa da doi: ma cemodo one da fei par in tuoi un? 

- Nuia de pi fazile: se va inze botega e se 1 cronpa. 

- E i sode?... 

- 16 no in ei. 

- Gnanche io - 1 i a dito chel bon vecio, duto pasciona. 

E Pinochio, anche se 1 ea senpre de bonumor, 1 s a aveli anche el: 
parceche ra miseria, canche 1 e propio miseria, i ra vede dute, anche i 
pize. 

- Ocio che 6! - 1 a craia Bepeto duto inze un colpo: 1 e lea su, el s a 
betu su ra fanela de frusta gno duta mendada e taconada e 1 sin e 'su 
de oga. 

Dapo de nafre 1 ea danoo a ciasa: e canche 1 e rua 1 aea inze man 1 
Abeze par so fiol, ma ra fanela el no r aea pi. Chel poranima 1 ea 
resta in ciamesa, e de fora el fiocaa. 

- E ra fanela, pare? 

- R ei venduda. 

- Parce r aeo venduda? 

- Parceche aee cioudo. 

Pinochio 1 a capi alolo ce che 1 vorea di e 1 no n e sta bon de se tieni: 1 
i e coresc incontra e 1 a scomenza a se buscia su sa pare daparduto. 

Capitolo 9 

Pinochio el se vende I Abeze par 'si a vede el teatro dei buratis 

Canche 1 a lascia de fioca, Pinochio col so bel Abeze noo sote 1 
brazo, 1 a ciapa ra strada de ra scora, e dalongo de ra strada, 
da ra so testa vienia fora mile rajonamente e na pensada pi 
bela de cher outra. 
El parlaa solo e 1 se dijea: 

- Ancuoi, a scora, voi inpara alolo a liese: doman inpararei a scrie e 
daosdoman a fei i conte. E po, co nafre de insegno, guadagnarei un 
grim de sode, e coi prime sode che ciaparei voi i tuoi alolo na bela 
fanela de drapo a me pare. Ma ce dighe, de drapo! Voi i ra tuoi duta 
de arsento e de oro, coi botoi che luje. Chel por pare el se ra merita 
dassen: parceche, dapo duto, par me cronpa i libre e me fei inpara 1 e 
resta in ciamesa . . . co sta gneera! Solo i pares i e boi de se sacrifica 
cosci par i so fioi! . . . 

Fin che, duto ingropa, el parlaa a sta moda, i a paru de senti un toco 
indalonse na musica de sciubiote e de tanbure: pi-pi-pi, pi-pi-pi, 
zum, zum, zum, zum. 

El s a ferma un iejo, a scota. Chera musica ra ruaa su da na strada 
longa longa, che ra menaa inze un paeseto 'so pede 1 mar. 

- Ce che see sta musica? Peca che me tocia 'si a scora, sedeno. . . 

E 1 e sta la un toco a pensa sora. L aea da se dezide, na ota par dutes: 
o a scora o a scota i sciubiote. 

- Ancuoi vado a scota i sciubiote, e doman a scora: a 'si a scora se va 
senpre adora, - 1 a dito chel borson a ra fin, e 1 a tira su na spala. 
Dito e fato, 1 a ciapa ra strada da agnoche ruaa ra musica e 1 a 
scomenza a core. Pi el corea, pi el sentia polito i sciubiote e 1 tanburo: 
pi-pi-pi, pi-pi-pi, pi-pi-pi, zum, zum, zum, zum. 

A ra fin, el s a data inze na piaza folada de 'sente, duta strucada su 
intor un baracon de len e de tera piturada de mile colore. 

- Ce elo chel baracon? - 1 i a damanda Pinochio a un borson che 1 ea 
la daos de el. 

- Liese ce che 1 e scrito su sun chera tabela, e te 1 saaras. 

- Ra liesarae gran vorentiera, ma propio ancuoi no sei liese. 

- Bel muse! Alora te ra liesarei io. Sepe che su sun chera tabela piena 
de letra rosses come 1 fo, 1 e scrito: GRAN TEATRO DEI BURATIS . . . 

- Elo tanto che i a scomenza? 
- 1 scomenza ades. 

- E ce costelo 'si inze a vede? 

- Cuatro monedes. - Pinochio, che 1 aea na gran chiza de 'si inze a 
vede ce che i fejea, el no s a fato sta e zenza vargogna 1 i a dito a chel 
borson: 

- M inprestaraesto cuatro monedes fin doman? 

-Te res dajarae vorentiera - 1 i a dito chel outro, con chera de 1 tuoi in 
'siro - ma propio ancuoi no pos te res da. 

- Par cuatro monedes te lascio ra me faneluca - 1 i a dito el buratin de 
len. 

- Ce vosto che min feje de na fanela de carta coi fiore? Se pioe, no te 
vas gnanche adora a te ra tira fora de daos. 

- Vosto cronpa i me scarpe? 
- 1 e boi solo par inpiza fo. 

- Cuanto me dasto par ra bareta? 

- Propio un bel afar! Na bareta de molizo de pan! E po mangare rua 
sorizes e es me ra roseea sun testa! 

Pinochio el stajea su ra spines. Par cuatro monedes 1 arae voru i ofri 
ancora algo: ma 1 no n aea corajo, 1 ea sul infurse, 1 indujiaa, el renjea. 
Co 1 e dinultima, 1 a dito - Me dasto cuatro monedes par sto Abeze 
noo? 

- 16 son un pizo varente, e dai pize no tolo nuia. - 1 i a respondu chel 
borson che 1 aea de faza, tropo pi judizios de el. 
- Par cuatro monedes 1 Abeze me 1 tolo io. - 1 a dito un strazer, che 1 
ea la daejin che 1 scotaa chi doi borsoi. 

E cosci el libro 1 e sta vendu par un pan e un zigar. Pensave che chel 
poranima de Bepeto 1 ea a ciasa in ciamesa el tremaa dal fiedo, par i 
ae cronpa 1 Abeze a so fiol! 

Capitolo 10 



I buratis i data so fardel Pinochio e if esc gran bon azeto; sul pi bel 
vien fora Magnafo, el sd paron, e Pinochio el ris-cia dassen de 'si a 
feni malamente 



anche Pinochio 1 e rua inze inze 1 teatro dei buratis, 1 e 



^Besen sae che 1 sipario 1 ea sta tira su e 1 teatro 1 ea beleche 
scomenza. 

Sun scena se vedea Arlechino e Pulcinela che i se zufaa e, cemodo 
che i sore fei, i manazaa de se da un grun de slepazoi e de 
mazocades. 

Ra 'sente, che ra vardaa atenta, ra se ra fejea deboto sote dal ride a 
scota el bateboi intra chi doi buratis, che i sin dijea da pe a caal e i sin 
fejea de ogni sorte, come che i fosse stade doa besties che rajona o 
doi ome de chesto mondo. 

Cenone, Arlechino el lascia de fei ra so parte, el se volta in 'so ves ra 
'sente che varda, el segna col diedo no sei ci 'so in fon del teatro e col 
so estro el craionea: 

- Corpo del saleo moro! No sei se stravedo! Epura, chel la 'so 1 e 
Pinochio!... 

- Ai, ai, 1 e el! -craia anche Pulcinela. 

- L e propio el - craia ra sciora Rosana, che r a betu fora ra testa 'so 
dal pe de ra scena. 

- L e Pinochio! L e propio Pinochio! - craia i buratis dute aduna e i 
souta fora da inpo ra scenes. - L e Pinochio! L e nose fardel! Viva 
Pinochio! ... 

- Pinochio, 'son cassu da mi, - el i craia Arlechino, - vien a inbrazora i 
to fardiei de len! 




suzedu un fato che 1 a scioscioda fora dute. 

A se senti di sto tanto, Pinochio el vien su alolo de coren, da r ultima 
careghes con doi soute 1 e su da ra primes, e po con un outro souto 
da ra primes el i rua sun testa al diretor de ra musica e da la el souta 
sul palco. 

No se po gnanche di cuanto che i buratis de chera conpagnia straerta 
i s a inbrazora, i s a tira zignote, i s a da pezigoi, i a 'sura a Pinochio 
de esse fardiei e amighe . . . 

Chel che suzedea el fejea deboto vieni un gropo, nuia da di, ma ra 
'sente scentada 'so, a vede 1 teatro che no 'sia inaante, r a pardu ra 
passienza erasa betu a craiona: 

- Voron vede 1 teatro, voron el teatro! 

Duto fiado straza, parceche i buratis, inveze de seguita a di su ra so 
parte, i a scomenza a fei senpre pi sussuro, i s a betu Pinochio sun 
spala e i se 1 a mena a spasso par duto 1 teatro. 

In chera 1 e vienu fora el paron dei buratis, un omazon cosci burto 
che 1 fejea festide solo a 1 varda. 

L aea na barbata negra come 1 inciostro, cosci longa che dal menton 
ra ruaa fin 'sobas: canche el caminaa, 1 i zapaa finamai sora coi pes! 
L aea na bocia come un landro, i so oce rose someaa doi farai co ra 
lun senpre inpizada, e inze man 1 aea na scuriada de bisces e codes 
de volpe duta intorcolades. 

Canche i a vedu rua el paron, i buratis i e restade dute zenza fiado e 
i no n a pi daerto bocia. S arae podu senti finamai na moscia che 
oujoraa. Chi por buratis, mas-ce e femenes, i tremarlaa dute come 
foies. 

- Parce sosto vienu ca, a bete sote sora 1 me teatro? - 1 i a damanda el 
paron dei buratis a Pinochio, co na osc da babao duto sfardi. 

- Cardeme, scior paron, che none propio duto colpa mea! . . . 

- Zito! Stassera fejon i conte. 

Cosci, na ota feni el teatro, el paron 1 e 'su inze cojina, agnoche par 
zena 1 aea betu un asco intiero a coe pian pian sora 1 fo. 'Sa che i 
manciaa ra legnes par feni de 1 coe, 1 a ciama la Arlechino e Pulcinela 
e 1 i a dito: 

- Portame ca el buratin che ciatare pica su par un ciodo. Me par che 1 
e fato de len bel suto, e son seguro che a 1 bicia inze fo el me diara a 
feni de coe polito el me rosto. 

Dinprin Arlechino e Pulcinela i indujiaa, ma dapo de un ociada del 
paron, i a obedi: e i e tornade poco dapo inze cojina con chel por 
Pinochio sun brazo, che 1 se svincaa come un bijato fora de r aga e 1 
ziaa cain: - Pare me, diame! No voi mori, no voi mori! . . . 



29 



Capitolo 11 



Magnafd el starnudea e I pardona Pinochio, che dapd el defende el 
sd amigo Arlechino, che I a ris-cia de mori 

Magnafo, paron dei buratis (1 aea gnon cosci), someaa un on 
che fejea spaento, no digo de no, soralduto par via de 
chera barbata negra che ra i cuersea 1 stomego, ra baga e 
ra janbes come na falda, ma el no n ea propio un catio. 
Se po 1 di parceche, canche el s a vedu daante chel por Pinochio, che 
1 se svincaa de dute i veres e 1 craiaa - No voi mori, no voi mori! - el 
s a alolo ingropa e 1 buratin 1 i a fato peca. L a tienu duro un toco e, 
co 1 e dinultima, el no i r a pi fata e 1 a fato na gran starnudada. 
A 1 senti starnuda cosci, Arlechino, che 1 sin ea senpre sta da na 
banda duto ingramaza, 1 e deenta duto alegro, el s a volta ves 
Pinochio e 1 i a dito sote osc: 

- Polito, polito, fardel. El paron 1 a starnuda: vo di che t i as fato peca, 
e te te r as oramai caada. 

Parceche 1 e da sae che, se ai ome i fesc peca calchedun, o i pianse o i 
fesc almanco finta de se spaza via ra lagremes dai oce; Magnafo 
inveze, duta ra otes che 1 se sentia nossice, 1 aea ra peca de starnuda. 
El fejea cosci par i fei sae a chi outre che anche inze 1 so cuore 1 ea 
algo de bon. 

Dapd che 1 a starnuda, senpre co na burta zefa, el paron dei buratis 1 
a dito a Pinochio: 

- Feniscera de sgnoufa! I to bregare i m a fato vieni nossice inze 1 
stomego . . . sento na stiletada che . . . etci! etci! - e 1 a starnuda outre 
doi colpe. 

- Bon pro! - 1 i a dito Pinochio. 

- Gramarze! Besen me conpati anche me parceche, te 1 pos vede 
anche tu, no n ei pi legnes par rosti chel asco, e, digo ra 'erita, te m 
araes propio comoda! Ma oramai te m as fato peca e vo esse 
passienza. Inveze de te, biciarei inze fo calche buratin dei miei. Alo, 
jandarmes! 

In chera, 1 e rua alolo doi jandarmes de len, longhe longhe e magre 
come becales, con un ciapel sun testa che someaa un faral e ra 
sciabela inze man. 

El paron 1 i a dito, co ra osc de un che 1 tira i ultime: 

- Ciapa Arlechino, lealo ben polito e bicialo inze fo. Voi che el me 
asco el fenisce de se rosti! 

Pensave chel por Arlechino! El s a tanto spasema, che i a finamai 
mancia ra janbes e 1 sin e toma in azidente. 

Pinochio, a vede el so por amigo, 1 e coresc piansen a suplica 1 paron: 
1 i a inbianda co ra lagremes dute i pele de chera barbata e 1 i a dito 
co na ojeta che fejea peca: 

- Ve preo, sede un bon, scior Magnafo! 
-Canone sciore! - 1 i a respondu el paron duto stiza. 

- Ve preo, sede un bon, scior caalier! 

- Ca no n e caaliere! 

- Ve preo, sede un bon, scior conte! 
-Canone contes! 

- Ve preo, sede un bon, Ezelenza! 

A se senti ciama Ezelenza, el paron dei buratis 1 a canbia alolo ziera: 
duto inze un colpo 1 e deenta pi mestego e 1 i a dito a Pinochio: 

- Donca, ce vosto da mi? 

- Ve damando solo che lasciade in pasc chel por Arlechino! . . . 

- Ca no n e negun da lascia in pasc. Se t ei lascia in pasc te, besen che 
bice inze fo el, parceche voi che el me asco el se rostisce polito! 

- Se r e cosci - 1 a craia Pinochio, che 1 ea lea in pes e 1 aea bicia 'sobas 
ra so baretuca de molizo -sere cosci sei ben io ce che ei da fei. Alo, 
jandarmes! Leame su e biciame inze fo. No, none propio de iusto 
che chel por Arlechino, el me amigo, 1 ebe da mori par me! . . . 
Chesta paroles, dites da Pinochio a osc outa e col mus daante, es a 
fato pianse dute i buratis che 1 ea la 'so par pede. Anche i jandarmes, 
che i ea fate de len, i piansea come agneluche. 

Dinprin Magnafo 1 e sta la ceto e 1 a tienu duro: e po, nafre areota, el 
s a ingropa anche el e 1 a scomenza a starnuda. Dapo de cuatro o 
zinche starnude, 1 a scara i braze e 1 i a dito a Pinochio: 

- Te sos propio un varente! Vien ca e dame un bajeto. 

Pinochio 1 e coresc la direto, e su come na schirata su par ra barba 
del paron fin che 1 e rua a 1 buscia su ra ponta del nas. 

- Donca, me lascia 'si! - 1 a damanda chel por Arlechino, che 1 no n 
aea gnanche pi osc. 

- Sci zerto che te lascio 'si! - 1 i a respondu Magnafo: 1 a sospira, 1 a 
sgorla ra testa e 1 a dito: 

- Passienza! Stasera me tociara me magna 1 asco meso cru: ma ra ota 
che vien, tendei a ci che i tocia! . . . 

Canche i a sapu che Arlechino el podea sin 'si, i buratis i e coreste 
dute su sul palco, i a inpiza lumes e lumis come se fosse festa granda 
e i a scomenza a souta e a bala. El sol el leaa, e lore i ea ancora la che 
i soutaa. 

Capitolo 12 



Magnafo, paron dei buratis, el i da zinche monedes de oro a 
Pinochio parceche I i res porte a sa pare Bepeto, e inveze Pinochio el 
se lascia inbroia da ra Volpe e dal Jato elva con lore 

El di dapo Magnafo 1 a ciama da na banda Pinochio e 1 i a 
damanda: 
- Ce alo gnon ta pare? 

- Bepeto. 

- E ce fejelo de mestier? 

- El poereto. 

- E ciapelo tanto? 

- El ciapa chel tanto che i vo esse par no n ae mai un cru inze 
scarsela. Pensave che par me cronpa 1 Abeze par 'si a scora, 1 a abu 
da se vende ra fanela che 1 aea inze daos: na fanela che, intra mendes 
e tacoi, r ea propio na straza. 

- Por diou! El me fesc deboto peca. Tio ca, zinche monedes de oro. 
Va alolo a i res porta e saludelo tanto. 

Te pos crede! Pinochio el i a dito gramarze mile al paron: 1 a 
inbrazora, un par un, dute i buratis de ra Conpagnia, anche i 
jandarmes, e 1 s a betu in viaso beato, par sin torna a ciasa. 
El no n aea fato gnanche zinchezento metre che 1 a ciata inze meso 
strada na volpe zota da na janba e un jato orbo de dute doi i oce, che 
i tandarlaa pomade un su par chel outro, come doi amighe che se 
partisce ra desgrazies. 

Ra Volpe ra zotignaa poiada su par el Jato: el Jato, che 1 ea orbo 
patoco, el se lasciaa mena da ra Volpe. 

- Bon di, Pinochio - 1 a dito ra Volpe, piena de creanza. 

- Cemodo sasto ce che ei gnon? - 1 a damanda el buratin. 

- Conoscio polito ta pare. 

- Agno 1 asto vedu? 

- L ei vedu agnere sul sorei de ciasa soa. 

- E ce fejeelo, sun sorei? 

- L ea in ciamesa e 1 batea broces dal fiedo. 

- Por pare! Ma, seloudadio, da ca inaante el no batara pi broces, 
no!... 

- Parce? 

- Parceche son deenta un gran scior. 

- Tu, un gran scior? - ra i a respondu ra Volpe, era scomenza a i 
ride sora par el minciona: el Jato el riduzaa anche el, ma par no se fei 
vede, el se petenaa i mostace co ra zates daante. 

- Ae poco da ride - 1 a craia Pinochio, che 1 ea un gran parmolos. - 
Me despiaje propio de ve res fei tarenta, ma chestes ca, se res varda, 
1 e zinche bela monedes de oro. 

E 1 a tira fora de scarsela ra monedes che 1 aea ciapa da Magnafo. 
A senti cemodo che sonarlaa ra monedes, ra Volpe, zenza deboto s 
inacorse, r a destira fora ra zata che ra someaa ingroforida, e 1 Jato 1 a 
spalanca fora i oce, che someaa doi farai verdes, ma 1 i a sarade 
direto, cosci che Pinochio el no s a inacorto de nuia. 

- E ades? - ra i a damanda ra Volpe - ce voraraesto fei de sta 
monedes? 

- Ignante duto - 1 i a respondu el buratin - voi i tuoi a me pare na 
bela fanela noa, de oro e de arsento e coi botoi che luje: e po voi me 
tuoi un Abeze par me. 

- Par te? 

- Ai, propio par me: parceche voi 'si a scora e me bete a inpara 
delver. 

- Vardeme me! - r a dito ra Volpe. - Par chera maladeta voia de 
inpara, ei pardu na janba. 

- Vardeme me! - 1 a dito el Jato. - Par chera maladeta voia de inpara, 
no vedo pi nuia. 

In chera un merlo bianco, che 1 ea poia su sun na cejura da longo de 
ra strada, 1 a daerto 1 beco e 1 a dito: 

- Pinochio, no i abada a ce che te disc chera doa figura strazades, 
sedeno te te ciamaras gramo! 

- Por merlo, el no 1 aesse mai dito! El Jato 1 a fato un souto, el 1 a 
brinca e, zenza gnanche i lascia di ohi, el se 1 a magna inze un bocon, 
co ra penes e duto. 

Dapo de 1 ae joti 'so, el s a spaza ia ra bocia, 1 a sara danoo i oce e 1 a 
scomenza a fei 1 orbo, conpain de ignante. 

- Por merlo - 1 i a dito Pinochio al jato - parce 1 asto trata cosci 
malamente? 

- Cosci 1 inpara. Un outra ota el no betara pi 1 beco, canche 1 e sente 
che ciacolea. 

I ea ruade a meso e anche de pi, canche ra Volpe rasa ferma inze 
meso strada e ra i a dito al buratin: 

- No voraraesto dopia ra to monedes? 
-Ce? 

- De zinche por monedes, no voraraesto in fei zento, mile, doimile? 

- Mangare pura! E cemodo? 

- L e gran fazile. Inveze de tin torna a ciasa, t araes da vieni via con 
nosoutre. 

- E agno vorassao me mena? 

- Inze 1 paes de ra Bregaroles. 

Pinochio 1 a pensa sora un iejo, e po 1 a dito zenza se fei sta: 

- No, no voi vieni. Son deboto rua, e voi 'simin a ciasa, che 1 e me 
pare che 1 me speta. Ci sa, por vecio, cuanto che 1 a traida agnere a 
no me vede torna. El fato 1 e che son sta propio un catio, e 1 
Soutaruco-che-parla 1 aea rejon canche 1 dijea: "I pize che no 

obedisce, i no po ae fortuna inze sto mondo". E sei ce che vo di, 
parceche m e suzedu un grim de desgrazies, e anche ansera a ciasa 
de Magnafo, ei ris-cia nossicuanto. Brrr! Me vien ra pel de pita solo a 
pensa! 

- Alora - r a dito ra Volpe - te vos propio tin 'si a ciasa! Vatin pura, e 
peso par te. 

- Peso par te! - 1 a 'sonta el Jato. 

- Pensi sora polito, Pinochio, parceche t i das na spedazada a ra 
fortuna. 

- A ra fortuna! - 1 a 'sonta el Jato. 

- Ra to zinche monedes, da ancuoi a doman, es po deenta doimile. 

- Doimile! - 1 a 'sonta el Jato. 

- Ma cemodo polo esse che es deente tantes? - 1 a damanda Pinochio, 
co ra bocia daerta da ra mereea. 

- Te 1 digo alolo - ra i a dito ra Volpe. - T as da sae che inze 1 paes de 
ra Bregaroles 1 e un cianpo benedeto, che dute i disc el Cianpo dei 
Miracui. Inze sto cianpo te jaes un busc e te betes inze, par esenpio, 
una moneda de oro. Te cuerses el busc co nafre de tera: te 1 
inbiandes con doa sees de aga de brento, t i betes sora un pezigo de 
sa, e da dassera te tin vas beato a dromi. Intanto, via par ra note, ra 
moneda ra bicia fora e ra fiorisce, e 1 di dapo, se te tornes la dal 
cianpo ben bonora, ce ciatesto? Te ciates un brascion, pien de tanta 
monedes de oro cuante che lei graniei sun un bel spigo de 'sugno. 

- E alora - 1 a dito Pinochio senpre pi frastorna - se beto 'so ra me 
zinche monedes inze chel cianpo, del indoman bonora cuantes in 
ciate? 

- El conto 1 e alolo fato - i a respondu ra Volpe - 1 e un conto che te 
pos fei sui diede de ra mas. Bete che ogni moneda t in bice fora 
zinchezento: fesc zinchezento par zinche e 1 di dapo te te ciataras 
inze scarsela doimilezinchento monedes noa lujentes. 

- Ce na mereea! - 1 a craia Pinochio, che 1 balaa dal contento. - 
Canche arei cura su duta sta monedes, min tolarei fora doimile par 
me e cheres zinchezento che vanza ve res dajarei a vosoutre doi. 

- Me res da a nosoutre! - r a craia chera superbata de ra Volpe, duta 
stizada - Ioardemaria! 

- Ioardemaria! - 1 a dito anche 1 Jato. 

- Nosoutre - r a dito ra Volpe - no louron par un vantaso: louron 
solo per fei deenta sciore chi outre. 

- Chi outre! - 1 a 'sonta el Jato. 

- Ce braa 'sente! - 1 a pensa Pinochio: el s aea beleche desmentea de 
sa pare, de ra fanela noa, del Abeze e de duto chel che 1 aea 
inprometu, e 1 i a dito a ra Volpe e al Jato: 

- 'Son alolo. Vieno con vosoutre. 



37 



Capitolo 13 



R ostaria del "Ganbar ros" 
J? ^| amina, camina, camina, sul sol f iori i e made strache morte a 



Fermosse ca, r a dito ra Volpe - iusto par se magna un 
bocon e se poussa calche ora. Da mesanote moaron danoo, par esse 
la dal Cianpo dei Miracui alolo bonora. 

A r ostaria i s a scenta sun toura, ma negun de lore aea chera de 
magna. 

Chel por Jato 1 ea duto sotessora, e 1 no n a podu magna outro che 
trentazinche pescete con sugo de pomidoro e cuatro piate de tripes: 
e 'sa che ra tripes es i saea massa poco conzades, 1 a damanda tre 
otes che i betesse sora vonto e formei grata! 

Ra Volpe r arae peluca vorentiera algo anche era; ma 1 dotor i aea 
dito de i tende a chel che ra magnaa, e cosci r a abu da se contenta de 
un bon lioro dolze, con 'so par pede algo de lesier, polastre biei grasc 
e jalete apena cresciude. Dapo del lioro, rasa fato porta - iusto par 
zerca - na guantiera de pita bianches, cuaies, conie, ranes, 
zeramandoles e ua spina, e po ra no n a voru tuoi outro. I fejea cosci 
grizo el damagna, ra dijea, che ra no n arae podu se bete inze bocia 
pi nuia. 

Ci che 1 a magna de manco de dute 1 e sta Pinochio. L a damanda un 
spigo de cucia e un bocon de pan, ma 1 a lascia duto inze 1 piato. 
Chel por pizo el pensaa solo al Cianpo dei Miracui, els aea beleche 
magona de monedes de oro. 

Canche i a feni de zena, ra Volpe ra i a dito al osto: 

- Dajeme doa bela cameres, una par el scior Pinochio e una par me e 

1 me amigo. Ignante de moe, vorasson se conza 'so nafre, ma 




r Ostaria del Ganbar ros. 

recordave che voron esse descedade da mesanote, parceche on da 
seguita el nose viaso. 

- Ai, sciore - 1 i a respondu 1 osto, e 1 i a tira un zignoto a ra Volpe e 
al Jato, par di: "R ei snasada, son intendude! . . 

Pinochio 1 aea chel tanto betu 'so ra testa, che 1 s a indromenza e 1 a 
scomenza a s insonia. I parea de esse inze meso un cianpo, e sto 
cianpo 1 ea pien de piche ciariade de bares, e ste bares i ea ciariade 
de monedes de oro, che 1 vento el fejea sonar la zin, zin, zin: someaa 
che es dijesse "ci che me vo, el viene a me tuoi". 
Canche Pinochio 1 e sta sul pi bel, 1 a slonga fora na man par tuoi 'so 
na brancia de monedes e se ra bete inze scarsela, ma 1 e sta desceda 
duto inze un colpo da tre pugnaze, petade su par ra porta de 
camera. 

L ea 1 osto, che 1 vienia a i di che 1 ea sona mesanote. 

- E i me amighe, s ai beleche paricia? - el i a damanda el buratin. 

- Outro ca se paricia. I e ormai moeste, 'sa un pei de ores. 

- Parce po arai abu sta gran prescia? 

- Parceche el Jato 1 e vienu a sae che 1 so jatorin pi gran, che 1 a ra 
buganzes inze i pes, 1 ea deboto fora in son. 

- E ra zena r ai pagada? 

- Ce dijeo po? Chera la 1 e 'sente massa piena de creanza, par ve 
ofende a chera moda. 

- Peca! Arae abu tanto acaro se i me ofendea a sta moda! - 1 a dito 
Pinochio, fin che el se rusciaa ra testa. E 1 a damanda: 

- E agno ai dito che i me speta, i me amighe? 

- La dal cianpo, doman bonora co lea el soroio. 

Pinochio 1 a paga co na moneda ra so zena e chera de chi barabes, e 1 
sin e 'su. 

Se po di che 1 see moesc a mariaorba, parceche fora de r ostaria 1 ea 
scuro, ma cosci scuro che no se vedea da ca fin la. Fora par ra 

canpagna no se moea gnanche na foia. L ea solo alcuante ouziei che i 
oujoraa da na cejura a cher outra, i scaazaa el stradon e i 'sia a peta 
inze inze 1 nas de Pinochio, che 1 e souta su da ra paura e 1 a craia: - 
Ci elo la? - e 1 rebonbo da un col a chel outro el mandaa intorno ra 
osc - Ci elo la? ... elo la? ... la? 

Fin che el caminaa, Pinochio 1 a vedu su par un brascion na bisia che 
lujia, ma co na lun cosci fiaca, che someaa un lumin inze un pegnato 
de viere. 

- Ci sosto? - 1 i a damanda Pinochio. 

- Son r onbria del Soutaruco-che-parla - ra i a respondu ra bisia, co 
na ojeta cosci bassa che someaa che ra masse da chel outro mondo. 

- Ce vosto? - 1 a dito el buratin. 

- Voi te consilia. Torna indrio, e porta chera cuatro monedes che t as 
ancora inze scarsela, a chel por ta pare, che 1 vaia e 1 se despera 
parceche el no te vede pi. 

- Doman me pare el deentara un gran scior, parceche sta cuatro 
monedes es deentara doimile. 

- No te fida, pizo, de ci che t inpromete de te fei deenta scior da un di 
al outro. Par solito, o i e mate o i e linjeres! Credeme a mi, torna a 
ciasa. 

- E inveze io voi 'si inaante. 

- L e tarde!... 

- Voi 'si inaante. 

- L e scuro patoco. . . 

- Voi 'si inaante. 

- Ra strada r e trista. 

- Voi 'si inaante. 

- Recordete che i pize che vo fei chel che i vo e cemodo che i vo, na 
ota o r outra i se ciamara grame. 

- L e senpre ra solita laira. Tote, Soutaruco. 

- Tote, Pinochio, e che 1 Signor el te varde da ra smaia e dai sassis da 
strada. 

Canche 1 a dito sta ultima paroles, el Soutaruco-che-parla el s a studa 
duto inze un colpo, come un lumin canche s i sofia sora, e inze 
strada 1 e vienu pi scuro de ignante. 

Capitolo 14 



Par no i ae abada ai boi consilie del Soutaruco-che-parla, Pinochio 
el peta inze inze i sassis 



costuma, dute i me disc ce che on da fei. A i lascia di, i se betarae 
dute par ra testa de esse i nostre pares e i nostre maestre: dute, anche 
i Soutaruche-che-parla. Cosci po: 'sa che no n ei voru i da abado a 
chel stufadizo del Soutaruco, cissa ce de desgrazies - a senti el - che 
arae da me capita! Arae finamai da data i sassis par strada! 
Mancomal che no i credo ai sassis, no i ei mai cardu. Par me i e stade 
inventade dai pares, par spasema i pize che i vo 'si a sbrindolon di 
note. E po, anche se i ciatasse ca par strada? Me fejarai fosc surizion? 
Gnanche da crede. 'Siarae ves de lore e i dirae inze par el mus: 
"Sciore sassis, ce voreo da mi? Recordave che con me no se jestarlea! 
Donca, 'sivin par i fate vostre, e muci!" Co sta parlada, chi por sassis, 
me par ormai de i vede, i scanparae come sites. Se po i fosse cosci 
sfazade da no vore scanpa, alora scanparae io, e cosci fossasson paze 
e pagade . . . 

Pinochio el no n a podu gnanche feni sto rajonamento, parceche in 
chera i a paru de senti che daos de el se moea alcuanta foies. 
El s a volta a vede, e inze 1 scuro 1 a vedu doa zefes, duta infagotades 
inze inze sache de carbon, che es i corea drio e es soutarlaa in ponta 
de pes, come doi spirite. 

- Vei ca, 1 e lore! - 1 a dito: e, 'sa che 1 no saea agno sconde ra so 
cuatro monedes, el se res a betudes sote ra lenga. 

alandreta - 1 a dito el buratin ignante de se bete 
danoo par strada - ce desgraziade che son 
nosoutre pize. Dute i me crida, dute i me vo 

E po 1 a proa a scanpa. Ma 1 no n aea fato gnanche doi pasc, che 1 s a 
sentu brinca par i braze, e doa burta ojates che es i craiaa: 

- Fora i sode o te copon! 

Pinochio, che 1 no podea i responde parceche 1 aea ra monedes inze 
bocia, 1 a i fato ra beles e ra bones e un grim de muse, par i da da 
intende a chi doi (el vedea solo i oce, inze par i buje dei sache), che 1 
ea un por buratin, e inze scarsela el no n aea gnanche un cm. 

- Via, via! Manco ciacoles e fora i sode! - i 1 a manaza i sassis. 
Pinochio 1 i fejea demoto co ra testa e co ra mas, come par di "No n 
ei un cru". 

- Tira fora chi sode o te copon - 1 i a dito chel pi outo. 

- Te copon! - 1 a 'sonta chel outro. 

- E dapo de te, copon anche ta pare! 

- Anche ta pare! 

- No, no, no, el me por pare no! - 1 a craia Pinochio despera; a craia, 
ra monedes es i sonarlaa inze bocia. 

- Ah lasaron! Donca, te t as scondu i sode sote ra lenga! Sbuti fora 
alolo! 

E Pinochio, nuia! 

- Ah, no te sentes da chera rea! Peta mo, che proon nosoutre a t i fei 
sbuta fora! 

Un dei doi 1 a ciapa inze 1 buratin par ra ponta del nas e chel outro el 
1 a ciapa par el copin, e i a scomenza a sgorla zenza riguardo, un da 
una e un da r outra, fin che i a fato spalanca ra bocia, ma none sta 
nuia da fei. Ra bocia del buratin ra someaa cojida con firo da 
caligaro. 

In chera, el sassin pi pizo 1 a tira fora un marsango e 1 a proa a i lo 
fraca inze bocia, par fei lea e i ra daerse, ma Pinochio, sbelto come un 
jato, 1 i a taza forte na man, lira destacada del duto e el r a sbutada 
fora. 

Pensave ce mal che 1 e resta canche, inveze de na man, el s a 
inacorto de ae sbuta fora na zata de jato. 

Torna in ca da ra scoutrida, Pinochio el s a delibera de oga da ra 
sgrinfes dei sassis, 1 e souta via par sora ra cejures e 1 se r a mocada 
fora par ra canpagna. I sassis i corea senpre daos, come cei drio un 
lioro, e chel che 1 aea pardu na zata el corea con cher outra, e no se 
capisce cemodo che 1 podesse fei. 

Dapo de ae coresc par Chinese chilometre a ra longa, Pinochio el no 
in podea propio pi. El no saea cemodo se ra caa, e cosci 1 s a tira su in 
son del pezuo pi outo e 1 s a cuza 'so intra i rame. I sassis i a proa a 
'si su anche lore ma, made a meso del brascion, i e sleziade 'so e i e 
made 'sobas, co ra mas e i pes dute sgrinfade. 

No n ea assei par lascia via: i a conbia un brazo de legnes sote 1 
brascion e i a taca fo. Inze un vede e no ede, el brascion 1 a scomenza 
a arde come na ciandera sgorlada dal vento. Pinochio el s a inacorto 
che el fo el vienia senpre pi in su; el no vorea fei na burta fin inze 
meso ra fiames, e cosci 1 e souta 'so dal pezuo e 1 s a betu danoo a 
core, inze par intra ra piantes. E i sassis drio, senpre drio de el, zenza 
mai zede. 

Intanto, scomenzaa a vieni di e chi tre i se corea senpre drio, fin che 
Pinochio 1 a abu de se ferma daante un caneo largo, fondo e pien de 
aga sporca che someaa cafe da late. Ce aeelo da fei? "Un, doi, tre!" 1 
a craia: 1 a ciapa oga e 1 e souta via del outro ver. I sassis i a souta 
anche lore, ma i no n aea ciapa oga polito e patatunfete!..., i e 
pionbade 'so inze 1 caneo. Pinochio 1 a sentu ben el colpo e r aga che 
schizaa su; fin che el scanpaa, senpre riden el i a craia 'so a chi doi 
scarognade: - Stajevin nafre in bian, sciore sassis. 
El cardea che i s aesse beleche sofea, ma canche el s a volta par vede, 
el s a inacorto che i corea danoo drio de el, senpre infagotade inze i 
so sache e bagnade come pitusc. 

Capitolo 15 

I sassis i core drio Pinochio, i lo brinca e i lo pica su par un ramo del 
Roero Gran 

In chera, el buratin el s a vedu morto, e 1 ea drio a se bicia 'sobas e 
a se lascia ciapa canche 1 a volta i oce e, inze par intra i brascioi 
biei verdes, 1 a vedu indalonse na ciaseta bianca come 1 gnee. 

- Se aesse fiado da rua fin la da chera ciasa, fosc podarae me salva. - 
el s a dito. 

Zenza pensa sora un iejo, 1 a scomenza danoo a core fora par el 

bosco, pi che 1 podea. E 1 aea i sassis senpre su ra costes. 

Dapo de ae coresc come un despera deboto do ores, 1 e rua duto 

sfoga daante ra ciaseta e 1 a peta su par ra porta. 

No n a respondu negun. 

L a peta pi forte, parceche el sentia i sassis che ruaa e i sfiadazaa 
senpre pi pede. Duto ceto. 

Canche 1 a capi che ra creanza ra no 'soaa, 1 a scomenza a peta co ra 
testa su par ra porta e a i da un grun de spedazades. In chera, 1 e 
vienu fora sun funestra na bela pizoreta coi ciaei zelestes e 1 mus che 
1 someaa de zera, i oce sarade e ra mas adio, che zenza gnanche moe 
i ouriei, r a dito, co na ojeta che someaa che ra ruasse da un outro 
mondo: 

- Inze sta ciasa no n e pi negun. I e morte dute. 

- Daerseme almanco tu! - 1 a craia Pinochio piansen. 

- Son morta anche io. 

- Morta! E alora ce festo su sun funestra? 

- Speto ra sbara, che i viene a me mena via. 

Dito chesto, ra pizora sin e 'suda, e ra funestra ra s a sara zenza 
sussuro. 

- Bela pizora dai ciaei zelestes, - el craiaa Pinochio, - daerseme, par 
carita. Conpatisce sto por pizo, che 1 a su ra costes i sas. . . 

El no n e 'su adora a feni, che el s a sentu brinca par el col, e ra solita 
doa ojates che es i dijea: 

- Ades no te me scanpes pi! 

El buratin 1 a vedu ra Morte che ruaa e 1 a scomenza a trema senpre 
de pi: fin che el tremaa, se sentia ra lesures de ra so janbetes che 
zigoraa e ra monedes che 1 aea ancora sote ra lenga, che es sonarlaa. 

- E alora? - i a damanda i sassis - vosto daerse sta bociata, o no? Ah, 
no te me respondes?... Lascia pura 1 festide a nosoutre, che sto colpo 
te ra fejon ben daerse! . . . 

I a tira fora doi marsanghe longhe e guzade come radaore, zaff . . . i t i 
a caza doa cortelades inze par ra schena. 

Par fortuna, el buratin 1 ea fato de len duro, e cosci i cortiei i s a 
scaaza e i e 'sude in mile toche; i sassis i e restade la coi maneghe 
inze man, a se varda inze 1 mus. 

- Ei capi - 1 a dito un de lore - besen el taca su! Taconelo su! 

- Taconelo su! - 1 a dito anche chel outro. 

Dito e fato, i a lea ra mas inpo ra schena, i a passa un lazo corente 
intor el col e i 1 a taca su a pendoron sul ramo de un brascion che i 
ciamaa el Roero Gran. 

I s a scenta 'so su r erba la daejin, a speta che 1 buratin el tirasse i 
ultime; ma, dapo de tre ores, Pinochio 1 aea ancora i oce daerte, ra 
bocia sarada e 1 scarpedaa come un mato. 

Canche i s a stufa de speta, i s a volta ves el buratin e i a dito riden: 

- A se reede doman bonora. Canche tornon, speron che t ebes el 
zanco de te fei ciata beleche morto e co ra bocia daerta. 

E i sin e 'sude. 

Intanto aea scomenza a tira un ventazo fiedo, che 1 sofiaa senpre pi 
forte e 1 smadarlaa in ca e in la chel por buratin pica su, come 1 

batocio de na cianpana che sona Messa Granda. E con duto chel 
sgorla, el buratin el ciapaa stiletades senpre pi fortes e 1 lazo el se 
strensea senpre de pi intor el col e 1 i tolea el fiado. 
Pian pian, i so oce i 'sudaa come vieres: anche se 1 sentia de esse fora 
in son, Pinochio el speraa istesso che masse calchedun a 1 tira fora da 
la. E canche, speta che te speta, el no n a pi vedu negun, i e vienu 
danoo in mente chel por sa pare ... e co ra poca osc che i vanzaa 1 a 
balbota: 

- Oh pare, pare me, se te fosses ca! . . . 

El no n e 'su adora a di nuia de outro. L a sara i oce, spalanca ra 
bocia, destira fora ra janbes e 1 e resta la, morto seco. 

Capitolo 16 

Chera bela Pizora coi ciaei zelestes ra fesc tira 'so el buratin, ra I 
bete inze lieto e ra ciama tre zerujeghe par sae se I e vivo o se I e 
morto 

Chel por Pinochio, pica su dai sassis sun un ramo del Roero 
Gran, el someaa oramai pi morto ca vivo. Ra Pizora coi ciaei 
zelestes ra s a lascia vede danoo su sun funestra; r a abu 
conpascion de chel desgrazia taca su par el col, che 1 vento el sgorlaa 
come na cianpana, era peta tre colpe lesiere co ra mas aduna. 
In chera, s a sentu un gran bordel de oujores che sbatea, e sul bancal 
de ra funestra 1 e rua a se poia un Oujoron. 

- Ce dorao, bela Fatazina? - 1 a dito 1 Oujoron, e 1 a sbassa el beco par 
i fei scioria (parceche ae da sae che ra pizora coi ciaei zelestes no n ea 
outro ca na bona Fatazina, che da pi de mile ane ra stajea la daejin 
del bosco). 

- Vedesto chel buratin che pendorea da un ramo del Roero Gran? 

- Sci zerto che 1 vedo. 

- Ben: oujora alolo fin la via, desgropa el lazo che 1 lo tien taca su e 
poielo 'so con nafre de chera che se disc su r erba, sote 1 Roero. 

L Oujoron 1 e oujora via: doi menute dapo 1 e torna e 1 a abu dito: 

- Chel che m ae ordena, 1 ei fato. 

- Cemodo 1 asto data? Vivo o morto? 

- A 1 vede 1 someaa morto, ma 1 no n a da esse ancora 'su del intiero, 
parceche canche ei desgropa el lazo che 1 i strensea el col, 1 a sospira 
e 1 a balbota sote osc: " Ades stago inpo meo! ..." 

Alora ra Fatazina r a peta doi colpete co ra mas, e 1 e souta fora un 
gran Cianbarbon, che 1 caminaa su ra zates daos conpain de un on. 

El Cianbarbon 1 aea na bela mondura da guciar. Sun testa un ciapel 
con tre pontes e i botoi de oro, i ciaei pestize bianche coi rize che i 
corea 'so par el col, na fanela color cicolata coi botoi che luija e doi 
scarseloi par tieni inze i osc che ra parona ra i dajea da disna, un pei 
de barghesciuta curtes de velu clemesc, calzes de seda, scarpe daerte 
daante, e daos un fodro de seda paonaza, par bete a sosta ra coda 
canche scomenzaa a pioe. 

- Brao Medoro! - r a dito ra Fatazina al Cianbarbon. - Fesc taca alolo 
el pi bel lando che ei e vatin fora par el bosco. Canche te rues sote el 
Roero Gran, te ciataras un por buratin meso 'su destira su r erba. 
Tolelo su con nafre de zanco, poielo ben polito sora i coscis inze ra 
caroza e portemelo ca. Asto capi duto? 

Par fei intende che 1 aea capi, el Cian 1 a sgorla tre cuatro otes ra 
fodra de seda paonaza che 1 aea daos, e 1 e coresc via fuga. 
Poco dapo s a vedu vieni fora da ra stales na bela caroza color del 
vento, fodrada de fora de piumes de ouzeluche e de inze de brama 
sbatuda e biscote. Che tiraa ra caroza 1 ea zento pera de sorizeta 
bianches, e 1 Cianbarbon in scerpa el dajea de ra scuriada a man 
dreta e a man zanca, come un guciar che 1 a festide de esse tardio. 
No n ea passa gnanche un cuarto d ora, che ra caroza r e tornada 
indrio, e ra Fatazina, che ra spetaa sun porta maestra, r a tolesc su 
chel por buratin, ra 1 a porta inze na camera fodrada de madreperla, 
era manda alolo a ciama i meo zerujeghe che 1 ea la intorno. 
I zerujeghe i e ruade alolo, un drio 1 outro: un Croo, na Zieta e un 
Soutaruco-che-parla. 

- Da vosoutre me piajarae propio sae - r a dito ra Fatazina ai 
zerujeghe scentade intor el lieto de Pinochio - me piajarae propio sae 
se sto por buratin 1 e vivo o se 1 e morto. 

A senti sto tanto, el Croo el s a fato inaante, 1 i a palpa 1 polso a 
Pinochio, po el nas, e po 1 diedo pizo del pe: canche 1 a palpa duto 
ben polito, 1 a dito con na osc rouca: 

- A mi me sa che sto buratin 1 e beleche 'su: ma se par desgrazia el no 
fosse morto, alora sarae ra proa che 1 e ancora vivo! 

- Me despiaje - r a dito ra Zieta - ae da i da contra al Croo, un gran 
amigo che 1 laora con me: par me, inveze, sto buratin 1 e senpre vivo; 
ma se par desgrazia el no fosse vivo, alora vorarae de seguro di che 1 
e morto. 

- E vos, no dijeo nuia? - ra i a damanda ra Fatazina al Soutaruco. 

- 16 digo solo che un zerujego con nafre de ston, canche el no sa ce 
di, ra meo roba che 1 po fei 1 e chera de taje. E po, chel buratin la 1 ei 
beleche vedu in calche luo, el conoscio da un toco! . . . 

Alora Pinochio, che el sin ea sta senpre inpala propio come un toco 
de len, el s a betu a tremarla cosci forte che sgorlaa duto 1 lieto. 

- Chel buratin - 1 a seguita a di el Soutaruco - 1 e propio na bela 
canaia . . . 

Pinochio 1 a daerto i oce, e 1 i a sarade direto. 

- L e un maladespo, el no n a voia de peta colpo, 1 e un canipa... - 
Pinochio el s a scondu sote i lenzuos. 

- Chel buratin 1 e un mostro de un pizo, e 1 fejara mori chel por sa 
pare dal despiazer. 

In chera s a sentu par duta ra camera pianse e susta. Pensave ce mal 
che i e restade dute cuante, canche i a tira su chel tanto i lenzuos e i s 
a inacorto che ci che piansea e sustaa 1 ea propio Pinochio. 

- Canche un morto el pianse, vo di che 1 e drio a vieni de meo -1 a 
dito el Croo. 

- 16 no vorarae i da contra al me brao amigo zerujego, - r a 'sonta ra 
Zieta - ma par me canche un morto el pianse, vo di che i despiaje de 
esse morto. 

Capitolo 17 



Pinochio el magna zucar ma I no vo insae de se purga fora: canche I 
vede i becamorte che i vien a I mena via, alora el se purga fora, epd I 
disc na gran boujia e par castigo i cresce el nas 



Alora r a delega nafre de polar bianco inze meso un goto de aga, ra i 
1 a da al buratin e ra i a dito: 

- Beete sta medejina, e ca de poco te vienaras de meo. 

Pinochio 1 a varda 1 goto, 1 a storto ra bocia e 1 a damanda co na osc 
ziela: 

- Era dolze o amara? 

-Re amara, ma ra te fesc ben. 

- Se r e amara, no voi insae. 

- Credeme a mi, beetera. 

- A mi 1 amaro el me fesc grizo. 

- Beetera, e canche te r as beuda, te dago na peta par bete dolze. 

- Agno era ra peta? 

- Vera ca-ra dito ra fatazina, era tira fora na peta de zucar da na 
zucariera de oro. 

- Voi ra peta alolo, e dapo beo chera medejinata amara . . . 

- Me 1 inprometesto? 



Ra Fatazina ra i a da ra peta, Pinochio el r a tazada e jotida 'so inze 
un vede e no ede, el s a spaza via i ouriei e po 1 a dito: 
- Sarae bel che anche 1 zucar fosse na medejina! ... Alora me 
pur gar ae fora dute i dis. 




pena che i zerujeghe i e vienude fora da ra camera, ra 
Fatazina r e 'suda la da Pinochio, ra i a tocia 1 vis e ra s a 
inacorto che 1 aea na fiora da caal. 



- Ai ... 

- Ades fesc chel che te m as inprometu e bee sta medejina, che te 
vienaras alolo de meo. 

Pinochio 1 a tolesc malvorentiera el goto inze man e 1 i a caza inze ra 
ponta del nas: el se 1 a betu pede ra bocia, 1 a betu inze danoo ra 
ponta del nas e 1 a dito: 

-Re massa amara! R e massa catia! No ra pos propio bee. 

- Cemodo festo a 1 di, se no te r as gnanche zercada? 

- Me par de vede! R ei snasada. Voi un outra peta . . . e dapo me beo 
ra medejina!... 

Alora ra Fatazina, che r aea duta ra passienza de na bona mare, ra i a 
betu inze bocia un outra peta de zucar e ra i a slonga danoo el goto. 

- Cosci no ra pos bee! - 1 a dito chel sgninfo. 

- Cioide? 

- Parceche el coscin sora i pes el m intriga. 
Ra Fatazina ra i a tira via el coscin. 

- Gnanche cosci no ra pos bee. . . 

- Ce elo danoo che t intriga? 

- Ra porta de camera, r e mesa daerta. 
Ra Fatazina r e 'suda a sara ra porta. 

- Oh bela - 1 a craia Pinochio, e 1 s a betu a sgnoufa - sta medejina 
catia no ra voi bee, no, no e no! . . . 

- Pizo me, te te ciamaras gramo. . . 

- No m inporta nuia. . . 

- Te sos tanto mara. . . 

- No m inporta propio nuia. . . 

- Ca de poco, ra fiora ra te menara al outro mondo. . . 

- No m inporta propio nuia. . . 

- No n asto paura de tin 'si? 

- Mai paura! . . . Meo mori che bee chera porcaria. 

In chera, s a spalanca ra porta de ra camera e 1 e rua inze cuatro 
conie negre come 1 inciostro, con na cassa sun schena. 

- Ce voreo da mi? - 1 a craia duto spasema Pinochio, che 1 s aea 
scenta sul lieto. 

- Son vienude a te tuoi - 1 i a dito el conio pi gran. 

- A me tuoi? . . . Ma no son ancora morto! . . . 

- Ancora no: ma t as poco pi da vive, parceche no te vos bee ra 
medejina che ra te fesc 'si 'so ra fiora! . . . 

- Fatazina mea, Fatazina bona - 1 a scomenza a sgnoufa el buratin - 
dajeme alolo chel goto. Sentreave, ve preo, che no voi mori, no... no 
voi propio mori. 

L a tolesc el goto con duta doa ra mas e 1 a beu ra medejina inze un 
fiado. 

- Passienza - i a dito i conie - sto colpo on fato 1 viaso par deban. I s 
a betu danoo ra cassa sun schena e i sin e 'sude, no zenza ae rugna e 
dito un grun de inproperies 'so par sora Pinochio. 

Poche menute dapo, Pinochio 1 e souta 'so del lieto, duto de meo, 
parceche 1 e da sae che i buratis de len i a 1 vantaso de se mara rara 
otes e de vieni alolo de meo. 

Canche ra Fatazina r a vedu che Pinochio 1 corea e 1 soutarlaa par 
camera, contento e sbalzin come un jaleto, ra i a dito: 

- Alora ra me medejina ra t a fato inpo ben! 

- Outro ca ben! Son danoo vivo! 

- E alora, parce t asto fato tanto prea par ra bee? 

- Parceche nosoutre pize son dute conpagne. On pi festide de ra 
medejines ca de ra maraties. 

- Vargogna! I pize come te i arae da sae che, a tuoi par tenpo na bona 
medejina, se po schia burta magagnes, e fosc anche ra morte. . . 

- Oh, ma st outra ota no me fejarei tanto prea! Me pensarei de chi 
conie negre co ra cassa sun schena... tolarei alolo el goto inze man, e 
'so!... 

- Ades, vien nafre ca pede me e conteme cemodo che r e stada che te 
t as data inze ra sgrinfes de chi sassis. 

-Re 'suda cosci. Magnafo paron dei buratis el m aea da alcuanta 
monedes de oro elm aea dito "Tid, porteres a ta pare! " io inveze ei 
data par strada na Volpe e un Jato doi galantome che i m a dito 
" Vosto che sta monedes es deente mile e doimile? Vien con nosoutre 
che te menon inze 1 Cianpo dei Miracui." E io ei dito "'Son!" e lore i 
a dito "Fermosse ca da r Ostaria del Ganbar Ros e dapo mesanote 
moon danoo." E canche m ei desceda, i no n ea pi parceche i ea 
moeste alora ei scomenza a camina di note 1 ea scuro patoco e par 
strada ei data doi sassis scondude inze doi sache de carbon che i m a 
dito "Tira fora i sode" e io i ei respondu "No in ei" parceche m aee 
scondu ra monedes sote ra lenga e un dei doi 1 a proa a me caza ra 
mas inze bocia e io i ei taza na man e i r ei destacada e po r ei 
sbutada fora ma inveze de na man ei sbuta fora na zata de jato e i 
sassis i me corea drio e io scanpae fin che i m a ciapa e i m a pica su 
par un brascion de chesto bosco e i a dito "Tornon doman canche te 
saras morto e t aras ra bocia daerta e cosci te portaron via ra 
monedes de oro che te t as scondu sote ra lenga." 

- E ades ra monedes agno s asto betudes? - ra i a damanda ra 
Fatazina. 

- Es ei pardudes! - 1 i a respondu Pinochio, ma 1 ea na boujia, 
parceche inveze el s aea inze scarsela. 

Canche 1 a dito ra boujia, el so nas, che 1 ea ormai longo, 1 e cresciu 
alolo de doi diede. 

- Agno s asto pardudes? 

- Inze 1 bosco ca daejin. 

Co sta seconda boujia el nas 1 a seguita a se slonga. 

- Se te s as pardudes ca inze 1 bosco - r a dito ra Fatazina - 'son a 
vede agnoche 'se,e res ciaton de seguro: parceche duto chel che se 
perde inze sto bosco, se 1 ciata senpre. 

- Ah! ades me sovien - 1 i a respondu el buratin, e cosci el s a pandu 

- ra monedes no s ei pardudes, ma zenza m inacorse es ei jotides 'so 
canche beee ra vostra medejina. 

Co sta terza boujia, el nas de Pinochio el s a tanto slonga che chel por 
pizo el no n a pi podu se volta aneo. Se 1 se voltaa da una el petaa el 
nas inze 1 lieto e su par ra lastres de ra funestra, se 1 se voltaa da r 
outra el lo petaa su par el muro o inze par ra porta de camera, se 1 
tiraa su nafre ra testa el ris-ciaa de i lo para inze un ocio a ra 
Fatazina. 

Era ra 1 vardaa e ra riduzaa. 

- Parce rideo? - 1 i a damanda el buratin, duto frastorna e susta a 
vede chel nas che 1 se slongaa manman. 

- Rido par ra boujia che t as dito. 

- Cemodo fejeo a sae che ei dito na boujia? 

- Ra boujies, pizo, se 1 conosce alolo, parceche in e de doa sortes: 1 e 
cheres co ra janba curtes, e cheres col nas longo: ra toa 1 e una de 
cheres col nas longo. 

Pinochio el no saea pi agno se sconde da ra vargogna; 1 a proa a 
scanpa fora de camera, ma 1 no n e sta bon. El so nas 1 ea deenta cosci 
longo che 1 no passaa gnanche pi fora par porta. 



55 



Capitolo 18 



Pinochio el data danoo ra Volpe e I Jato elva con lore a semena ra 
cuatro monedes inze I Cianpo dei Miracui 

Cemodo che pode ve pensa, ra Fatazina r a lascia che 1 buratin 
el bregarasse e 1 sgnoufasse par na bona mesa ora, par via 
del nas che 1 no passaa pi fora par porta; e ra 1 a fato par el 
costuma, parceche el se tolesse via 1 vizio de di senpre boujies, el pi 
burto che pode ae un pizo. 

Ma canche ra 1 a vedu cosci frastorna e coi oce fora de ra testa, el i a 
fato peca, r a peta ra mas era fato vieni inze par funestra un mier de 
Becales biei grei, che i s a poia dute su par el nas de Pinochio e i a 
scomenza a becola de sora e de sote, da una e da r outra, fin che inze 
poche menute ra so parochia r e tornada granda come 1 nas de un 
pizo. 

- Ce una bona che se, Fatazina mea - 1 i a dito 1 buratin, e 1 s a spaza 
via na lagrema - cuanto ben che ve voi! 

- Anche io t in voi - ra i a respondu ra Fatazina - e se te vos tin sta ca 
pede me, te saras el me fardeluco e io ra to bona soreluca . . . 

- Min stajarae ca vorentiera . . . ma chel por pare. . .? 

- Ei pensa a duto io. Ta pare 1 ei ormai a visa, e el sara ca ignante che 
viene scuro. 

- Dassen? - 1 a craia Pinochio, che 1 soutaa da r alegreza. - Alora, 
Fatazina mea, se ve contenta, vorarae i 'si incontra! No vedo r ora de 
pode buscia chel por veceto, che 1 a tanto padi par me! 

- Va pura, ma tendi a no te perde. Ciapa 1 troi inze 1 bosco, e son 
segura che te 1 ciates. 

Pinochio 1 e moesc: e canche 1 e rua inze 1 bosco, 1 a scomenza a core 
come un lioro. Un toco inaante, deboto sote 1 Roero Gran, el s a 

ferma parceche i parea de ae sentu calchedun intra ra cejes. In chera 
1 a vedu rua inze strada, indonia mo ci? ra Volpe e 1 Jato, chi che i 
aea fato 1 viaso e i aea zena con el la dal Ganbar Ros. 

- Velo ca, el nose caro Pinochio! - ra craia ra Volpe, e ra 1 a inbrazora 
e buscia su - Cemodo era che te sos ca? 

- Cemodo era che te sos ca? - 1 a dito anche 1 Jato. 

- L e na storia longa, - 1 a respondu el buratin - e ve ra contarei 
canche aron nafre de tenpo. Par ades saede che r outra sera, canche 
m ae lascia solo a r ostaria, ei data par strada i sassis . . . 

- 1 sassis? Por pizo! E ce vorei? 

- 1 vorea me porta via ra monedes de oro. 

- Ce doi ludre! - ra dito ra Volpe. 

- Propio doi ludre! - 1 a 'sonta 1 Jato. 

- Ma io son scanpa - 1 a seguita a i conta el buratin - e i aee senpre 
daos: fin che i no m a darsonto e i m a pica su par un ramo de chel 
brascion. . . 

E Pinochio 1 i a fato vede el Roero Gran, che 1 ea doi pasc pi in la. 

- In polo suzede de peso? - r a dito ra Volpe. - Inze ce raza de 
mondo me tocelo vive? Agno one da scanpa, nosoutre galantome, 
par sin sta in pasc? 

Fin che i se ra contaa, Pinochio el s a inacorto che al jato i manciaa ra 
zata dreta daante, co ra onjes e duto, e cosci 1 i a damanda: 

- Ce asto fato de chera zata? 

El Jato el vorea di algo, ma 1 a scomenza a balbota, e cosci 1 e souta 
inze alolo ra Volpe e ra i a dito: 

- El me amigo el no n a anbizion, par chesto 1 no te responde. Te 
respondo io par el. Sepe che 'sa un ora on data par strada un vecio 
loo, che 1 sin tomaa deboto in azidente da ra fame e 1 m a damanda 
ra carita. 

Posto che no n aon gnanche na spina de pesc da i da, ce alo fato el 
me amigo, che 1 e un bon come 1 pan? El s a sbrea via coi dentes na 
zata daante e 1 i r a biciada a chel por loo, che el podesse se pasce. 
E a di cosci, ra Volpe rasa spaza via na lagrema. 
Pinochio, pasciona anche el, 1 e 'su dal jato e 1 i a dito inze par na rea: 

- Se dute i jate i fosse conpagne de te, ra sorizes es arae na gran 
fortuna! 

- Ades ce festo da sta bandes? - ra i a damanda ra Volpe al buratin. 

- Speto me pare, che ca de poco 1 arae da esse ca. 

- E ra to monedes? 

- Es ei senpre inze scarsela, fora che una, che r ei spenduda a r 
Ostaria del Ganbar Ros. 

- E pensa che, inveze de cuatro, doman chera monedes es podarae 
deenta mile e doimile! Parce no me scotesto? Parce no vasto a res 
semena inze 1 Cianpo dei Miracui? 

- Ancuoi propio no poi: 'siarei un outro di. 

- Un outro di sara ormai tarde! ...ra 'sonta ra Volpe. 

- Par via? 

- Parceche chel cianpo la se 1 a cronpa un gran scior, e da doman 
negun podara pi 'si la a semena monedes. 

- Cuanto indalonse elo el Cianpo dei Miracui? 

- Da ca 1 e solo mile pasc. Vosto vieni con nosoutre? Ca de mesa ora 
son la: te betes sote alolo ra monedes, poco dapo tin cures su doimile 
e sta sera te tornes ca co ra scarsela pienes. Vosto vieni con nos? 
Pinochio 1 e sta nafre sul infurse ignante de i responde, parceche i 
vienia in mente ra Fatazina bona, el vecio Bepeto e ce che i aea dito 
el Soutaruco-che-parla, ma dinultima 1 a fato conpain de dute i 
borsoi zenza ston e zenza cuore; 1 a tira su ra spales e 1 i a dito a ra 
Volpe e al Jato: 

- 'Son pura, vieno con vosoutre. 

E i e moeste. 

Dapo de ae camina meso un di i e made inze na zita che r aea gnon 
Ciapazibioche. Na ota la, Pinochio 1 a vedu par strada nossicuante 
cianate pelade che i spadeaa da ra fame, feda tondides che es 
tremarlaa dal fiedo, pites zenza cresta e zenza bandines che es 'sia 
par carita de nafre de sorgo, pavies che no podea pi oujora parceche 
i s aea vendu r oujores de mile colore, paoi zenza coda che i se 
vargognaa de se mostra e outre ouziei che i tapinaa zenza fei 
sussuro e i pensaa a ra so bela penes d arsento oramai par dudes. 
Inze par meso sta volmenera de poranimes e petlaroi, in ciou de 
tanto passaa carozes de sciore con inze calche volpe o calche jea o un 
ouzelato de chi catie. 

-El Cianpo dei Miracui, agno elo? - 1 a damanda Pinochio. 

- L e alolo ca. 

Dito e fato, i e passade fora par duta ra zita, e de fora dei mure i s a 
ferma inze na vara che, suposo, ra i someaa a duta ches outres. 

- Son made - ra i a dito ra Volpe al buratin. - Ades insoneete pura 
'so, jaa na buja co ra mas e beti inze ra to monedes. 

Pinochio 1 a obedi. L a jaa ra buja, 1 a betu inze ra monedes che i ea 
vanza, e po 1 a cuerto su ra buja co nafre de tera. 

- Ades - ra 'sonta ra Volpe - va ca via da ra ruoia, enpe na sea de 
aga e bagna polito ra tera agnoche t as semena. 

Pinochio 1 e 'su via da ra ruoia, e 'sa che 1 no n aea na sea, el s a tira 
fora un scarpo, el 1 a enpi de aga e 1 a bagna ra tera che cuersea ra 
buja. Dinultima, 1 a damanda? 

- Ebe da fei algo de outro? 

- Nuia - ra i a respondu ra Volpe. - Ades podon sin 'si. Torna ca de 
vinte menute e te vedaras che 1 e beleche cresciu su un brascioneto, 
coi rame pies de monedes. 

Chel por buratin el no saea pi ce fei, 1 i a dito gramarze mile otes a ra 
Volpe e al Jato e 1 i a inprometu un bel regalo. 

- Nos no voron regale - i a respondu chera linjeres. - On solo acaro 
de t ae insegna cemodo che se po deenta sciore zenza fei fadia, e son 
contente. 

Dito chesto, i a saluda Pinochio, i a augura de data un grim de sode 
e i se r a taiada. 

Capitolo 19 



A Pinochio i roba ra monedes de oro e, par castigo, el ciapa cuatro 
mesc de prejon 




a ota torna in zita, Pinochio 1 a scomenza a conta i menute, 
e canche i a paru che fosse ora, 1 e moesc danoo ves el 
Cianpo dei Miracui. 



Fin che 1 caminaa de speron batu, el cuore 1 i petaa come un mai e 1 
fejea tich, tach, tich, tach, come 1 arloio de stua, e intanto el pensaa: 

- E se inveze de mile monedes, su par i rame in ciatasse doimile? E 
se inveze de doimile, in ciatasse zinchemile? E se inveze de 
zinchemile, in ciatasse zentomile? Oh, se ra fosse cosci, ce un scior 
che deentarae! . . . Vorarae me cronpa un bel palazo, mile caai de len e 
mile stales par me ra gode, e po na ciaena piena de bozes de rosolio 
e de alchermes, e na scanzia piena de fijcaries, de tortes, de panetoi, 
de mandolato e osties co ra brama intra. 

Fin che el pensaa cosci, 1 e rua la dal cianpo, e 1 s a betu a varda se 
par cajo el vedea un brascion pien de monedes, ma no n ea nuia. L a 
fato outre zento pasc, e nuia: 1 e 'su inze par el cianpo . . . propio la da 
ra buja agnoche 1 aea sepori i sode, e nuia. Alora 1 a scomenza a 
traida e, zenza pi ra creanza che i aea insegna, 1 a tira fora ra mas de 
scarsela e 1 s a ruscia sun testa par un bel toco. 

In chera, 1 a sentu calchedun che ridea da se sbrea: el s a volta e su 
par un brascion 1 a vedu un papagal che 1 se slisciaa chera poca 
penes che 1 aea. 

- Parce ridesto? - 1 i a damanda Pinochio duto stiza. 

- Rido, parceche a me sliscia ra penes m ei fato cote sote r oujores. 

El buratin el no i a respondu. L e 'su via da ra ruoia, 1 a enpi danoo 
el scarpo de aga e 1 s a betu a bagna 1 tocheto de tera che cuersea ra 
so monedes. 

In chera, inze ra canpagna ceta, s a sentu un gran s-ciaco da ride, 
ancora pi sfaza de chel de ignante. 

-Oh bela - 1 a craia Pinochio, ros da ra stiza - se polo sae, papagal 
zenza ston, ce che t as da ride a chera moda? 

- 1 rido sora a chi sturloi che i crede a duta ra scenpiades e i se lascia 
inbroia da ci che 1 e pi svija de lore. 

- Parlesto de me? 

- Ai, propio de te, por Pinochio, che te sos tanto un sturlon da crede 
che i sode se pode i semena e po i cura su inze i cianpe, cemodo che 
se semena fajoi e zuches. Na ota cardee anche io che ra fosse cosci: 
ades ra pago. Ancuoi, e 1 e tarde!, ei abu da me fei parsuaso che par 
bete via alcuante sode, ra 'sente onesta r a da s i guadagna col laoro 
o 1 insegno. 

- No te capiscio - 1 a dito el buratin, che ormai el tremaa da ra paura. 

- Passienza! Proarei a te fei capi meo -1 i a respondu el papagal. - 
Sepe che, fin che te sees in zita, ra Volpe e 1 Jato i e tornade inze sto 
cianpo, i a tira su ra monedes che t aees sepori e po i se r a taiada. E 
ades, se t i brinches, te sos un brao! 

Pinochio 1 e resta de sas: el no vorea i crede al papagal e 1 a 
scomenza a jaa co ra mas e co ra onjes inze ra tera che 1 aea bagna. 
Jaa, jaa e jaa, a ra fin 1 a fato na buja cosci granda che sarae sta inze 
anche un cogol de fen: ma monedes no in ea pi gnanche una. 
Despera, 1 e torna de coren in zita e 1 e 'su alolo dal judize a 
denunzia chi lasaroi che i aea porta via ra monedes. 
El judize 1 ea un scimion de ra raza dei Gorila: un vecio scimion che 
el fejea surizion par via dei anes, de ra barba bianca e soralduto dei 

ociai de oro zenza vieres, che i tociaa tieni su dutaldi par via de na 
maratia dei oce che ra 1 tormentaa da anes anorum. 
Al judize, Pinochio 1 i a conta duto 1 inbroio che i aea fato chi doi: 1 a 
dito el gnon, el casal e 1 soragnon de chi barabes e 1 i a damanda de 
fei algo. 

El judize 1 a scota duto con tanta passienza e 1 i a damanda alcuanta 
robes fin che el contaa. Pinochio 1 i a fato un gran peca, e canche 1 no 
n a abu pi nuia da di, 1 a slonga na man e 1 a sona un cianpanel. 
L e souta fora alolo doi cianoi, co ra mondura da jandarmes. 
El judize 1 i a mostra Pinochio e 1 a dito: 

- A sto poranima i a porta via cuatro monedes: ciapalo e smacalo in 
prejon. 

El buratin, canche 1 a sentu chel che dijea 1 judize, 1 e resta de sas e 1 
arae voru se defende, ma i jandarme, par no perde massa tenpo, i a 
stopa alolo ra bocia e i 1 a mena in prejon. 

La 1 a abu da sta cuatro mesc a ra longa, e fosc i 1 arae tienu ancora 
sara via, se no fosse suzedu un fato. Parceche ae da sae che 1 re che 
comandaa ra zita de Ciapazibioche 1 aea vento ra guera coi so peso 
nemighe; par chesto el vorea fei na gran festa par duta ra zita, con 
luminazion, rachetes, gares de cei e de velozipedes, e proprio 
parceche 1 ea contento de ae vento, 1 a voru fei daerse anche ra prejos 
e manda fora ci che 1 ea sara via. 

- Se sin va fora lore, voi min 'si anche io - 1 i a dito Pinochio al tocsar. 

- Vos no - 1 i a respondu el tocsar - vos no se un de chi sassis da 
strada. 

- Pardoname - 1 a dito Pinochio - ma anche io son un de chi sassis. 

- Ah, sere cosci, ae duta ra rejos - 1 i a respondu el tocsar: el s a tira 
'so 1 ciapel, el 1 a saluda con rispeto e 1 i a daerto ra porta de ra 
prejon par el lascia 'si. 

Capitolo 20 



Na ota fora de prejon, Pinochio el fesc par torna a ciasa da ra 
Fatazina, ma par strada el data un burto sarpente e pd el se ciapa 
inze inze na trapola 

Pensave r alegreza de Pinochio, canche 1 e vienu fora de 
prejon! Inze un vede e no ede, el sin e 'su alolo da ra zita e 1 a 
ciapa ra strada che r aea da 1 mena da ra ciaseta de ra 
Fatazina. 

Gouja 1 guergno, par strada 1 ea duto un pantan e se fondaa fin a 
mesa janba. Ma 1 buratin el seguitaa zenza gnanche s inacorse. Pien 
de chiza de saluda danoo sa pare e ra soreluca coi ciaei zelestes, el 
corea e 1 soutaa come na fouzigora, e a core el pantan el i schizaa su 
fin su su ra bareta. 
El corea e 1 dijea: 

- Ce de desgrazies che m e capita . . . Ma me res merito dutes! Son un 
testastei e un dispetos . . . e voi fei senpre chel che voi, e no i abado 
mai a ci che me vo ben e 1 a pi judizio de me!... Da ca inaante, 'suro 
de canbia e deenta un tos da sesto e judizios . . . Ei beleche capi che ai 
tosc che i no obedisce a negun ra i va senpre malamente e i no in 
intia pi una bona. E me pare, che 1 m ebe speta? Che 1 ciate in ciasa 
de ra Fatazina? L e un toco, poereto, che no 1 vedo e tarenteo de me 1 
struca e me 1 buscia su. Che ra Fatazina ra me pardone ce che ei fato? 
. . . Era ra m a senpre tendu erama voru cosci ben . . . se son ancora 
vivo, 1 e duto merito so!... Agno se ciatelo un pizo pi malingrato e 
zenza cuore de me? 

Fin che 1 dijea sto tanto, el s a ferma spasema e 1 a fato cuatro pasc 
indrio. 

Ce aeelo vedu? 

L aea vedu un sarpente destira inze meso strada, co ra pel duta 
verde, i oce che lujia come 1 f o e na coda spiza che ra fumaa come un 
camin. 

No pode ve fegura ce festide che 1 a ciapa el buratin: el s a tira pi de 
zinchezento pasc indalonse e 1 e 'su a se scenta sun un grun de sasc, 
a speta che 1 sarpente el sin 'sisse par i fate suoi e 1 lo lasciasse 
seguita par ra so strada. 

L a speta un ora, does, tre: el sarpente 1 ea senpre la, e anche da 
indalonse se vedea polito i so oce rose come 1 fo e 1 fun negro che 
vienia fora da ra ponta de ra coda. 

Pinochio, che 1 cardea de ae corajo, lie 'su daejin e co na ojeta fina 
fina, par somea pi un caruzo, 1 i a dito: 

- Scusame, scior sarpente, me fejassao 1 piazer de ve tira da na banda 
e me lascia passa par strada? 

Conpain de parla coi mure. No s a moesc nuia. 
Alora 1 a seguita, con chera de solferina sote: 

- Ae da sae, scior sarpente, che ei da 'si a ciasa, agnoche me speta me 
pare, che 1 e nossicuanto che no 1 vedo!... Donca, me lasciao seguita 
par ra me strada? 

Pinochio el spetaa che 1 sarpente el i respondesse, ma nuia: el 
sarpente, che fin poco ignante 1 ea sbalzin e pien de virbel, 1 e deenta 
duro come un sas. L a sara i oce e da ra coda no n e pi vienu fora 
bufe de fun. 

- Che 1 see morto? - 1 a dito Pinochio, e intanto el se sfreaa ra mas dal 
contento: zenza pensa sora un menuto, 1 a proa a i souta via par sora, 
par rua del outro ver. El no n aea gnanche tira su na janba, che 1 
sarpente 1 e lea su de colpo, conpain de na susta, e 1 buratin el s a 
spasema, el s a inzanpedona e 1 sin e toma in cu. 

L e toma 'so cosci malamente che el s a inpianta co ra testa inze 1 
pantan e 1 e resta co ra janbes par aria. A vede 1 buratin co ra testa in 

'so che 1 scarpedaa, el sarpente el s a betu a ride cosci de pien bocia 
che ride e ride, co 1 e sta ra fin, s a sbrea na vena inze ra panza e 1 e 
resta la, morto. 

Pinochio el s a betu a core par rua da ra Fatazina ignante note. Par 
strada i e vienu tanta de chera fame che 1 e souta inze inze un 
cianpo, con chera de cura alcuante bares de bona ua. El no 1 aesse 
mai fato! 

Apena rua sote ra piantes, crac!..., 1 a sentu doi feres pies de pontes 
che i se saraa intor ra so janbetes e i fejea vede ra steles. 
Chel por buratin el s aea injanbarla inze na trapola, betuda la dai 
bacane par brinca alcuante martoriei, che i fejea straje inze i purinesc 
la intorno. 

Capitolo 21 



Un bacan el brinca Pinochio ello bete afei el cian da guardia inze I 
sd purinei 




inochio, pode ve pensa, 1 a taca a pianse, a sgnoufa, a ciama 
calchedun, ma no 'soaa nuia, parceche la daejin no se vedea 
na ciasa e par strada no passaa anima viva. 



Intanto 1 e vienu note. 

Nafre gouja ra trapola, che ra i fracaa su par i osc, e nafre par ra 
paura de se vede solo e al scuro fora par ra canpagna, el buratin el 
sin tomaa deboto in cu, canche 1 a vedu na fogora che i oujoraa sun 
testa: el r a ciamada e 1 i a dito: 

- Fogoreta, me fejaraesto el piazer de me delibera da sta burta 
trapola?... 

- Por pizo! - ra i a respondu ra fogora, che ra s aea ferma a 1 varda, 
parceche 1 i fejea nossice. - Cemodo asto fato a te ciapa inze intra ste 
feres pies de pontes? 

- Son 'su inze par sta vara par cur a doi bares de bona ua, e. . . 

- Ma r ua eera toa? 
-No... 

- E alora, ci t alo insegna a porta via ra roba de chi outre? 

- See pien de fame. . . 

- Ra fame, pizo me, no n e na bona rejon par cabola ra roba che no n 
e nostra... 

- L e vero, 1 e ben vero! - 1 a dito Pinochio piansen - ma st outra ota 
no 1 fejarei pi! 

Fin che chi doi i parlaa, i a sentu che ruaa calchedun. L ea el bacan 
che 1 vienia in ponta de pes a vede se calchedun de chi martoriei che 
di note i portaa via ra pites, 1 ea resta ciapa inze inze ra trapola. 

L e resta propio de stuco, canche 1 a tira fora el faral dal erlo e 1 s a 
inacorto che, inveze de un martorel, inze ra trapola 1 ea inze un pizo. 

- Ah! burto ladron! - 1 a craia el bacan duto stiza - sosto tu che te me 
robes ra pites? 

- 16 no, io no! - 1 a craia Pinochio piansen. - Son vienu ca inze solo 
par me tuoi doi bares de ua! . . . 

- Ci che se tol ruale bele bon de se tuoi anche ra pites. Lascia 1 
festide a mi, e te dago na strapazada che te te ra recordes par un 
toco. 

L a daerto ra trapola, 1 a ciapa el buratin par el copin e el 1 a stroza a 
ciasa soa, come un agneluco. Rua daante ciasa, el 1 a bicia 'sobas, e 
fin che 1 lo tienia fermo con un pe sun schena 1 i a dito: 

- Ades 1 e tarde, e voi 'si a dromi. Fejaron i conte doman. Intanto, 'sa 
che ancuoi 1 e morto 1 cian che di note el stajea ca de sguaita, te beto 
alolo al posto so. Te saras el me cian da guardia. 

Dito e fato, 1 i a betu intor el col na gran colagna piena de pontes de 
fer, cosci strenta che el no sarae mai 'su adora a se ra tira fora. Su ra 
colagna 1 ea taca na ciadena e ra ciadena r ea inpetonada inze inze 1 
muro. 

- Se sta note - 1 a dito 1 bacan -se bete a pioe, te pos 'si a sosta inze 
chel cabioto: 1 e ancora inze el strame agnoche 1 a dromi par cuatro 
ane el me por cian. Se par desgrazia inveze rua i ladre, recordete de 
spiza ra rees e te bete a baia. 

Canche 1 i a dito duto, el bacan el sin e 'su a ciasa e 1 a betu 1 
ciadenazo su ra porta: chel por Pinochio 1 e resta la, cuza 'so inze r 
era, pi morto ca vivo par el fiedo, ra fame e ra paura. In ciou de nafre 
el smadarlaa inze par ra colagna che ra 1 sofeaa e el dijea piansen: 

- Me dan! . . . Me dan! Ei voru f ei el sbrindolon e 1 poltron, ei voru i da 
abado a cuatro lasaroi, 1 e par chel che no n ei pi abu fortuna. Se 
fosse sta un pizo judizios, conpain de tante outre, se m aesse indura 

a inpara e loura, se min fosse sta a ciasa con chel por pare, ades no 
sarae ca, inze meso ra canpagna, a fei el cian da guardia de un bacan. 
Oh, se podesse nasce un outra ota! . . . Ma 1 e massa tarde, e ades vo 
esse solo passienza! 

Na ota sbroca fora, el s a tira inze inze 1 cabioto e la 1 s a indromenza. 

Capitolo 22 



Pinochio el data i ladre, e par el premia el bacan el lo lascia 'si 
L ea pi de do ores che el dromia beato, canche ves mesanote I a 
desceda el sussuro de calchedun che parlaa sote osc: i parea de senti 
zizida daante ciasa 

La betu ra ponta del nas fora dal cabioto e 1 a vedu cuatro 
bestia scures che someaa jate. Ma no n ea jate, 1 ea martoriei, 
besties che es magna carne e es e goroses soralduto de voe e 
de pulote. El pi svija de chi martoriei 1 e 'su dal cabioto e 1 a dito sote 
osc: 

- Bona sera, Melanpo. 

- 16 no n ei gnon Melanpo - 1 a respondu el buratin. 

- E alora ci sosto? 

- Son Pinochio. 

- E ce festo ca inze? 

- Fejo el cian da guardia. 

- E Melanpo agno elo? Agno elo el cian che stajea inze sto cabioto? 

- L e morto ancuoi bonora. 

- Morto? Oh por bestia! L ea tanto un bon! . . . Ma, a te varda inze par 
el mus, te somees anche tu un cian pien de creanza. 

- Scusame, ma io no son un cian! . . . 

- E ci sosto? 

- Son un buratin. 

- E festo el cian da guardia? 

- Par desgrazia: 1 e el me castigo! . . . 

- Ben, alora te digo cemodo che see d acordo con Melanpo 
bonanima, e te saras contento anche tu. 

- D acordo de ce? 

- Nosoutre vienon na ota in setemana, conpain de ignante, a 
sciascigna sto purinei, e se porton via oto pites. De sta pites, sete se 
res magnon, e una te ra dajon a ti, s intende, se te fejaras finta de 
dromi e no te vienara in mente de te bete a baia e desceda el to 
paron. 

- E Melanpo fejeelo propio cosci? - 1 a damanda Pinochio. 

- El fejea propio cosci, e son senpre 'sude d acordo. Tu vatin a dromi 
zenza festide, e sta seguro che ignante de sin 'si, te lascion inze 1 
cabioto na pita beleche pelada par doman da disna. Sone intendude? 

- Anche massa! ... - 1 a respondu Pinochio e 1 a sgorla ra testa, come 
par di: - ca de poco in parlaron ben danoo! 

Canche i martoriei i s a sentu segure del fato so, i e 'sude alolo dal 
purinei, che 1 ea deboto taca al cabioto del cian, i a sbardena coi 
dentes e co ra onjes ra portela de len e i s a caluma inze, un drio 1 
outro. 

I no n ea gnanche ruade inze dute, che i a sentu ra portela che se 
saraa con un colpo seco. 

El r aea sarada Pinochio: par ra sara meo e ra pontela, 1 a poia un 
gran coolo su par sora, e dapo 1 a scomenza a baia; e 1 baiaa polito, 
propio conpain de un cian da guardia, bu-bu-bu-bu. 
A senti baia, el bacan 1 e souta 'so de lieto, 1 a tolesc su el s-ciopo e 1 e 
'su sun funestra a craia: 

- Ce suzedelo? 

-Lei ladre - 1 a dito Pinochio. 

- Agno ei? 

- Inze inze 1 purinei. 

- Vieno 'so alolo. 

E 1 bacan 1 e rua so pi sbelto de un lioro: 1 e 'su de coren inze inze 1 
purinei e dapo de ae brinca e sara inze inze un saco dute i martoriei, 
1 i a dito beato: 



71 



- Co 1 e dinultima se tomade inze ra me mas! Podarae ve castiga, ma 
no son cosci faich! Inveze, me contentarei de ve porta dal osto ca 
daejin, che 1 ve pele e 1 ve feje coe pian pian come liore ben saoride. 
L e un onor che no ve merita, ma i ome de bon cuore come me i 
passa sora sta robetes! . . . 

E po 1 e 'su da Pinochio, 1 a scomenza a 1 sliscia e 1 i a damanda: 

- Cemodo asto fato a t inacorse de ra tria morinela che i aea paricia 
chi ladroi? Melanpo, el me brao Melanpo, el no s aea mai intaia de 
nuia!... 

El buratin 1 arae podu i conta duto chel che 1 saea: 1 arae podu i conta 
cemodo che 1 cian e i martoriei i s aea betu d acordo par 1 inbroia: ma 
1 s a recorda che 1 cian 1 ea morto e 1 a pensa: - Ce 'soelo cusa i 
morte? . . . I e morte, e ra meo roba che se po f ei 1 e chera de i lascia in 
pasc!... 

- Co 1 e rua ca i martoriei, dromiesto o seesto desceda? - 1 a seguita a 
i damanda 1 bacan. 

- Dromie - 1 i a respondu Pinochio, - ma i martoriei i m a desceda co 
ra so ciacoles, e un 1 e vienu ca dal cabioto e 1 m a dito: "Se te m 
inprometes de no baia e no desceda el to paron, te regalon na pita 
ormai pelada!... Capio? I e stade cosci sfazade da me di sto tanto! 
Parceche ae da sae che son solo un buratin: arei duta ra peches de 
sto mondo, ma me mancia chera de tieni terzo e dia ra fegura 
strazades! 

- Brao pizo - 1 i a dito 1 bacan, e 1 i a batu sun una spala. - Chel che te 
disc el te fesc onor, e par te mostra ce contento che son de te, te lascio 
'si alolo a ciasa. 

E 1 a destaca ra colagna che 1 i aea betu. 

Capitolo 23 



Pinochio el porta despiaje par chera bela pizora cot ciaei zelestes: e 
pd el data un colonbo che I lo mena pede I mar, elalse bicia inze r 
aga par 'si a diet sa pare 

Canche 1 s a delibera del pes intor el col, che par el 1 ea na gran 
umiliazion, Pinochio 1 e scanpa fora par ra canpagna e 1 no s 
a ferma fin che 1 no n a darsonto el stradon, che 1 arae abu da 
1 mena da ra Fatazina. 

Rua sul stradon, el s a volta a bate col ocio 1 pian che 1 ea de sote, e 1 
a vedu polito 1 bosco agnoche par desgrazia 1 aea data ra Volpe e 1 
Jato: inze par intra i brascioi 1 a vedu ra zima del Roero Gran, 
agnoche i 1 aea taca su par el col: ma varda de ca e varda de la, el no 
n e sta bon de cura fora ra ciaseta de chera bela pizora coi ciaei 
zelestes. 

Alora 1 a abu un burto segnal, 1 a scomenza a core con duta ra oga 
che 1 aea, e inze poche menute 1 e rua la sul pra agnoche na ota 1 ea 
ra ciaseta bianca. Solo che ra ciaseta ra no n ea pi. Al posto so, 
inveze, 1 ea na piera con su scrito sta alcuanta paroles: 
CA SOTE L E 

RA PIZORA COI CIAEI ZELESTES 
MORTA DAL DESPIAZER 
DE AE PARDU EL SO 
FARDELUCO PINOCHIO 

Cemodo che 1 e resta chel por buratin, dapo de ae betu aduna con 
fadia chera paroles, ve 1 lascio pensa... El s a bicia 'sobas, 1 a 
scomenza a buscia su daparduto ra lapide e bregara come na feda. L 
a pianto duta note e del indoman bonora 1 ea ancora la che 1 piansea, 

anche se 1 no n aea pi lagremes: el so tormento 1 ea cosci gran che i 
bregare s i sentia de ogni ver inze ra val. 
El piansea e 1 dijea: 

- Fatazina mea, parce tin sosto 'suda? Parce no sone morto io, che 
son tanto un catio, e tu inveze te sees tanto na bona?... E chel por 
pare, agno saralo? Fatazina mea, dime agnoche pos 'si a 1 ciata, voi 
sta senpre con el e no 1 lascia pi! pi! pi! ... Fatazina mea, dime che no 
n e vero che te sos morta! Se te me vos propio ben ... se t i vos ben al 
to fardeluco, torna ca ... torna viva come na ota!... No te dolo vede 
che son resta solo e dute i m a lascia? Se rua i sassis, i me pica danoo 
su par un ramo... e alora morirei. Ce vosto che feje, solo, inze sto 
mondo? Ades che v ei pardu, te e me pare, ci me dalo da magna? 
Agno ciate da dromi? Ci me fejelo na faneluca noa? Oh! sarae meo, 
zento otes meo che morisse anche io! Ai, voi mori! ... ih! ih! ih! . . . 
Fin che el sgnoufaa, 1 a fato par se sbrea fora i ciaei: ma i ciaei i ea de 
len, e 1 no n e 'su gnanche adora a i ciapa inze coi diede. 

In chera passaa la un colonbo, che 1 s a ferma un toco in su par aria e 
1 i a craia: 

- Pizo, ce festo la? 

- No vedesto? Son ca che pianso! - 1 a dito Pinochio, che 1 vardaa de 
capi da agnoche ruaa chera osc e 1 se spazaa via i oce co ra magna de 
ra fanela. 

- Dime mo - 1 a dito 1 colonbo -par cajo, intra i to amighe, in 
conoscesto un che 1 a gnon Pinochio? 

- Pinochio?... Asto dito Pinochio? - 1 a respondu el buratin, che 1 ea 
lea alolo in pes. - Pinochio son io! 

A senti sto tanto, el colonbo 1 e vienu 'so de oga e 1 s a poia pede el. L 
ea pi gros de un dindio. 

- Donca, te conosces anche Bepeto? - 1 i a damanda al buratin. 

- Se sa che 1 conoscio! L e chel por pare! T alo dito algo de me? Me 
menesto da el? Elo ancora vivo? Respondeme, te preo, elo vivo? 

- 'Sa tre dis 1 ei data sul lido del mar. 

- Ce fejeelo? 

- L ea drio a se fei su na barcheta par passa fora 1 Gran Mar. L e pi de 
cuatro mesc che chel poranima el 'sira par el mondo: el no n e ancora 
sta bon de te data, e ades 1 s a betu par ra testa de zarpi i paese pi 
indalonse. 

- Cuanto elo da ca fin la dal lido? - 1 a damanda Pinochio duto 
despregura. 

- Pi de zinchezentomile pasc. 

- Zinchezentomile pasc? Colonbo me, ce bel che sarae se aesse ra to 
oujores!... 

- Se te vos vieni, te meno io. 

- Cemodo? 

- A caaloto. Pesesto tanto? 

- Ce mai! Son lesier come na foia. 

Zenza di outro, Pinochio 1 e monta su sun schena del colonbo, na 
janba de ca e una de la come che fosse un caal, e 1 a craia duto alegro: 

- va de galopo, va de galopo, caalin, che ei prescia de rua! . . . 

El colonbo 1 e moesc de speron batu, e inze poche menute 1 e rua 
tanto in su, che 1 tociaa deboto ra neoles. Na ota rua cosci in outo, a 
Pinochio i e vienu ra chiza de varda in 'so: 1 a ciapa na paura e na 
stornita cosci granda che, par no ris-cia de toma 'so, 1 a intorcola i 
brazuche intor el col del so caal co ra piumes. 
I a viasa dutaldi, e sul sol fiori el Colonbo 1 a dito: 
- 16 ei na gran siede! 

- E io na gran fame! - 1 a 'sonta pede Pinochio. 

- Fermosse nafre ca inze sta capia, e dapo se beton danoo in viaso 
par rua doman bonora sul lido del mar. 

I e ' sude inze inze na capia voita, agnoche 1 ea solo un ciadin pien de 
aga e un zesto pien de cijireles. 

Da pizo in su, el buratin el no n aea mai podu lanpa ra cijireles: el 
dijea che es i fejea grizo e mal de panza; ma in chera sera el in a fola 
da se sbrea e, canche el 's a deboto fenides, 1 i a dito al colonbo: 

- No n arae mai cardu che ra cijireles es fosse cosci bones! 

- Besen se fei parsuase, pizo - 1 i a respondu el Colonbo, che canche s 
a fame enone nuia da magna, anche ra cijireles es e algo de bon. Ci 
che a fame el no n a caprizie e 1 no gorosea! 

I a feni de magna in prescia, i s a betu danoo in viaso, e via! Del 
indoman bonora i e made sul lido del mar. 

El Colonbo 1 a poia Pinochio 'sobas e, 'sa che 1 no vorea se senti di 

gramarze de chel che 1 aea fato, el s a sentrea a oujora via. 

Sul lido 1 ea un grun de 'sente che vardaa r aga, craiaa e fejea jeste. 

- Ce suzedelo? - 1 i a damanda Pinochio a na veceta. 

- L e suzedu che un poranima che 1 a pardu so fiol, 1 a voru moe co 
na barcheta par passa via el mar, e 1 mar ancuoi 1 e duto ajita e ra 
barcheta r e 'suda deboto sote aga. . . 

- Agno era sta barcheta? 

- Vera la fora, varda fora dreto 1 me diedo - ra dito ra veceta e col 
diedo ra i mostraa na barcheta che, da indalonse, someaa na mesa 
cucia con inze un ometo pizo pizo. 

Pinochio el vardaa fis da chera, e dapo de nafre, 1 a tira un gran 
crido e 1 a dito: 

- L e me pare! 1 e me pare! 

Intanto ra barcheta, sgorlada in ca e in la da ra ondes, can ra sparia 
sote ra onda pi outes can ra tornaa par sora: e Pinochio, da su in son 
de un sas el no ra fenia pi de ciama sa pare e de i fei mote co ra man, 
col napariol e finamai co ra bareta che 1 aea sun testa. 

Someaa che Bepeto, anche se 1 ea ancora un toco indalonse dal lido, 1 
aesse conosciu so fiol, parceche anche el el s a tira 'so ra bareta, el 1 a 
saluda e, a forza de scara i braze, 1 i fato capi che 1 vorea torna 
indrio, ma 1 mar 1 ea cosci ajita che 1 no 'sia pi adora a oga ra 
barcheta ves el lido. 

Cenone, 1 e vienu na onda pi granda de ches outres e ra barcheta ra s 
a fonda. I a speta che ra tornasse par sora, ma i no r a pi veduda 
sponta su. 

- Poereto! - i a dito i pescadore che 1 ea la, e fin che i s inviaa ves 
ciasa i sbrodonciaa sote osc na orazion. 

In chera i a sentu un bregaro despera, i s a volta e i a vedu un pizo 
che da un sas el se biciaa inze inze r aga e 1 craiaa: 

- Voi salva me pare! 

'Sa che 1 ea fato de len, Pinochio el stajea via par sora r aga zenza 
fadia e 1 nodaa come un pesc. Can se 1 vedea spari intra ra ondes, 
can el spontaa danoo su con na janba o con un pe senpre pi 
indalonse dal lido. 

Co 1 e sta ra fin, i pescadore 1 a pardu de ocio e i no 1 a pi vedu. 

- Por pizo! - i a dito, e fin che i s inviaa ves ciasa i sbrodonciaa sote 
osc na orazion. 

Capitolo 24 



Pinochio el rua inze r isola agnoche I e esaes pienes de insegno e la I 
data danoo ra Fatazina 

Pinochio, invoia da ra speranza de 'si adora a dia chel por sa 
pare, 1 a noda duta note. 
E ce na burta note che 1 e sta! L a smaia, 1 a tanpesta, 1 a tona 
nossicuanto, e 1 lanpisaa che someaa di. 

Alolo bonora, 1 a vedu poco indalonse na gran strica de tera. L ea na 
isola inze meso 1 mar. 

L a fato de duto par rua sun chera isola, ma 1 no n e 'su adora. Ra 
ondes, che es se corea drio una sora r outra, es lo sgorlaa come un 
legneto. Co 1 e dinultima, par fortuna, na onda outa e pi catia de ches 
outres ra 1 a smaca iusto sul lido. 

Canche 1 e rua sul lido, 1 a peta un colpazo che 1 i a fato scroca ra 
costes e ra lesures, ma par se consola 1 a dito alolo: 

- Me r ei caada anche sto colpo! 

Intanto 1 a s-ciari fora: 1 e sponta 1 soroio, 1 mar el s a chieta e 1 e 
deenta slisc come 1 oio. 

El buratin 1 a scara fora i sarvije par i suia e 1 a scomenza a varda in 
ca e in la, par vede se inze chera gran aga el 'sia adora a vede na 
barcheta con inze un on. L a varda polito daparduto, ma el no n a 
vedu outro ca zielo, mar e calche nae, cosci indalonse che someaa na 
moscia. 

- Se almanco saesse ce che r a gnon sta isola! - el dijea. - Se almanco 
saesse se inze sta isola 1 e un galanton, voi di 'sente che no n ebe 1 
vizio de taca su i pize su par i brascioi, ma a ci pode i lo damanda? A 
ci, se ca no n e negun? . . . 

R idea de esse solo, solo, solo inze na isola agnoche no n ea negun, ra 
i a fato vieni na gran pascion, e 1 ea deboto drio a pianse, canche 1 a 
vedu passa poco indalonse un gran pesc che sin 'sia beato par i fate 
suoi, co ra testa fora de r aga. 

El no saea cemodo fei par el ciama, e par se fei senti 1 a craia a osc 
outa: 

- Scior pesc, pode ve di solo na parola? 

- Anche does - 1 a respondu el pesc, un Delfin pien de creanza, che 
inze duto 1 mar del mondo sin ciata poche de conpagne. 

- Me fejassao el piazer de me di se inze sta isola 1 e un paes agnoche 
se pode magna algo zenza festide de esse magnade? 

- Po seguro, - 1 a respondu el Delfin - t in ciates un poco indalonse 
da ca. 

- E de ce ver ebe da 'si? 

- T as da ciapa chera stradela a man zanca, e seguita senpre dreto. 
No te pos fala. 

- Dijeme un outra roba. Vos che noda inze 1 mar de di e di note, no n 
aeo par cajo ciata na barcheta con inze me pare? 

- Ci elo ta pare? 

- L e el pi bon pare del mondo, e io son el pizo pi catio che se pode 
ciata. 

- Col tenporal che 1 e sta stanote, ra so barcheta sin sara 'suda sote 
aga. 

- E me pare? 

- Se 1 ara sbarba chel Pescion che loutradi 1 e vienu ca inze 1 nose mar 
a fei straje. 

- Ma elo mo tanto gran sto Pescion? - 1 a damanda Pinochio, che 1 
scomenzaa beleche a trema da ra paura. 

- Outro ca gran! ... - 1 i a respondu el Delfin. - Par te fei capi cuanto 
gran che 1 e, te digo che 1 e pi outo de un ciasamento de zinche 

piane, elana bocia cosci larga e fonda, che un treno co ra machina 
inpizada el stajarae inze zenza fadia. 

- Oiuto mare! - 1 a craia el buratin duto scoutri. El s a betu in prescia 
i sarvije e 1 i a dito al Delfin: 

- A se reede, scior pesc: scusame se v ei desturba e gramarze ben de 
duto. 

E cosci, 1 a ciapa de buriada ra stradela a man zanca e 1 s a betu a 
camina sbelto, ma cosci sbelto che someaa che 1 oujorasse. E duta ra 
otes che 1 sentia nafre de sussuro, el se voltaa alolo a varda, col 
festide de vede chel Pescion gran come na ciasa de zinche piane che 1 
i corea drio col treno inze bocia. 

Dapo de mesa ora 1 e rua inze un paeseto che i ciamaa "el paes de r 
esaes pienes de insegno". Par strada 1 ea un grun de 'sente che corea 
in ca e in la drio i so afare: i louraa dute, dute i aea algo da fei. No se 
vedea un poltron o un strafieron aneo. 

- Ei capi - 1 a dito alolo chel pegro de un Pinochio - sto paes el no n e 
par me! 16 no son nasciu par loura! 

Intanto i ea vienu na gran fame, parceche 1 ea pi de vintecuatro ores 
che 1 no magnaa nuia, gnanche na cijirela. 
Ce aeelo da fei? 

Par pode se bete algo inze 1 stomego, 1 ea doa robes da fei: 'si a vede 
de un laoro o 'si par carita de na moneda o de un toco de pan. 
A 'si par carita 1 se vargognaa, parceche sa pare 1 i aea senpre dito 
che par carita po 'si solo i vece e i marade. I poerete vere, chi che fesc 
propio peca e i a bisoin de calchedun che i staghe drio, 1 e chi inaante 
coi anes o pies de magagnes che i no po pi loura par se guadagna 1 
pan. Dute chi outre i e obligade a loura: e se i no laora e i padisce ra 
fame, sa dan. 

In chera, 1 e passa un on duto suda e sfoga, che 1 tiraa doi carete de 
carbon. 

A 1 vede, Pinochio 1 a pensa che 1 fosse un galanton: 1 i e 'su pede e, 
duto ros da ra vargogna, 1 i a dito: 

- Me fejassao 1 piazer de me da na moneda, che min vado deboto in 
cu da ra fame? 

- No tin dago solo una - 1 i a respondu chel on - ma cuatro, se te me 
dies a tira ste doi carete fin a ciasa mea. 

- Me fejo propio de mereea de sto tanto, - 1 i a dito 1 buratin, deboto 
inonbria - io, che 1 saede, no n ei mai fato el muse, no n ei mai tira 
carete! 

- Meo par te! - 1 i a respondu el carboner. - Alora, se te sos propio 
drio a mori da fame, magnete doa bela sones de ra to blaga, e tendi 
che es no te feje mai de panza! 

Alolo dapo 1 e passa da chera un murer con un vas de calzina sun 
schena. 

- Bon on, no i dajassao na moneda par carita a un por pizo che 
spadeea da ra fame? 

- Vorentiera. Vien con me a porta calzina - 1 i a respondu el murer - 
e inveze de na moneda sola, tin dago zinche. 

- Ma ra calzina ra pesa massa - 1 a dito Pinochio - e io no voi fei 
fadia. 

- Alora, se no te vos fei fadia, statin la a spadea, e tendi a no te 
desganascia. 

Inze na mesa ora, da chera 1 e passa outra vinte parsones, e Pinochio 
1 i a damanda ra carita a dutes, ma dutes es i a respondu: 

- No te vargognesto? Inveze de 'si tanto a sbrindolon, va mo a vede 
de un laoro, e inpara a te guadagna 1 pan! 

Dinultima, 1 e passa la na veceta con doa sees de aga. 

- Bona femena, me lasciao bee na gota de aga da ra vostra sea? - 1 i a 
dito Pinochio, pien de siede. 

- Bee pura, pizo! - ra i a respondu ra veceta, era poia ra sees 'sobas. 

Pinochio 1 a trinchena duto chel che 1 podea, el s a spaza via ra bocia 
e 1 a brontola inze par sote: 

- Ades siede no in ei pi, ma se ciatasse anche algo da magna! . . . 
Ra veceta ra 1 a sentu e ra i a respondu: 

- Se te me dies a porta a ciasa una de sta sees, te dago na bela sona 
de pan. 

Pinochio 1 a varda ra sees del traes e 1 no n a dito ne sci ne no. 

- E pede 1 pan te dago un bel piato de capuze conzade - ra 'sonta 
chera bona femena. 

Pinochio 1 a varda danoo ra sees del traes e 1 no n a dito ne sci ne no. 

- E dapo dei capuze te dago anche na bona peta de menta. 
A se pensa de ra peta, Pinochio 1 a zedu, e 1 i a dito deziso: 

- Passienza! Ve portarei ra sea fin a ciasa! 

Ra sea ra pesaa nossicuanto, e 1 buratin, che 1 no 'sia adora a ra porta 
par man, el se r a betuda su sun testa. 

Na ota made a ciasa, ra veceta r a fato scenta Pinochio sun na 
toureta pariciada e ra i a betu daante 1 pan, i capuze conzade e ra 
peta de menta. 

Pinochio el no n a magna: 1 a slofa duto. El so stomego el someaa un 
cuartier voito, agnoche no stajea negun da zinche mesc. 
Canche 1 a cardu de esse pasciu, 1 a tira su ra testa par i di gramarze 
a chera bona veceta, ma 1 no n aea feni de ra varda inze 1 mus, che 1 a 
tira un gran ohhhh!... da ra mereea e 1 e resta la incanta, coi oce 
daerte, el piron par aria e ra bocia piena de pan e capuze. 

- Parce te festo tanto de mereea? - ra i a damanda ra veceta riden. 

- L e ... - el i a respondu Pinochio, e 1 balbotaa - 1 e che . . . 1 e che . . . 
vos i somea ... ai, ai, ai, ra osc, ai, ai, ai, i oce . . . i ciaei ... ai, ai, ai, 
anche Vos ae i ciaei zelestes . . . conpagne dei suoi! 

Fatazina mea!... Fatazina meal... dijeme che se vos, che se propio 
vos!... No me fejede pianse pi! Se saassa!... Ei pianto tanto, ei tanto 
padi! . . . 

Pinochio el parlaa e 1 bregaraa come na feda: co 1 e dinultima, el s a 
bicia insenoon e 1 a inbrazora i 'senoe de ra veceta che 1 no saea ci 
che 1 ea. 

Capitolo 25 

Pinochio el i inpromete a ra Fatazina de esse un bon e de inpara, 
parceche el no vo pi esse un buratin ma el vo deenta un pizo judizios 

Dinprin chera bona femena r a scomenza a di che no n ea ra 
Fatazina coi ciaei zelestes, ma canche r a capi che Pinochio 
el s aea intaia, ra no n a pi voru fei finta; rasa fato conosce 
e ra i a dito: 

- Mostro de un borson! Cemodo asto fato a capi ci che son? 

- M ei inacorto solo parceche ve voi un gran ben. 

- Te pensesto? S on lascia che see na pizora e ades te ciates na 
femena, na femena che podarae esse deboto ta mare. 

- Ei propio acaro; cosci, inveze de soreluca, ve ciamarei mare. L e un 
toco che me despero parceche vorarae ae na mare conpain de dute 
chi outre pize!... Ma cemodo aeo fato a deenta granda cosci in 
prescia? 

- No pos te 1 di. 

- Dijemelo, che vorarae cresce nafre anche io. No vedeo? Son ancora 
na famea. 

- Ma tu no te pos pi cresce - ra i a respondu ra Fatazina. 

- Parce po? 

- Parceche i buratis i no cresce mai. I nasce buratis, i vive buratis e i 
more senpre buratis. 

- Oh! no in pos pi de fei senpre 1 buratin! - 1 a craia Pinochio e 1 s a 
da na paca sul cu. - Sarae ora sonada che deentasse anche io un on. . . 

- Te 1 deentaras ben, se te saras bon de te 1 merita. . . 

- Ah sci? E ce ebe da fei par me 1 merita? 

- Nuia de pi fazile: t as solo da te usa a esse un pizo delver. 

- Parce, no sone un pizo delver? 

- Zerto che no! I pize delver i obedisce, e tu inveze . . . 

- 16 no obediscio mai. 

- I pize delver i a acaro inpara e loura, e tu inveze. . . 

- 16 inveze son un sbrindolon e vado a strafier duto 1 an. 

- I pize delver i disc senpre ra verita. . . 
- 16 inveze digo senpre boujies. 

- 1 pize delver i va a scora vorentiera. . . 

- A mi ra scora ra me fesc mal de panza. Ma da ca inaante voi canbia 
vita. 

- Me 1 inprometesto? 

- Ai, ve 1 inprometo. Voi deenta un pizo delver, e esse na 
consolazion par me pare. Agnoche 1 see chel por pare, da sta ora? 

- No sei. 

- Arei mai ra fortuna de 1 vede danoo e me 1 pode sleca su? 

- Credo de sci: son deboto segura. 

A ra senti di cosci, Pinochio 1 ea tanto gran contento, che 1 a ciapa ra 
mas de ra Fatazina e 1 a scomenza a i res buscia su con na oga che 1 
someaa vienu fora mato. E po 1 a tira su ra testa, el r a vardada e 1 i a 
damanda: 

- Dime, mama; alora, none vero che te sos morta? 

- Somearae de no - ra i a respondu ra Fatazina riden. 

- Se te saesses, ce na pascion, ce un gropo che m e vienu canche ei 
lieto CA SOTE L E RA PIZORA COI CIAEI ZELESTES MORTA 
DAL DESPIAZER DE AE PARDU EL SO FARDELUCO PINOCHIO! 

- Vosto che no sepe: 1 e par chesto che t ei pardona. Ra to pascion ra 
m a fato capi che te sos un pizo de bon cuore: e dai pize de bon 
cuore, anche se i e nafre canaies e usade malamente, 1 e senpre algo 
de bon da tira fora; 1 e senpre da spera che i se bete danoo in 
carisada. Par chesto son vienuda ca a vede de te. 16 sarei ta mare. . . 

- Oh! ce bel! - 1 a craia Pinochio, e 1 soutarlaa contento beato. 

- T aras da me obedi e fei senpre ce che te dijarei. 

- Vorentiera, vorentiera, vorentiera! 

- Alora, doman - r a dito ra Fatazina - te scomenzes danoo a 'si a 
scora. 

Pinochio 1 e deenta alolo pensieros. 

- Dapo te te cures fora im mestier che te piaje. . . 
Pinochio 1 e deenta ancora pi pensieros. 

- Ce asto da rugna? - ra i a damanda ra Fatazina, nafre secada. 

- Dijee... - 1 a sbrodoncia 1 buratin sote osc - che me sa nafre tarde 
par 'si a scora... 

- No de zerto. Tiente a mente che par inpara algo none mai tarde. 

- Ma io no voi ae un mestier. . . 

- Parce po? 

- Parceche me sa che a loura se fesc fadia. 

- Pizo, ra i a dito ra Fatazina, ci che disc cosci par solito el rua o in 
prejon o sul ospedal. Un on, che te sepes, che 1 see nasciu scior o 
poereto, inze sto mondo 1 a bisoin de fei algo, de inpara un mestier, 
de loura. No se po sta zenza peta colpo, no! L e na gran burta 
maratia, e besen varda de meora alolo, da pize in su: sedeno, co se je 
grei, no se vien pi de meo. 

A Pinochio, sta paroles es i fato pensa sora; 1 e lea su de oga e 1 i a 
dito a ra Fatazina: 

- Alora inpararei, lourarei, fejarei duto chel che te me dijaras, 
parceche, a ra fin, no voi pi vive come un buratin, e voi deenta 
propio un brao pizo. Te me 1 as inprometu, gnero? 

- Te 1 ei inprometu, ma ades tocia a ti. 

Capitolo 26 

Pinochio el va coi sd amighe sul lido del mar par vede el Pescion 
El di dapd Pinochio I e 'su a scora, chera del Comun 

Pode ve pensa chi canaies, canche i a vedu rua un buratin! I no 
ra fenia pi de i ride sora. Ci 1 i fejea un scherzo, ci un outro; ci 
1 i tolea ra bareta fora de man; ci 1 lo tiraa par ra fanela; ci 1 a 
proa a i pitura col inciostro doi mostacioi sote 1 nas, ci 1 a finamai 
proa a i lea fire inze i pes e ra mas par vede se 1 ea bon de bala. 
Par un toco Pinochio 1 a fato finta de nuia e 1 a tira dreto, ma a ra fin 1 
a pardu ra passienza, 1 a ciapa inze ci che 1 tormentaa e 1 mincionaa 
de pi e 1 i a dito, co na ghigna da no crede: 

- Tendei ve, borsoi; io no son vienu ca par esse 1 vosc lache. 16 ve 
rispeto vosoutre, ma voi che anche vosoutre me rispetade me. 

- Brao pantalon! T as parla come un libro stanpa! - i craiaa chi 
lasaroi, e i ridea da se sbrea; un de lore, pi sfaza de chi outre, 1 a 
slonga na man con chera de brinca 1 buratin par ra ponta del nas. 
Ma el no n e 'su adora, parceche Pinochio 1 a slonga fora ra janbes 
sote toura e 1 i a mola un spedazon inze ra scheneles. 

- Oh! ce pes dure! - 1 a craia chel pizo, e intanto 1 se tociaa ra borgna 
che 1 i aea fato el buratin. 

- E ce comedoi! . . . anche pi dure dei pes! - 1 a dito un outro che, par i 
so jeste, el s aea ciapa na comedonada inze 1 stomego. 

El fato 1 e che dapd de ra spedazada e ra comedonada, dute i pize da 
scora i e deentade amighe de Pinochio e i 1 a rispeta; dute i lo slecaa 
su e i vorea un gran ben. 

Anche 1 maestro 1 ea contento, parceche el vedea che Pinochio 1 i 
tendea a ra lezios, 1 inparaa, 1 ea intelijente, el ruaa a scora par prin e 
1 leaa su par ultimo co sonaa ra cianpanela. 

L aea solo na peca, che 1 ea amigo de un grun de borsoi, e intra de 
lore 1 ea anche alcuanta linjeres, che dute saea che es aea poca voia 
de inpara e se fei onor. 

El maestro i lo dijea dute i dis, e anche ra bona Fatazina ra 1 avisaa 
despes: 

- Tendi Pinochio! Un di o 1 outro, chi to amighe canaies i te fejara 
passa ra voia de inpara e mangare i te fejara fei anche calche 
malagrazia. 

- No n aede festide! - el respondea 1 buratin, el tiraa su na spala e col 
diedo el se tociaa ra testa, come par di "Ca inze, in e assei de ston!" 
Un bel di 1 e suzedu che, fin che el 'sia a scora, Pinochio 1 a data un 
ciapo dei so amighe, che i e 'sude daejin e i a dito: 

- Sasto ce che 1 e suzedu? 
-No. 

- Inze 1 mar ca pede 1 e un Pescion gran come na croda. 

- Ai?. . . Che see chel Pescion de canche s a sofea chel por pare? 

- Nosoutre 'son la dal lido a 1 vede. Vosto vieni anche tu? 

- 16 no, voi 'si a scora. 

- Ce t inportelo de ra scora? A scora podon 'si anche doman. Co na 
lezion de pi o una de manco, reston senpre i muse che son. 

-El maestro ce dijaralo? 

- Lascion che 1 dighe. I lo paga aposta par brontola dutaldi. 

- E me mare? 

- Ra mares es no sa mai nuia - i a respondu chi borsonate. 

- Saeo ce che fejo? - 1 a dito Pinochio. - El Pescion voi el vede, sei ben 
io parce . . . ma 'siarei a 1 vede dapo scora. 

- Ce un naneraja che te sos! - 1 a dito un de chi sturloi. - Credesto 
che un pesc cosci gran 1 ebe voia de sta ca fin che te comoda a ti? Co 
1 e stufo agro, el sin va da un outra banda, e t as tenpo de 1 vede 
danoo... 

- Cuanto volo esse par 'si la dal lido? - 1 a damanda el buratin. 

- Ca de un ora son beleche 'sude e tornade. 

- Alora, via! e ci che core de pi 1 e el meo de dute! - 1 a craia Pinochio. 
Dapo de sta paroles, chel ciapo de borsoi 1 e moesc, coi libre e i 
cuaderne sote 1 brazo. I corea come liore fora par ra canpagna, e 
Pinochio 1 ea senpre daante, someaa che 1 aesse r oujores. 

In ciou de nafre el se voltaa e 1 coionaa i amighe, che i ea senpre un 
toco pi indrio de el e i sfiadazaa, i sudaa, i ea dute pies de patuzo e 
co ra lenga a pendoron, e 1 ridea propio de bon sao. 
Chel desgrazia ancora el no saea ce na paura, ce de malagrazies, ce 
na burta fin che i arae tocia fei poco dapo! . . . 

Capitolo 27 



Pinochio e i sd amighe i se res da de bon sad: un de lore el se fesc 
mal, e cosci i carabignere i mena via Pinochio 

Na ota rua sul lido, Pinochio 1 i a da alolo na ociada al mar, ma 1 no n 
a propio vedu pescioi. El mar 1 ea duto slisc, che someaa un specie 

- Agno saraelo mo sto Pescion? - 1 a i damanda ai so amighe. 

- El sara 'su a disna - 1 a dito un de lore, riden. 

- El sara 'su a se conza 'so - 1 a 'sonta un outro, che 1 ridea da se 
sbrea. 

A scota chi discorse e a i vede ride a chera moda, Pinochio 1 a capi 
alolo che i so amighe i 1 aea propio tolesc in 'siro e i aea da da 
intende na roba che no n ea vera. 
El sin a abu cosci inparmal che 1 i a dito, inbestia: 

- E ades? Seo contente de m ae da da intende ra bala del Pescion? 

- Algo on fato de seguro! ... - i a respondu dute aduna chi borsonate. 

- Ce voreo di? 

- T on fato perde un di de scora par vieni con nosoutre. No te 
vargognesto de te fei vede dute i dis tanto un varente a scora, no te 
vargognesto de sta senpre cuza sora chi librate, cemodo che te fesc? 

- Se a mi me sa bel inpara, a vosoutre ce v inportelo? 

- Se sa che m inporta, parceche a sta moda te me fesc fei burta 
fegures col maestro. . . 

- Parce po? 

- Parceche i pize che inpara vorentiera i fesc senpre fei na burta 
fegura a chi che, come nos, i no n a voia de peta colpo. E nosoutre no 
voron fei burta fegures! On anche nos ra nostra anbizion! . . . 

- E alora, ce ebe da fei par ve contenta? 

- T as da r ae su anche tu co ra scora, ra lezios e 1 maestro, i nostre tre 
gran nemighe. 

- E se voresse seguita a 'si a scora? 

- No te vardaron pi inze 1 mus, e un di o 1 outro te me ra pagaras 
ciara! . . . 

- Se ei da ra di duta, me feje propio da ride - 1 i a dito el buratin, e 1 a 
tira su na spala. 

- Varda, Pinochio! - el a manaza el pi stagno de chi pize, e 1 e 'su ves 
de el. - No vien mia ca a fei 1 blagher ve: no vien mia ca a fei massa el 
bulo, no! ... Parceche, se tu no t as paura de nosoutre, nosoutre 
paura de te no in on gnanche na mica! Tiente a mente che te sos solo, 
e nos son de sete . . . 

- Sete come i pecade mortai - 1 a dito Pinochio con chera de i ride 
sora. 

- Aeo sentu? El m a ofendu dute! El m a ciama pecade mortai! . . . 

- Pinochio! Damandeme scusa che te m as ofendu... sedeno, poereto 
tu! 

- Cucu! - 1 a dito 1 buratin, e 1 s a betu un diedo su ra ponta del nas, 
par i coiona. 

- Pinochio! Ra va a feni mal! . . . 

- Cucu! 

- Te tornaras a ciasa col nas roto! 

- Cucu! 

- Te dago ben io el to cucu! - 1 a dito el pi sfaza de chi borsoi. - 
Intanto te dago un aconto, e tientelo par sta sera da zena. 

Fin che 1 parlaa, 1 i a caza un bel puign sun testa. 
Ma, cemodo che se disc, "peta cruda vien renduda"; 1 ea ben da se ra 
speta che 1 buratin el respondesse alolo con un outro puign: e cosci, 
inze un vede e no 'ede, i borsoi i a scomenza a se pugna e i sin a da 
un fraco. 

Pinochio, anche se 1 ea solo, el se defendea polito. Con chi pes de len 
duro che 1 aea, el spedazaa cosci de bon sao da tieni senpre 
indalonse i so nemighe. Agnoche ruaa i so pes, restaa senpre calche 
bela borgna. 

Alora i pize, stizade de no esse propio boi de ae ra venta con chel 
pupo de len, i a pensa de dora ra bales; i daerto ra sacocia e i a 
scomenza a i tira Sillabari, Grammatiche, i Giannettini, i Minuzzoli, i 
Racconti de Thouar, el Pulcino de ra Baccini e outre libre da scora: 
solo che 1 buratin, sbelto come na sita, el 'sia senpre adora a se schia 
e cosci i libre i passaa via par sora ra testa e i tomaa dute inze r aga. 
Pensave i pesc! I cardea che i libre i fosse boi da magna e i soutaa 
finamai fora de r aga par i ciapa, ma dapo de ae taza calche pajina e 
calche costa, i sbutaa alolo fora duto e i fejea un mus che someaa che 
i voresse di: "Chesto ca no n e un magna par nos: son usade a piate 
tropo pi boi!" 

Intanto i borsoi i se pugnaa, senpre pi cagnis, fin che un gran 
Cianochel, che 1 ea vienu fora de r aga e pian pian 1 ea rua fin sul 
lido, 1 a craia co na ojata che 1 someaa sfardi: 

- Fenira mo, tanbure che no se outro! Par solito sta gueres intra de 
pize es va senpre a feni malamente. P6 senpre capita calche 
desgrazia! ... 

Por Cianochel! Conpain de parla coi mure. Chel canipa de Pinochio 
el s a volta a 1 varda e co na zefa da catio 1 i a dito: 

- Taje, Cianochel de ra malorsega! Fosc 1 e meo che te te zuzes doa 
petes par meora del to sfardor. Vatin mo inze lieto e varda de ra 
suda fora! . . . 

Intanto i borsoi, che i aea beleche feni de tira i libre, i a vedu ra 
sacocia del buratin e inze un vede e no ede i r a tolesta su. 

Intra i libre, in ea un fodra de carton gros, co ra costa e i beche de 
carta bergamina. L ea un Trattato di aritmetica. Ve lascio ve fegura 
ce che sara sta scrito inze! 

Un dei borsoi 1 a tolesc su 1 libro, 1 a smira ra testa de Pinochio e 1 a 
tira con duta ra forza che 1 aea inze i braze ma, inveze de brinca 1 
buratin, 1 a ciapa sun testa un de chi outre, che 1 e deenta alolo 
bianco come 1 muro e 1 e 'su solo adora a di: 

- Mare mea, diame . . . moro! . . . 

E 1 e toma 'so sul lido, come un lea. 

A vede el so amigo morto, chi outre pize i s a spasema dassen e i e 
scanpade via in prescia: de la de poco no s i vedea ormai pi. 
Pinochio 1 e resta la e, anche se 1 ea pi morto che vivo par ra 
spasemada e ra pascion, 1 e coresc a inbianda na peza inze r aga e 1 i 
a bagna el son al so amigo. 

L ea despera, el bregaraa come na feda, el lo ciamaa par gnon e 1 
dijea: 

- Jenio! Por Jenio! Daerse i oce, vardeme!... Parce no me 
respondesto? No son mia sta io, sasto, a te fei mal! Credeme, no son 
sta io! Daerse i oce, Jenio. . . Se t i tienes sarade, te me fesc mori anche 
me dal despiazer . . . Signor! Cemodo torne a ciasa? Con ce corajo ebe 
da 'si da me mare, che r e cosci na bona? Ce me suzedaralo? Agno 
ebe da scanpa? . . . Agno ebe da me sconde? Oh! 1 ea meo, mile otes 
meo 'si a scora! Parce i ebe da abado ai amighe, che i e stade ra me 
danazion? .. Me 1 aea dito anche 1 maestro! ... anche me mare ra m 
aea dito: "Tendi a ci che fesc malagrazies!" Ma son un teston ... un 
testastei . . . lascio che dute dighe ra soa, e po fejo senpre chel che voi! 
E me tocia paga... Cosci, da canche son nasciu, no in ei mai abu una 
de bona. Signor! Agno 'siarei mai a feni, agno 'siarei a feni, agno 
'siarei a feni?... 

Pinochio el seguitaa a pianse, a sgnoufa, el se petaa i pugnes sun 
testa e 1 ciamaa par gnon chel por pizo: in chera, 1 a sentu calchedun 
che ruaa. 

El s a volta: 1 ea doi carabignere. 

- Ce festo ca, scenta 'sobas? - i a damanda a Pinochio. 
- 1 stago pede a sto me amigo. 

- Alo ciapa mal? 

- Mah, somearae de sci! . . . 

- Outro ca mal! - 1 a dito chel outro carabigner, els a insonea 'so a 
varda Jenio da pede. - sto pizo 1 a ciapa un colpazo inze 1 son: ci elo 
sta? 

- 16 no eh, - el balbotaa el buratin zenza pi fiado. 

- Se no te sos sta tu, ci elo sta a i fei mal? 
- 16 no eh - 1 a dito danoo Pinochio. 

- E con ce i ai fato mal? 

- Co sto libro -El buratin 1 a cur a su da 'sobas el Trattato di 
aritmetica, liga con un bel carton e carta bergamina, par i lo fei vede 
ai carabignere. 

- E sto libro, de ci elo? 

- L e me. 

- Alora bon cosci, no n on bisoin de outro. Lea su e vien con 
nosoutre. 

- Ma io . . . 

- Vien con nosoutre! 

- 16 no n ei fato nuia. . . 

- Vien con nosoutre! 

Ignante de moe, i carabignere i a ciama la alcuante pescadore, che i 
passaa co ra barca iusto daante 1 lido, e i a dito: 

- Ve lascion in consegna sto pizo che 1 s a fato mal. Portalo a ciasa 
vostra e tendei se 1 vien de meo. Tornon doman a vede cemodo che 1 
sta. 

I a varda Pinochio, i se 1 a betu intra de lore e, con un far da melitare, 
i a comanda: 

- Camina! E ben de oga! Sedend, peso par te! 

Zenza se 1 lascia di doi colpe, el buratin el s a betu a camina par ra 
stradela che menaa inze 1 paes. Ma chel por diou el no saea gnanche 
agnoche 1 ea. I someaa de s insonia duto, e ce un burto insonia! L ea 
duto susta: el vedea dopio: ra lenga se tacaa su par el zielo de ra 
gora e 1 no n ea pi bon de par la. Epura, anche se 1 ea meso matoni e 1 
no capia chel che suzedea, un pensier el lo tormentaa: ae da passa 
propio sote ra funestres de ciasa de ra bona Fatazina, inze meso chi 
doi carabignere. Pitosc, 1 ea meo mori. 

I ea deboto made inze inze 1 paes, canche un bufo de aria 1 i a fato 
oujora via ra bareta, che r e ruada diesc pasc pi in la. 

- Me lasciassao - 1 a dito el buratin ai carabignere - 'si a me tuoi ra 
bareta? 

- Va pur a, ma sentreete. 

El buratin 1 e 'su, 1 a cura su ra bareta, . . . ma inveze de se ra bete sun 
testa, el se r a betuda inze bocia e 1 e scanpa de oga ves el lido. El 
corea che someaa na s-ciopetada. 

I carabignere i saea che sarae sta defizile el ciapa e cosci i a manda 
drio un cianon, che 1 aea ciapa ra madaia inze tropa gares de cei. 
Pinochio el corea, e 1 cianon el corea pi de el: ra 'sente ra vienia fora 
sun funestra e inze strada a vede cemodo che 'sia a feni sta corsa. 
Negun e 'su adora a vede ra fin, parceche el cian e Pinochio i a tira 
su un patuzo che inze un vede e no ede 1 a scuerto su duto gario. 



95 



Capitolo 28 



Pinochio el ris-cia de essefrito inze nafarsuoira, conpain de un pesc 

Fin che i corea come desperade, 1 e suzedu un fato da fei 
spaento, e Pinochio el s a sentu pardu. Besen sae che Oujores- 
de-oro (1 ea 1 gnon del cian) el corea propio de oga, e 1 aea 
deboto darsonto Pinochio. 

El buratin el se sentia sul col el fiado cioudo, e daos el fiado de chel 
cianato che corea. 

Par fortuna, el lido 1 ea pede, manciaa solo poche pasc a rua la da r 
aga. 

Rua sul lido, el buratin 1 a tira un gran souto, come chi che fesc ra 
ranes, e 1 e toma inze inze r aga fonda. Oujores-de-oro el vorea se 
ferma, ma da ra oga 1 e pionba 'so anche el inze r aga. Solo che chel 
desgrazia el no n ea bon de noda, e cosci 1 a scomenza alolo a sbate 
ra zates par sta par sora, e pi el sbatea pi el sin 'sia sote. 
Canche 1 e 'su adora a bete fora danoo ra testa, chel por cian 1 ea 
duto frastorna e spasema, e 1 baiaa: 

- Me sofeo! me sofeo! 

- S-ciopa! - 1 i a respondu da indalonse Pinochio, che el saea de esse 
beleche scanpa dal paricol. 

- Dieme, Pinochio! ... no voi fei na burta fin! . . . 

A 1 senti craia a chera moda, al buratin, che dapo duto 1 ea un pizo 
de bon cuore, el cian 1 i a fato propio peca e 1 s a volta a i di: 

- Se te dago na man a vieni fora da la, m inprometesto de no me 
tormenta pi e no me core pi daos? 

- T inprometo! Te 1 inprometo! Ma te preo, sentreete, che se te spetes 
ancora un iejo, son beleche morto! 

Pinochio 1 a indujia nafre: ma canche el s a pensa che sa pare 1 i aea 
dito un grim de otes che ra carita r e ben fata anche al diou, 1 a noda 
fin la da Oujores-de-oro, el 1 a ciapa par ra coda e el 1 a strascigna sul 
lido a sosta. 

Chel por cian el no stajea pi in pes. Zenza vore, 1 aea joti 'so tanta de 
cher aga sarada, che 1 s aea jonfa come un balon. El buratin, che 1 no 
se fidaa mia massa, 1 a pensa che 1 ea meo se bicia danoo inze inze r 
aga e, un bel toco in for a, 1 i a craia al cian che 1 aea salva: 

- Sanin dapo, Oujores-de-oro, fesc bon viaso e saluda a ciasa! 

- Te saludo, Pinochio - 1 i a respondu el cian - e gramarze mile che te 
m as tira in ca. Te m as fato propio un piazer e canche pos te 1 
rendarei. Se capita, se ciataron de seguro danoo. 

Pinochio 1 a seguita a noda, senpre pede 1 lido. Dinultima i a paru de 
esse rua inze un posto seguro: a varda ves el lido, 1 a vedu intra i 
sasc nafre de landro, da agnoche vienia fora na gran penacera de 
fun. 

- Inze chel landro - 1 a pensa - 1 da esse un fo che arde. Meo! 'Siarei 
la a me suia e a me sciouda, e po? ... E po che see ce che sa esse. 

Na ota deziso, 1 a noda fin dai sasc, e co 1 a proa a darsonse el landro, 
1 a sentu che da r aga vienia su algo, 1 vienia in su, 1 vienia in su e 1 lo 
premea par aria. L a proa a scanpa, ma 1 ea tarde: 1 e resta de sas a se 
vede sara inze inze na gran rede, intrameso na volmenera de pesc de 
duta ra sortes che boligaa, soutarlaa e sbatea come desperade. 
In chera, 1 a vedu vieni fora par porta un pescador: 1 ea un burto, ma 
cosci un burto che 1 someaa un mostro del mar. Inveze dei ciaei, sun 
testa 1 aea na gran ceja de leaze verdes: ra pel r ea verde, i oce i ea 
verdes, ra barba, longa fin so par ra janbes, r ea verde anche chera. 
Someaa na gran zeramandola con doa zates. 

Canche 1 pescador 1 a tira fora ra rede da r aga, 1 a craia duto 
contento: 

Benedeta ra Proidenza! Anche ancuoi me fejarei na bela folada 
de pesc! 

- Mancomal che no son un pesc! - 1 a pensa Pinochio, che 1 aea ciapa 
danoo corajo. 

El pescador 1 a tira ra rede coi pescete inze inze 1 landro, un pontuin 
negro duto infumenta. 

Inze meso, 1 ea na gran farsuoira piena de oio che frisea, e da ra 
farsuoira ruaa su un odor da liria che 1 fejea vieni el fiado curto. 

- Che vedone mo ce pesc che on ciapa! - 1 a dito el pescador: 1 a betu 
inze inze ra rede na man cosci granda che someaa una parota dal fo 
e 1 a tira fora na brancia de trilies. 

- Bones, sta trilies! - 1 a dito fin che el res vardaa e 1 res snasaa 
contento. Dapo de es ae snasades danoo, el s a biciades inze inze un 
ciadin zenza aga. 

Con chi outre pesc 1 a fato i stesse jeste, e man man che 1 i tiraa fora i 
vienia ra sbaes e 1 dijea duto beato: 

- Boi ste nasiei! . . . 

- Algo de bon ste mujines! . . . 

- Ce che es da esse sta solioles! 

- Ce na mereea ste talaranuche! 

- Caruzes, sta aciughes co ra testa! . . . 

Pode ben ve pensa: i nasiei, i mujines, ra solioles, i talaranuche, ra 
aciughes i e tomade dute inze inze 1 ciadin a ra morlaca, aduna co ra 
trilies. 

Dinultima, inze ra rede 1 e vanza solo Pinochio. 

Canche 1 pescador el 1 a tira fora, 1 a spalanca i oce da ra mereea e 1 a 
dito, deboto con festide: 

- Ma ce raza de pesc elo sto ca? Pesc de sta sorte, me sa de no in ae 
mai zerca! 

El 1 a varda polito, el 1 a volta sote sora e 1 a dito: 

- Ei capi: 1 da esse un cianochel. 

Pinochio, nafre scorna par esse sta ciapa par un cianochel, 1 a dito 
duto susta: 

- Ce mai, un cianochel! Tendei a chel che dije! Che 1 saede, io son un 
buratin. 

- Un buratin! - 1 a respondu el pescador. - Digo ra verita, par me el 
pesc buratin 1 e un pesc noo! Meo, cosci te magnarei pi vorentiera! 

. Me magna? Ma voreo capi che no n e un pesc inze 1 ciadin? No 
sentio che ciacoleo e rajono come Vos? 

- L e vero - 1 a 'sonta el pescador, - e 'sa che vedo che te sos un pesc e 
t as ra fortuna de ciacola e de rajona come me, con te voi ae 
riguardo. 

- Ce riguardo? 

- Voi te fei vede che son amighe e te stimo: par chesto, te lascio 
pensa a ti cemodo che te vos esse cuoto. Vosto che te frise inze 
farsuoira o elo meo che te feje in tecia coi pomidore? 

- A ra di s-ceta - 1 i a respondu Pinochio - se ei da cura fora, arae pi 
acaro che me lasciassade 'si, e min torna a ciasa. 

- Tio, ma no te sgorlaras mia? Te parelo che no n ebe da zerca un 
pesc cosci raro? Inze sto mar, no capita mia dute i dis de ciata un 
pesc buratin. Lascia el festide a mi: te friso inze farsuoira con chi 
outre pescete, e te saras contento. Esse frite in conpagnia 1 e senpre 
meo che esse frite sole scodade. 

A senti ste rajonamente Pinochio 1 a scomenza a bregara e a se 
despera: e piansen el dijea: - L ea tropo meo 'si a scora! . . . Ei voru i 
da abado a chi cuatro canaies, e ades ra pago ciara! Ih! . . . Ih! . . . Ih! . . . 
'Sa che Pinochio el se svincaa come un bijato e 1 fejea de duto par 
scanpa fora da ra manates del pescador, chel on 1 a tolesc su un 
venco, 1 a lea el buratin par ra mas e par i pes e 1 a smaca inze inze 1 
ciadin con chi outre pesc. L a tira fora na guantiera de len piena de 

farina bianca, 1 a infarina i pesc e manman che 1 i tiraa su 1 i biciaa 
inze ra farsuoira a frise. 

Dinprin inze 1 oio cioudo 1 e rua inze chi por nasiei: drio de lore i 
talaranuche, dapo i mujines, e po ra solioles e r aciughes, e dinultima 
i tociaa a Pinochio. El buratin, a se vede fora in son (e cuanto in son!) 
el s a gran tanto spasema che 1 tremaa e 1 no n aea pi ne osc ne fiado. 
Chel por pizo el preaa coi oce, ma 1 pescador, zenza i da abado, el 1 a 
reolta zinche o sie otes inze ra farina e 1 1 a infarina cosci polito che 1 
someaa un pupo de 'ses. 
El 1 a ciapa par el copin, e. . . 

Capitolo 29 



El torna a ciasa da ra Fatazina, che ra i inpromete che I di dapd el 
no sara pi un buratin ma I deentara un pizo. E da solar, un bon cafe 
da late, par ifeifesta 




1 pescador 1 ea drio a bicia Pinochio inze farsuoira, canche 1 e 
rua la dal landro un cian, che 1 aea snasa el bonador del pesc 
che frisea. 



- Fora de sote i bai! - 1 i a craia drio el pescador, e fin che 1 lo 
manazaa el tienia inze man el buratin infarina. 

Ma chel por cian 1 ea propio infamenta; el buria, el menaa ra coda e 
someaa che 1 voresse di: 

- Dame solo un bocon de pesc e te lascio in pasc. 

- Vatin fora de sote i bai, te digo! - 1 i a craia el pescador e 1 a slonga 
un pe par i mola na spedazada. 

El cian, che canche 1 aea fame dassen el no se lasciaa di ne fei nuia, el 
s a volta contra 1 pescador e 1 a scomenza a renje: a 1 vede, el fejea 
nossice. 

Propio in chera, s a sentu vieni fora dal landro na ojeta fina, che ra 
dijea: 

- Te preo dieme, Oujores-de-oro! Se no te me tires fora de ca, son 
propio frito! 

El cian 1 a conosciu alolo ra osc de Pinochio, e 1 e resta a vede che ra 
vienia fora da chel baloto infarina che 1 pescador 1 aea ancora inze 
man. 

Donca, ce fejelo? El tira un gran souto, el ciapa inze el baloto inze 
bocia e 1 core fora dal landro, senpre con Pinochio intra i dentes! 

El pescador, inbestia par s ae vedu sbrea fora de man un pesc che 1 
arae magna tanto vorentiera, 1 a proa a i core daos, ma dapo de tre 
pasc i e vienu el fiado desgario e 1 a abu da torna indrio. 
Canche Oujores-de-oro 1 a data ra strada che menaa inze 1 paes, el s 
a ferma e 1 a poia 'sobas con creanza el so amigo Pinochio. 

- Ei propio da te di gramarze ben! - 1 i a dito el buratin. 

- No n e bisoin - 1 i a respondu el cian - tu te m as da na man a mi, e 
cosci son paze e pagade. Se sa ben, a sto mondo 1 e da se dia un co 1 
outro. 

- Ma cemodo asto fato a 'si a feni propio inze chel landro? 

- See destira sul lido pi morto ca vivo, canche m e rua da no sei agno 
un bonador da frito. Chel odor el m a fato vieni fame, e i son 'su 
drio. Se ruae un menuto dapo! . . . 

- No sta a me 1 di - 1 a craia Pinochio, che 1 tremaa ancora da ra 
paura. - No sta a me 1 di a mi! Se te ruaes un menuto dapo, ades see 
beleche frito, magna e para 'so. Brrr! ... Me vien ra tremarola solo a 
pensa!... 

Oujores-de-oro 1 s a betu a ride, 1 i a da ra zata al buratin che lira 
strucada forte, e 1 e moesc ves ciasa. 

Pinochio inveze, resta solo, 1 e 'su ves na ciaseta la daejin e 1 i a 
damanda a un veceto, che 1 ea sun sorei che 1 se scioudaa al soroio: 

- Dijeme, bon on, saeo algo de un por pizo che 1 aea gnon Jenio e 1 
aea peta na gran paca sun testa? 

- Ah, chel por pizo: alcuante pescadore i 1 a porta ca da mi, e ades. . . 

- Ades el sara morto!. . . 1 a dito Pinochio duto pasciona. 

- No no, el sta ben e 1 e torna a ciasa. 

- Ce bel! Ce bel! - 1 a craia 1 buratin, duto contento. - Alora el no s 
aea po fato tanto mal?. . . 

- Ra i podea 'si peso, el podea anche mori - 1 a respondu el veceto - 
parceche i a tira sun testa un libro liga col carton. 

- E ci i 1 alo tira? 

- Un pizo che 1 ea a scora con el, un tal Pinochio. . . 

- E ci elo sto Pinochio? - 1 a damanda el buratin, che 1 fejea finta de 
no sae. 

- 1 disc che see un scaezo, un straf ieron . . . 

- Bales! L e duto bales! 

- Ma tu 1 conoscesto, sto Pinochio? 

- L ei vedu calche ota! - 1 i a respondu el buratin. 

- E ce te salo? - 1 i a damanda ancora el veceto. 

- Me sa che see un brao pizo, pien de voia de inpara, un pizo che 
obedisce e 1 i vo un gran ben a sa pare e a ra so 'sente. 

Fin che el buratin el tiraa fora duta sta bales, el s a palpa el nas e 1 s a 
inacorto che 1 s aea slonga pi de na spana. 
El s a spasema, e 1 a scomenza a buira: 

- Scior, no cardede mia a chel che v ei dito, parceche conoscio polito 
Pinochio e pos ve garanti anche io che 1 e un tanburo che 1 no 
obedisce, el no reduje nuia e inveze de 'si a scora el va a straf ier coi 
so amighe! 

Canche 1 a dito sta paroles, el so nas el s a scurta e 1 e torna gran 
come ignante. 

- E ades, parce asto sta ziera patibolaria? - 1 i a damanda el veceto. 

- Ve dijarei che ... m ei poia zenza m inacorse su par un muro apena 
sbianchisa - 1 a respondu el buratin, che 1 se vargognaa de di che i 1 
aea infarina come un pesc par el bete a frise inze farsuoira. 

- E ce asto fato de ra to fanela, de ra barghesciutes e de ra bareta? 

- Ei data i ladre e i m a roba duto. Dijeme, scior, no n assao par cajo 
alcuante sarvije da me da, che min pode torna a ciasa viesti? 

- Pizo, se 1 e par i sarvije, no n ei outro ca un cargne con inze faes. Se 
te 1 vos, toltelo: 1 e la. 

Pinochio el no se 1 a fato di doi colpe: 1 a tolesc el cargne, che 1 ea 
voito, co ra forfesc el i a fato un bujeto de sote e doi da ra bandes e 1 
se 1 a betu inze daos come na ciamesa. 

Viesti su a chera moda, 1 e 'su ves 1 paes. Solo che par strada el no n 
ea bon de se chieta via, el fejea un pas inaante e un indrio e 1 se dijea: 

- Cemodo pode fei a 'si da ra me Fatazina? Ce dijarara co ra me 
vede? . . . Che ra me pardone anche sta malagrazia? . . . Credo che ra 
no me pardonara!... Oh, ra no ra me pardonara pi de seguro ... Me 
dan: son propio un scaezo, inprometo senpre che me comedo e po 
no 1 fejo mai!... 

Canche 1 e rua inze 1 paes 1 ea scuro patoco e ra vienia 'so come 
cordes: 1 e 'su direto da ra Fatazina, con chera de peta su ra porta e 
se fei daerse. 

Ma canche 1 e rua la, el no n aea pi corajo, e inveze de peta su ra 
porta 1 e torna indrio vinte pasc de coren. 

Poco dapo, 1 e torna la su ra porta, ma el no n a redoto nuia; na terza 
ota, e nuia; ra cuarta ota el tremaa, ma 1 a ciapa 1 bateor e 1 a peta un 
colpo. 

Speta, speta, mesa ora dapo s a daerto na funestrela sote cuerto 
(chera ciasa r aea cuatro piane) e Pinochio 1 a vedu vieni fora na bela 
Boligana con un faral inpiza sun testa, che ra i a dito: 

- Ci elo, da sta ora? 

- Elo ra Fatazina? - 1 a damanda el buratin. 

- Ra drome, e ra no vo che negun ra descede: ma tu ci sosto? 

- Son io! 
- 16 ci? 

- Pinochio. 

- Pinochio ci? 

- El buratin, chel che sta in ciasa de ra Fatazina. 

- Ah! Ades ei capi, - r a dito ra Boligana. - Speta un iejo, vieno 'so 
alolo a daerse. 

- Sentreave, ve preo, che son duto inbrami. 

- Pizo, io son na boligana, e ra boliganes esnona mai prescia. 
Intanto 1 e passa un ora, in e passa does e ra porta ra no se daersea. 
Pinochio 1 tremaa par el fiedo, el festide e ra pioa: dinultima, el s a 
fato corajo e 1 a da na batociada pi forte su ra porta. 

Dapo de ra batociada, s a daerto na funestra al pian de sote e 1 e 
vienu fora danoo ra Boligana. 

- Boligana bela - 1 a craia su Pinochio da ra strada - 1 e do ores che ve 
speto! E co sto guergno, do ores es e pi longhes de doi ane. Ve preo, 
sentreave. 

- Pizo - ra i a respondu da ra funestra ra boligana, zenza se sciouda 
gnanche nafre - io son na boligana, e ra boliganes es no n a mai 
prescia. 

Era sara danoo ra funestra. 

Poco dapo 1 a sona mesanote, e po un ora, e po res does, ma ra porta 
r ea senpre sarada. 

Alora Pinochio 1 a pardu ra passienza; duto stiza, 1 a ciapa inze el 
bateor e 1 a peta un colpazo che s a sentu par duto 1 ciasamento: inze 
un vede e no ede el bateor, che 1 ea de fer, 1 e deenta un bijato, el s a 
svinca da ra so mas e 1 s a bicia inze inze 1 rueto che corea 'so par 
strada. 

- Ah! R e cosci? - 1 a craia Pinochio, senpre pi fora de ra vies. - Se 1 
bateor el no n e pi, seguitarei istesso a peta, e tirarei spedazades. 

L a zessa nafre e 1 a tira un spedazon su par ra porta con duta ra 
forza che 1 aea. Ra tonada r e stada cosci granda che 1 pe el s a fonda 
inze inze 1 len fin a meso: canche 1 buratin 1 a proa a se svinca, 1 a 
fato na gran fadia, ma no n a 'soa nuia, parceche el pe el s aea 
incioda inze come un rebatin. 



105 



Pensave chel por Pinochio! L a abu da sta duta note con un pe 'sobas 

e chel outro par aria. 

Alolo bonora, s a daerto ra porta. 

Chera braa Boligana, par rua 'so dal cuarto pian fin inze strada, r aea 
betu solo noe ores. Besen propio di che r aea fato na gran sudada! 

- Ce festo con un pe inpianta inze inze ra porta? - ra i a damanda 
riden al buratin. 

-Me suzedu na desgrazia. Proa mo a vede, Boligana bela, se se bona 
de me delibera da sta trapola. 

- Pizo, ca vorarae esse un boschier, e io no n ei mai fato ra boschiera. 

- Damandai a ra Fatazina se ra me dia! . . . 

- Ra Fatazina ra drome, e ra no vo che negun ra descede. 

- Ma ce voreo che feje ca, incioda dutaldi su par sta porta? 

- Godetera a conta ra formies che passa par strada. 

- Portame almanco algo da magna, che son drio a min 'si in azidente. 

- Alolo! - ra dito ra Boligana. 

E dapo tre ores e mesa, Pinochio el r a veduda rua co na guantiera 
de arsento sun testa. Su ra guantiera 1 ea un toco de pan, un polastro 
rosti e cuatro armelis madure. 

- Chesto lei disna che ve manda ra Fatazina - ra dito ra Boligana. 

A vede duta chera bona roba, el buratin 1 e vienu alolo de meo. Ma 1 
e resta gran mal canche 1 a taza el prin bocon e 1 s a inacorto che 1 
pan 1 ea de 'ses, el polastro de carton e i armelis i ea de piera, ma 
incoloride che i someaa vere. 

L arae voru pianse e se despera, bicia via ra guantiera con duto chel 
che 1 ea inze, ma inveze, no sei se par ra pascion o par ra fame, 1 a 
fato par sin 'si e 1 e to ma 'sobas. 

Canche 1 e torna in ca, 1 ea destira sun un lieto e ra Fatazina r ea pede 
el. 

- Te pardono anche sta ota - ra i a dito ra Fatazina, - ma guai a ti se 
te m in fesc danoo una de ra toes! . . . 

Pinochio 1 a inprometu, 1 a 'sura che 1 arae inpara e 1 arae prozedu 
senpre polito. 

E 1 a mantienu chel che 1 aea dito, fin a ra fin del an. Ai esames d 
istade, 1 a abu 1 onor de esse 1 pi brao de duta ra scora, e dute i a dito 
che 1 ea sta tanto un varente e 1 s aea tienu senpre polito. 
Ra Fatazina, duta contenta, ra i a dito: 

- Doman te ciaparas duto chel che t as tarenta fin ades. 
-Ce? 

- Da doman no te saras pi un buratin de len, e te deentaras un pizo 
pien de ston. 

Ci che no n a vedu ce contento che 1 ea Pinochio a se senti di chel che 
1 tarentaa da un gran toco, el no podara mai se 1 fegura. I so amighe 
che i ea a scora con el i arae abu da esse invidade - el di dapo - in 
ciasa de ra Fatazina a fei na bela merenda e na gran festa dute 
aduna; ra Fatazina r aea fato paricia dojento copes de cafe da late e 
cuatrozento semel col vonto. Chera 'sornada r aea da esse bela e 
piena de alegreza, ma . . . 

Par desgrazia, inze ra vita dei buratis 1 e senpre un ma, che 1 roina 
duto. 

Capitolo 30 



Inveze de deenta un brao pizo, Pinochio el moe de scondon col sd 
amigo Paero par el Paes del Bebi 

Pinochio el no podea fei outro che i damanda alolo a ra 
Fatazina de 'si a strafier par ra zita, e invida i so amighe a 
merenda con el. 
Ra Fatazina ra i a dito: 

- Va pura, e invida i to amighe doman a merenda con te: ma pensete 
de torna a ciasa ignante che see scuro. S one capi? 

- T inprometo che ca de un ora son danoo ca - 1 i a respondu el 
buratin. 

- Tendi, Pinochio! I pize i bete poco a inpromete, ma el pi de ra otes 
nossicuanto a mantieni. 

- 16 no son conpain de chi outre: ce che inprometo, el mantieno. 

- Vedaron. Ma se no te me obedisces, peso par te. 

- Parce po? 

- Parceche i pize che i no vo scota ci che sa pi de lore, i va senpre 
incontra a calche desgrazia. 

- E io in sei ben algo! - 1 a dito Pinochio. Ma ades no me ra fejo pi! 

- Vedaron se te disc ra verita. 

Zenza di outro, el buratin 1 a saluda ra so bona Fatazina, che par el 1 
ea ormai deboto na mare, e fin che el 'sia fora par porta el ciantaa e 1 
balaa. 

Dapo de un ora e poco pi, i so amighe i ea dute invidade. 
Alcuante i a azeta alolo e de bon sao: outre, dinprin i s a fato nafre 
prea, ma canche i a sapu che sui semel da tocia inze inze 1 cafe da 
late 1 ea vonto par sora e par sote, i a dito alolo: - Vienon anche 
nosoutre, par te fei contento. 

Ades besen sae che, intra dute i so amighe, Pinochio el i vorea un 
gran ben a un che 1 aea gnon Romeo, ma dute i lo ciamaa Paero, 
parceche 1 ea longo e seco come un alega e 1 someaa propio 1 paero 
de un lumin. 

Paero 1 ea el pi canaia e malindura de duta ra scora: ma Pinochio el i 
vorea ben istesso. Par chesto, 1 e 'su direto a ciasa soa a vede de el, 
ma el no 1 a data; 1 e torna un outra ota, e Paero el no n ea; 1 e torna 
na terza ota, e 1 a fato danoo ra strada par deban. 
Agno podeelo 'si a vede? Varda de ca, varda de la, dinultima el 1 a 
vedu, scondu sote el portego de na ciasa de bacane. 

- Ce festo ca sote? - 1 e 'su a i damanda Pinochio. 

- Speto che ene mesanote, e po moo. . . 

- Agno vasto? 

- Indalonse, indalonse, indalonse! 

- E io che son vienu tre otes a vede de te! . . . 

- Ce voreesto? 

- No sasto ce che 1 e suzedu? Ce na gran fortuna che ei abu? 

- Cara? 

- Doman feniscio de fei el buratin e deento un pizo come dute chi 
outre. 

- Bon pro. 

- Doman te speto a ciasa mea a merenda. 

- Ma se te digo che moo stasera. 

- Da ce ora? 

- Ca de nafre. 

- E agno vasto? 

- Vado a sta inze un paes ... el pi bel paes de sto mondo: propio na 
cucagna! . . . 

- E ce alo gnon? 

-La gnon el Paes dei Bebi. Parce no esto con me? 

- 16? No de zerto! 

- T as torto, Pinochio! Credeme a mi, se no te enes, te te ciamaras 
gramo. Agno pensesto de data un paes pi adata par nosoutre 'soen? 
La no n e scores, none maestre, none libre. Inze chel paes benedeto 
no s inpara mai. Del 'soiba ra scora r e sarada, e ra setemanes es e 
fates de sie soibes e na domegna. Pensete che ra festes d auton es 
scomenza el prin de jenaro e es fenisce 1 ultimo de dezenbre. Chel 1 e 
el paes che me piaje a mi! I nostre paese i arae da esse dute cosci! . . . 

- Ma cemodo se passelo ra 'sornades inze 1 Paes dei Bebi? 

- Se 'suia e se fesc jeste da bonora fin da dassera. Da dassera se va 
inze lieto, e del indoman bonora se scomenza danoo. Ce te salo? 

- Uhm!... - 1 a fato Pinochio: e 1 a sgorla ra testa, come par di: "Na 
vita cosci ra fejarae vorentiera anche io." 

- Alora, vosto vieni con me? Sci o no? Dezidete. 

- No, no, no e no. I ei oramai inprometu a ra me bona Fatazina che 
deentarei un pizo da sesto, e voi mantieni chel che ei dito. Ades, 'sa 
che el sol 1 e drio a fiori, te lascio e scanpo a ciasa. A se reede, e bon 
viaso. 

- Agno vasto cosci de oga? 

- A ciasa. Ra Fatazina ra vo che torne ignante note. 

- Speta ancora doi menute. 

- L e oramai tarde. 

- Solo doi menute. 

- E se dapo ra Fatazina ra craia? 

- Lascia che ra craie. Canche r ara craia assei, ra tajara - 1 a dito chel 
canaia de Paero. 

- E ce festo? Moesto solo o con calchedun outro? 

- Solo? Son de zento e passa. 

- E moeo a pe? 

- Ca de poco passa un ciar, el me tol su e 1 me mena inze chel bel 
paes. 

- Ce che pagarae se 1 ciar el passasse propio ades! . . . 

- Parce? 

- Par ve vede moe dute aduna. 

- Statin ca ancora nafre e te me vedaras. 

- No, no: voi 'si a ciasa. 

- Speta doi menute. 

- Son propio tardio. Ra Fatazina ra sara la che ra traidea par me. 

- Por Fatazina! Ara festide che te magne ra notores? 

- Ma alora - 1 a 'sonta Pinochio - sosto propio seguro che inze chel 
paes none gnanche na scora?. . . 

- Gnanche una. 

- E gnanche un maestro? . . . 

- Gnanche un. 

- E che none mai da inpara? 

- Mai, mai, e po mai! 

- Ce un bel paes - 1 a dito Pinochio, che 1 aea ciapa na gran chiza de 
moe. - Ce un bel paes! No n ei mai sta, ma me par ormai de 1 vede! . . . 

- Parce no esto anche tu? 

- No sta a me tenta! I ei oramai inprometu a ra me bona Fatazina che 
deentarei un pizo pien de ston e no ra voi fei resta mai. 

- Ben, alora sanin, e saludeme tanto ra scora popolares, e anche chera 
mesanes, se te res ciates par strada. 

- Te saludo, Paero: fesc bon viaso, godetera e in ciou de tanto 
pensete dei to amighe. 

Dito chesto, el buratin 1 a fato par sin 'si: ma dapo doi pasc el s a 
ferma, el s a volta ves Paero e 1 i a damanda danoo: 

- Ma sosto propio seguro che inze chel paes duta ra setemanes es see 
fates de sie 'soibes e na domegna? 

- Seguro zerto. 

- Ma sosto propio seguro che ra festes es scomenze el prin del an e es 
fenisce 1 ultimo? 

- Se sa che son seguro. 

- Ce un bel paes! - 1 a 'sonta Pinochio, e 1 a sbuta 'sobas da ra fota de 
no pode 'si anche el. E po 1 a dito in prescia a Paero: 

- Alora, bon viaso e a se reede. 

- A se reede. 

- Can moeo? 

- Ca de poco! 

- Ce peca! Se te moesses ca de un ora, sarae anche bon de sta ca a 
speta. 

- E ra to Fatazina? . . . 

- Ades 1 e oramai tarde! . . . Un ora pi o un ora manco, 1 e istesso. 

- Por Pinochio! E se ra Fatazina ra craia? 

- Passienza, ra lasciarei craia! Canche ra in ara assei, ra se chietara 
via. 

Intanto 1 ea deenta scuro, scuro patoco: in chera, chi doi i a vedu na 
lumeta che se moea indalonse ... e i a sentu un flouto e na tronbeta 
che sonaa pian pian, e someaa che i zizidasse! 

- Velo ca! - 1 a craia Paero, e 1 e lea alolo su. 

- Ci elo? - 1 a damanda Pinochio sote osc. 

- L e el ciar che 1 vien a me tuoi. Alora, vosto vieni con nosoutre, sci 
o no? 

- Ma elo propio vero - 1 a damanda el buratin, che inze chel paes i 
pize i no n e mai obligade a inpara? 

- Mai, mai, mai! 

- Ce un bel paes! ... ce un bel paes! ... ce un bel paes che 1 e! . . . 

Capitolo 31 



Dapd de zinche mesc de cucagna, Pinochio el resta de stuco a vede 
che i sponta un bel pet de rees da muse, e I deenta un muse co ra coda 
e duto 

Cole dinultima, el ciar 1 e rua zenza deboto fei sussuro, 
parceche i aea fascia su ra rodes de stopa e strazes. 
Che 1 tiraa 1 ea dodesc cubies de muse, dute grei conpagne 
ma alcuante grije, outre bianche, outre tajis e outre a striches, 'sales e 
paonazes. 

Ma chel che soutaa de pi inze 1 ocio 1 ea che ra dodesc cubies, i 
vintecuatro muse, inveze de esse farade come ches outra besties, i 
aea inze i pes . . . stiai da on de pel bianca. 
E 1 guciar? 

Pensave: 1 ea un cufoloto pi largo ca longo, molizo e vonticia come 
na bala de vonto, con un museto bianco e ros come un porno, na 
bociuca che ridea senpre e na osc da cagheta, fina fina che someaa 
un jato che fira sun gren de ra so parona. 

Canche i lo vedea, i pize i restaa incantade e i se fejea in cuatro par 
monta su sul so ciar e se fei mena inze 1 paes de ra cucagna, che su ra 
carta jeografica 1 aea chel bel gnon de Paes dei Bebi. 
El ciar 1 ea oramai fola de borsoi dai oto ai dodesc ane, conbiade un 
sora 1 outro come sardeles in sa. I no stajea polito, i ea dute 
spanteade, i no tiraa gnanche 1 fiado, ma negun se lagnaa, negun 
dijea ohi! 

I se consolaa solo a sae che, poco dapd, i sarae made inze un paes 
agnoche no n ea pi libre ne scores ne maestre, e i ea cosci contente e 
rassegnade che i no padia el viaso, ne ra strapazada, ne fame, ne 
siede, ne son. 

Canche 1 ciar el s a ferma, 1 ometo 1 a smira alolo Paero, 1 i a fato un 
grim de carezes e 1 a i damanda riden: 

- Dime, bel pizeto, no vosto vieni anche tu inze 1 paes de ra Fortuna? 

- Seguro zerto che voi vieni. 

- Alora te 1 digo alolo, bel pizeto: inze 1 me ciar no n e pi posto. Te 
vedes ben anche tu, che 1 e beleche pien! . . . 

- Passienza - 1 a dito Paero - se de inze no stago, me adatarei a me 
scenta su su ra palmores. 

L a fato un souto e 1 e monta a caaloto de ra palmores. 

- E tu, bel pizeto! ... 1 a dito chel on, pien de riguardo, a Pinochio - ce 
festo? Viesto con nosoutre, o restesto ca? 

- Min stago ca - 1 a respondu Pinochio. - Voi torna a ciasa: voi inpara 
e me fei onor a scora, cemodo che fesc dute i pize judiziosc. 

- Bon pro! 

- Pinochio! - 1 a dito Paero. - Scoteme: vien con nosoutre e se ra 
godaron un mondo. 

- No, no, no! 

- Vien con nosoutre e se ra godaron un mondo! - s a sentu cuatro 
ojes che es craiaa dal ciar. 

- Vien con nosoutre e se ra godaron un mondo! - s a sentu zento ojes 
che es craiaa dutes insieme inze 1 ciar. 

- Se vieno con vos, ce dijarara ra me bona Fatazina? - 1 a dito el 
buratin, che 1 scomenzaa a se senti nossice e 1 no saea pi ce fei. 

- No te fascia ra testa a pensa ce che sara doman. Pensa solo che 
moon par un paes agnoche podaron fei fraia da bonora fin da 
dassera! 

Pinochio el no n a respondu, 1 a sospira na ota, un outra ota, po 
ancora una e dinultima 1 a dito: 

- Fejeme nafre de piaza: voi vieni via anche io! . . . 

- El ciar 1 e ormai pien - 1 i a respondu el guciar - ma par te fei vede 
ce acaro che on, te fejo monta in scerpa al posto me. . . 

- E vos? 

- 16 vieno drio de vos a pe. 

- No, chesto no ve 1 lascio fei. Pitosc monto su sun un de chiste muse! 
-la craia Pinochio. 

Dal dito al fato, 1 e 'su da chel a man dreta de ra prima cubia, par 

monta a caal: ma duto inze un colpo chel canaia el s a volta, el i a da 

na scalzada inze par el stomego e el 1 a peta 'sobas. 

Pensave ce de bon sao che i ridea dute i pize che 1 ea la, a varda 

Pinochio! 

Chel on inveze el no ridea. L e 'su la dal muse con un bel estro, 1 a 
fato par el buscia e inveze ... 1 i a taza via mesa ra rea dreta. 
Pinochio 1 e lea su inbestia e 1 e souta su sun schena de chera por 
bestia. L e souta su cosci polito, che i pize i a lascia de i ride sora e i a 
scomenza a craia: viva Pinochio! e a bate ra mas, che i no ra fenia 
deboto pi. 

Inze un vede e no ede, el muse 1 a scalza danoo co ra zates daos e 1 a 
peta 'so chel por Pinochio, che 1 e toma inze strada, sun un grun de 
jera. 

I s a betu danoo dute a ride: a chel on, inveze de ride, i e vienu cosci 
na stiza che, con na busciada, 1 i a taza via al muse anche mesa ra rea 
zanca, e po 1 i a dito al buratin: 

- Monta pura danoo su sul muse e no n ebe festide. Chel muse 1 ea 
un matuscel, ma i ei dito algo inze par ra rees e spero che ades el 
deente pi mestego e pi orman. 

Pinochio 1 e monta su e 1 ciar el s a invia: ma fin che i muse i corea e 
ra rodes del ciar es zigoraa su ra jera del stradon, al buratin i a paru 
de senti na ojeta fina fina, che se capia chel tanto e ra i dijea: 

- Stanpion! T as voru fei ce che t as voru, ma te te ciamaras gramo! 

Pinochio el s a deboto spasema: 1 a varda da una e da r outra par 
capi da agnoche ruaa chera paroles, ma 1 no n a vedu negun: i muse i 
'sia de galopo, el ciar el corea, de inze i pize i dromia. 
Paero el tiraa el sion e chel on in scerpa el ciantaa: 
DI NOTE DUTE I DROME 
MA IO NO DROMO MAI. . . 

Dapo de un outro meso chilometro, Pinochio 1 a sentu danoo ra ojeta 
i di: 

- Recordete polito, piscion de un tanburo! I pize che lascia de inpara 
e i bete da na banda i libre, ra scores e i maestre par 'suia e fei fraia 
dutaldi, i po fei solo na por fin!... El sei, parceche r ei proada!... E 
ades pos te 1 di! Un di te vaiaras anche tu cemodo che fejo io . . . ma 
sara massa tarde! . . . 

El buratin, scoutri da chera paroles dites sote osc, 1 e souta 'so dal 
muse e 1 e 'su a i fei na careza sul mus. 

Pensave ce mal che 1 e resta, canche el s a inacorto che 1 muse el 
piansea ...el piansea propio conpain de ra famea! 

- Vos, guciar - 1 i a craia su Pinochio al paron del ciar - saeo ce che 
suzede? Sto muse el pianse. 

- Lascia che 1 pianse: el di che 1 se marida, el ridara. 

- Ma no i are mia insegna anche a parla? 

- No: 1 a inpara da soposta a sbrodoncia, parceche 1 a sta tre ane coi 
ome che i insegna a bala ai cei. 

- Por bestia! . . . 

- Po dai dai - 1 a dito el guciar - no podon straza 1 tenpo a varda un 
muse che pianse. Monta su danoo e 'sossin: 1 e frescoto e ra strada r e 
longa. 

Pinochio 1 a obedi zenza di nuia. El ciar 1 e moesc danoo e de 1 
indoman bonora i e made inze 1 Paes dei Bebi. 

Sto paes el no i someaa a negun outro paes del mondo. Inze ra ciases 
stajea solo famea. I pize pi grei i aea cuatordesc ane, i pi pize solo 
oto. Par strada 1 ea duto un caramus, dute che craiaa, i se ra contaa e 
i ridea! L ea ciape de pize par ogni cianton: ci 'suiaa a ra balotes, ci a 
chiza, ci col balon, ci 'sia col velozipede, ci sun un caal de len: 
alcuante 'suiaa a mariaorba, outre i se corea drio: outre, viestide da 
paiaze, i magnaa fo: ci fejea teatro, ci ciantaa, ci fejea soute mortai, ci 
caminaa co ra mas, ci 'suiaa ai pale, ci s aea viesti da jeneral col elmo 
e ra sciabela de carton: ci ridea, ci craiaa, ci se ciamaa, ci batea ra 
mas, ci sciubiaa, ci i fejea drio a ra pites che ponde. L ea un 
cuarantaoto, un bordel, un rejistro da se stopa ra rees par no se 
sordi. Inze ogni piaza 1 ea teatre, pies de famea da bonora fin di note, 
e su par dute i mure de ra ciases i aea scrito algo col carbon: viva i 
bepi (inveze de bebi), no voron pi ra scortes (inveze de ra scores), in 
on assei de fei i ponte (inveze de conte) e 'so indrioman. 
Canche i a betu pe in zita, Pinochio, Paero e dute i pize ruade col ciar 
i s a ficia alolo inze par meso chel desio e poco dapo, pode ve pensa, 
i ea ormai amighe de dute. Ci araelo podu esse pi contento, pi beato 
de lore? 

Intra meso chi 'soghe, chi soute, chi bale, res ores, i dis, ra setemanes 
es corea via de oga. 

- Oh! Ce un bel vive! - el dijea Pinochio duta ra otes che 1 ciataa 
Paero par strada. 

- Varda ti se no n aee rejon! - 1 i respondea chel canipa. - E tu che no 
te vorees gnanche moe! Te t aees betu par ra testa de torna a ciasa da 
ra to Fatazina, e straza el tenpo su par i libre!... Se ancuoi no t as pi 
nuia a che far coi libre e ra scores, 1 e solo parceche io t ei fato 
parsuaso, e t ei da boi consilie, gnero? Solo i amighe pi boi i po fei 
piazere come chiste. 

- Ai, Paero, t as propio rejon! Se ancuoi son un pizo contento, 1 e solo 
gouja toa. E inveze, sasto ce che 1 me dijea de te el maestro? El dijea 
senpre: - No sta a te bete con chel canipa de Paero, che 1 e na fegura 
strazada e 1 no po t insegna outro ca a fei malagrazies! . . . 

- Por maestro! - 1 i a respondu chel outro, e 1 sgorlaa ra testa. - Sei 
ben che 1 no me podea lanpa e 1 se godea a me da senpre daos, ma 
son un bon e 1 ei pardona! 

- Ce un varente che te sos! - 1 i a dito Pinochio: 1 a inbrazora su Paero 
e el 1 a buscia inze meso i oce. 

Chera cucagna ra 'sia inaante da zinche mesc: i pize smatisaa e se ra 
godea dutaldi, zenza mai varda un libro o vede na scora: fin che un 
di Pinochio el s a desceda e cemodo che se disc, el s a fato de mereea 
a vede che . . . 

Capitolo 32 



A Pinochio i vienfora doa rees da muse, e pd el deenta un muse vero 
e I scomenza a buira 

De ce podeelo mai se fei de mereea? 
Ve 1 digo io, pize che me liese: canche el s a desceda, 
Pinochio el s a ruscia sun testa; e 1 s a inacorto che. . . 
Indonia mo ce? 

L e resta come un nane a vede che i ea cresciu ra rees, e che es s aea 
slonga nossicuanto. 

Vosoutre sae che 1 buratin 1 aea senpre abu ra rea pizores pizores: 
cosci pizores che a ocio gnanche no se res vedea! Donca, Pensave ce 
mal che 1 e resta, canche el s a inacorto che, via par ra note, ra so rees 
es s aea slonga cosci tanto, che es someaa doa maderles. 
L e 'su alolo a vede d un specio, par se varda inze: el no 1 a data, e 
cosci 1 a enpi de aga un laaman; a se specia inze 1 a vedu chel che el 
no n arae mai voru vede, el mus abeli da . . . un gran bel pei de rees 
da muse. 

Ve lascio ve fegura ce na pascion, ce na vargogna, ce na desperazion 
par chel por Pinochio! 

L a scomenza a sgnoufa, a bregara, a peta ra testa inze par el muro: e 
pi el se desperaa pi ra rees es se slongaa, es se slongaa, es se slongaa 
e su ra pontes crescea su i pele. 

A senti dute chi bregare, 1 e rua inze inze camera na bela marmota 
che stajea al pian de sora; a vede 1 buratin pasciona, ra i a damanda 
piena de creanza: 

- Ce mancelo mo, bel pizo? 

- Son mara, marmota mea, tropo mara . . . e de na maratia che ra me 
spasemea! Tu, sosto bona de palpa el polso? 

- Suposo . . . 

- Ben, palpa mo a vede se par cajo ei ra fiora. 

Dapo de i ae palpa el polso co ra zata dreta, ra marmota r a sospira e 
ra i a dito a Pinochio: 

- Amigo, me do ae da te da na mala noa! . . . 

- Che sarae . . . 

- T as propio na gran burta fiora! . . . 

- E cara saraelo? 

- Sarae ra fiora del muse. 

- No sei ce che 1 e! - 1 i a respondu el buratin, che 1 aea outro che capi 
ce fiora che 1 aea. 

- Alora te 1 digo io - r a 'sonta ra marmota. Sepe che ca de do o tre 
ores no te saras pi ne un buratin ne un pizo . . . 

- E ce deente? 

- Ca de do o tre ores te deentaras un muse, propio come chi che tira i 
carete e i porta capuze e salata al merca. 

- Oh! Poereto me! Poereto me! - el craiaa Pinochio, e 1 se tiraa ra rees 
e 1 vorea se res sbrea fora co na fota che parea che no fosse pi ra soes. 

- Pizo me - r a dito ra marmota par el consola - ce vosto fei? El 
mondo el va de sto ver. L e scrito inze inze 1 Libro de ra Sapienza, 
che dute i pize malindurade che i da del nas ai libre, a ra scores e ai 
maestre e i straza ra 'sornades a puparla e fei jeste, va a feni che un 
di o 1 outro i deenta biei muse. 

- Ma el mondo valo propio duto cosci? - 1 a damanda el buratin in 
lagremes. 

-Re proprio cosci! Ades, sgnoufa no 'soa nuia. Te dees i pensa sora 
ignante. 

- Ma io no n ei colpa: ra colpa, credeme, marmota, r e duta de 
Paero!... 

- E ci saraelo, sto Paero? 

- Un pizo che 1 ea a scora con me. 16 voree min vieni a ciasa: voree 
obedi; voree seguita a 'si a scora e a me fei onor . . . ma Paero el m a 
dito: "Parce vosto te stufa sora i libre? Parce vosto 'si a scora?... Vien 
con me inze 1 Paes dei Bebi: la no 'siaron pi a scora, smatisaron da 
bonora fin da dassera e saron senpre contente." 

- E parce asto scota chel che te dijea chel fouzo, chel maladespo 
tosato? 

- Parce? . . . Parceche, Marmota mea, no n ei propio ston . . . e gnanche 
cuore. Oh! Se aesse abu nafre de cuore, no n arae mai inpianta la 
chera bona Fatazina: ra me vorea ben come na mare e par me r arae 
fato cissace!... Da sta ora no sarae pi un buratin ... sarae un pizo da 
sesto, conpain de tante outre! Ma se aesse da data danoo Paero, guai 
a el! Voi in di da pe a caal! . . . 

E 1 a fato par sin 'si. Canche 1 e sta sun porta, el s a pensa de ra so 
rees da muse e, asa che 1 se vargognaa de se fei vede inze chi state, ce 
s alo inventa? L a tolesc na bareta, el se r a betuda su sun testa e 1 r a 
fracada 'so fin su ra ponta del nas.. 

El sin e 'su, e 1 a scomenza a 'si in ca e in la a vede de Paero. 
L a zarpi duta ra strades, ra piazes, i teatre, daparduto: ma el no 1 a 
ciata. El i damandaa a dute chi che 1 ciataa par strada, ma negun 1 
aea vedu. 

Alora 1 e 'su a ciasa soa. Rua la, 1 a peta su ra porta. 

- Ci elo? - 1 a dito Paero, da de inze. 

- Son io! - 1 a respondu el buratin. 

- Speta un iejo, che vieno a te daerse. 

Mesa ora dapo, s a daerto ra porta: fegurave cemodo che 1 e resta 
Pinochio, canche 1 e 'su in ciasa e 1 a vedu el so amigo co na gran 
bareta sun testa, fracada 'so fin su ra ponta del nas. 
A vede chera bareta, Pinochio el s a sentu nafre meo, e 1 a pensa: 

- Che 1 see mara anche el de ra me maratia? Che 1 ebe anche el ra 
fiora del muse? 

L a fato finta de no s ae inacorto de nuia e 1 i a damanda riden: 

- Cemodo vara, Paero? 

- Gran polito, me par de esse na soriza sora na borta de formei. 

- Ma disto propio dassen? 

- E parce arae da te conta na boujia? 

- Scuseme, amigo: parce asto na bareta sun testa, che ra te cuerse 
anche ra rees? 

- A mi, 1 e sta el dotor a me 1 di, parceche me ei fato mal inze un 
'senoo. E tu inveze, caro buratin, parce asto na bareta sun testa che 
ra te rua fin sote el nas? 

- A mi, 1 e sta el dotor a me 1 di, parceche m ei pela 'so un pe. 

- Oh, por Pinochio! . . . 

- Oh, por Paero!... 

Dapo de sta paroles, i doi amighe i taju un toco a ra longa, e i no n a 
fato outro che se varda inze 1 mus con chera de se coiona. 
Dinultima, el buratin, co na osc fina fina, da cagheta, 1 i a dito al so 
amigo: 

- Paero, sarae propio curios de sae na roba: asto mai padi de mal de 
rees? 

- Mai! E tu? 

- Gnanche io! Solo che da ancuoi bonora ei algo inze na rea che me 
do. 

- Anche io. 

- Anche tu? E cara rea te dolo? 

- Duta does. E tu? 

- Duta does. Che see ra stessa maratia? 

- Me sa propio de sci! 

- Paero, me fejaraesto un piazer? 



122 



- Vorentiera! Zenza de outro. 

- Me fejaraesto vede ra to rees? 

- Parce no? Ma ignante voi vede ra toes, Pinochio. 

- No, t as da esse tu el prin. 

- No, caro! Ignante tu, e dapo io! 

- Alora - 1 a dito el buratin - betosse d acordo come doi amighe. 

- Dime cemodo. 

- Tirosse 'so ra bareta dute doi insieme: valo ben? 

- Ai, ai, va ben. 

- Ben, alora 'son. 

E Pinochio 1 a scomenza a conta a osc outa: 

- Un! doi! tre! 

AI tre, chi borsoi i s a tira 'so ra bareta e i r a smacada par aria. 
In chera 1 e suzedu algo, che somearae de no n ae da crede, se 1 no 
fosse vero. Canche Pinochio e Paero i a capi che i aea dute doi ra 
stessa maratia, inveze de se aveli e sgnoufa, i a scomenza a se varda 
ra rees cosci longhes, e dapo de ae fato mile jeste, i s a betu a ride 
come mate. 

E i a ridu, i a ridu, i a ridu da se sbrea: ma sul pi bel Paero el s a 
chieta via, 1 a canbia ziera, el s a betu a tandarla e 1 i a dito al so 
amigo: 

- Dieme, dieme, Pinochio! 

- Ce mancelo? 

- Oiuto mare! No son pi bon de sta in pes. 

- No son pi bon de sta in pes gnanche io - 1 a dito Pinochio, che 1 
tandarlaa e 1 piansea anche el. 

E fin che i parlaa, i s a betu dute doi in jates e i a scomenza a camina 
e a core co ra mas e coi pes par duta ra camera. 

I corea, e i braze i deentaa zates, i muse i se slongaa e i canbiaa ziera, 
su par ra schena i spontaa fora pelaze grisc, taciade de negro. 

Par chi doi desgraziade, saeo ce che 1 e sta el peso? El peso, r 
umiliazion pi granda i r a abuda canche i a sentu che daos i spontaa 
ra coda. I ea cosci pascionade e i s a cosci vargogna che i a scomenza 
a sgnoufa e se lagna de duto chel che i ea capita. 
I no 1 aesse mai fato! Inveze de 'seme e bregara, i a scomenza a buira 
come doi muse, e i buiraa dute doi cosci outo che i fejea propio i-a, i- 
a, i-a. 

In chera, calchedun a peta sun porta, e da de fora na osc r a dito: 

- Daerseme! Son io, el paron del ciar che 1 v a mena ca inze sto paes. 

Daerseme alolo, sedeno guai a vosoutre! 

Capitolo 33 

Na ota deenta un muse, i se I tol par el vende, e I cronpa el Diretor 
de na conpagnia de paiaze, che I vo i insegna a bala e 'si col cercio. 
Na sera el s inzotisce, e cosci se I tol un outro, parfei un tanburo co 
ra sd pel 




vede che ra porta ra no se daersea, el guciar el r a 
spalancada con un spedazon: rua inze inze camera, 1 i a dito 
co ra so ojeta fouza a Pinochio e a Paero: 



- Brae pize! Ae buira propio polito, ei conosciu alolo ra vostra osc. 
Cosci, son ca. 

A 1 scota, i doi muse i e restade avelide, co ra testa bassa, ra rees 'so e 
ra coda intra ra zates. 

Dinprin el guciar el i slisciaa, el i slecaa e 1 i palpaa; dapo 1 a tira fora 
na scuriada e 1 a scomenza a i strea. 

Co i e stade slisc come doi spece, 1 i a betu ra berna e 1 i a menade 
inze piaza del merca, con chera de i vende e ciapa cuatro boi 
carantane. 

E se 1 ea calchedun che vorea i cronpa, el no s a fato tanto speta. 
Paero se 1 a cronpa un bacan, che i ea morto el muse el di ignante, e 
Pinochio 1 e sta vendu al diretor de na conpagnia de paiaze, che 1 
vorea i insegna a 'si col cercio e a bala con ches outra besties de ra 
conpagnia. 

E ades aeo capi, pize che me liese, ce un bel mestier che 1 fejea chel 
on? Chel burto mostazato, che 1 someaa tanto un caruzo e pien de 
creanza, in ciou de tanto el moea col ciar: par strada el slecaa e 1 
mestegaa dute i pize desvoiade, che i no podea lanpa i libre e ra 
scora. 

Canche 1 i aea ciariade sul ciar, el i menaa inze 1 Paes dei Bebi par i 
fei straza nossicuanta 'sornades a 'suia e a mena el bruilo. Canche 
chi gnoche, che i no inparaa pi nuia e i smatisaa dutaldi, i deentaa 
muse, duto contento el s i tolea su e 1 i portaa a ra sagres e al merca 
par i vende. 

E cosci, inze poche anes, 1 aea betu aduna nossicuante sode e 1 ea 
deenta un sciorazo. 

Chel che i e capita a Paero no 1 sei: ma sei che Pinochio 1 a abu, fin 
dal prin di, na vita pitosc grama. Co 1 e rua inze stala, el so paron 1 a 
enpi ra scaliera de strame: ma Pinochio, dapo de 1 ae zerca, 1 a sbuta 
fora. 

El paron 1 a rugna e po 1 i a enpi ra scaliera de fen, ma no i saea bon 
gnanche chel. 

- Ah, no te piaje gnanche 1 fen? - 1 a craia 1 paron fora de ra vies. - 
Ocio che o, bel muse, penso ben io a te dejusa! . . . 

E par i fei vede sto tanto, 1 i mola na bela scuriadada 'so par ra zates. 
Pinochio 1 a scomenza a buira dal mal: el buiraa e 1 dijea: 

- I-a, i-a, el strame io no son bon de 1 para 'so! . . . 

- Alora magna fen! - 1 i a respondu el paron, che 1 capia polito ra 
parlada dei muse. 

- I-a, i-a, el fen el me fesc mal de panza!. . . 

- No n ei capi: pratendaraesto che arleasse un muse come te con 
polastro e fartaies? - 1 a 'sonta el paron senpre pi susta, e 1 i a da un 
outra scuriadada. 

Dapo de chera scuriadada, Pinochio 1 a pensa che 1 ea meo taje e 1 no 
n a dito outro. 

Intanto el paron 1 a sara ra stala e Pinochio 1 e resta solo: 1 ea un grun 
de ores che 1 no magnaa, e 1 scomenzaa a spadea da ra fame. El 
spadeaa e el spalancaa ra bocia, cosci granda che someaa un van. 

Co 1 e ra fin, 'sa che inze inze ra scaliera no n ea nuia de outro, el s a 
contenta de papuza nafre de fen, e dapo de 1 ae papuza ben polito, 1 
a sara i oce e el 1 a joti 'so. 

- Sto fen el no n e mia tristo - 1 a dito - ma 1 ea inpo meo se seguitae 
a 'si a scora! Da sta ora, inveze de fen, podarae me magna un bocon 
de pan fresco e un bel toco de lardo. Passienza! 

De 1 indoman bonora, canche el s a desceda, 1 e 'su alolo a vede del 
fen inze ra scaliera, ma 1 no in a data, parceche di note 1 aea sbarba 
via duto. 

Alora 1 a tolesc na brancia de strame taia su: ma fin che el lo 
papuzaa, el s a inacorto che 1 sao del strame no n ea chel de ra 
menestra de orjo e gnanche chel dei cassunziei. 

- Passienza - 1 a dito danoo, fin che 1 seguitaa a papuza. - Fosc che ra 
me desgrazia ra i 'soa almanco a chi pize che i no obedisce e i no n a 
voia de inpara. Passienza! . . . passienza! . . . 

- Passienza un corno! - 1 a craia in chera el paron, che 1 ruaa inze inze 
stala. - Bel muse, credesto che t ebe cronpa solo par te beera e te 
pasce? T ei cronpa parceche te laores e te me fejes guadagna un grun 
de sode. 'Son, donca! Vien con me al Circo, che t insegno a 'si col 
cercio, a ronpe ra botes co ra testa, a bala bolz e polches su ra zates 
daos. 

Chel por Pinochio, de un ver o del outro, 1 a abu da inpara duta sta 
bela robes, ma, par es inpara, a voru esse tre mesc de lezios e tanta 
de chera scuriadades che es 1 a deboto pela 'so. 

A ra fin, 1 e rua chel di, e 1 paron 1 a fato sae a dute che 1 arae mostra 

un gran bel teatro. Sui placate, tacade su par dute i ciantoi de ra 

ciases, 1 ea scrito: 

GRAN TEATRO DE LUSSO 

STA SERA 

VIENARA FATO VEDE I SOLITE SOUTE 

E GRAN BELA PROES 

DE DUTE I ARTISTES 

E DUTE I CAAI DE RA CONPAGNIA 

EPO 

VIENARA MOSTRA PAR RA PRIMA OTA 

EL NOMINA 

MUSC PINOCHIO 

CHE I CIAMA 

RA STELA DEL BAL 

EL TEATRO EL SARA DUTO INLUMINA 

In chera sera, pode ben ve 1 fegura, un ora ignante de daerse, el 
teatro 1 ea ormai pien fola. No n ea pi na poltrona, un posto par i 
sciore, un palco, gnanche a i paga oro. Su par i sciaris del Circo 1 ea 
pize, pizores, tosc e toses che i zaareaa de vede bala chel muse 
Pinochio, tanto nomina. 

Canche 1 e feni el prin toco del teatro, el diretor de ra conpagnia, 
viesti con na fanela negra, barghescia bianches e stiai de pel fin sora i 
'senoe, el s a prejenta a ra 'sente, 1 a fato un inchino e con gran taio 1 
a scomenza a sbrodoncia un discorso: 
- Bona 'sente, sciore e sciores! 

Sto por on, che 1 e ca par cajo inze sta bela zita, 1 a voru ae 1 onor e 1 a 
acaro de i prejenta a sta braa 'sente che me scota un muse conosciu, 
che 1 a ormai bala daante i Inperatore de duta r Europa. 
Ve digo gramarze ben a dute de esse ca: diame e petame ra mas, se 
ve piaje chel che fejon. 

A scota sto discorso, ra sente ra ridea e ra petaa ra mas; ra s a 
petades ancora de pi e r a fato un cuarantaoto canche - inze meso 1 
Circo - 1 e vienu fora 1 muse Pinochio. 

L ea duto tira de petacio. L aea ra redenes noes de pel co ra sciares 
de oton; doi fiore bianche inpo ra rees; ra crigna petenada con un 

grim de bocole leade con fioche de seda rossa; na fascia de oro e de 
arsento intor ra panza e ra coda fata su a derza con cordeles de velu 
ros e zeleste. 

L ea un muse che fejea propio ra voia! 

El diretor el 1 a prejenta a ra 'sente e 1 a 'sonta solo poca paroles: 

- Bona 'sente che me scota! No voi ve sconde ce defizile che 1 e sta 
par me capi e mestega sto muse, che ignante 1 'sia a pascion in ca e in 
la su par ra monte pi bona ca daejin. 

Varda, ve preo, i so oce da selvatego; duto chel che ei proa a fei 
parceche el deentasse un muse come chi outre, no n a 'soa; e alora, ei 
abu da dora pi de un colpo ra scuriada par me fei capi. Son senpre 
sta cortejan con el, ma pi che me vore ben, el se r a ciapada senpre de 
pi con me. 16 ei tienu duro, cemodo che i usa via par el Gales; inze 
inze ra so testa ei data un tocheto de os, e i pi brae zerujeghe da 
Pariji i m a dito che 1 e 1 os che fesc cresce su i ciaei e inpara a bala ra 
manfrina. Par chesto, ei voru i insegna a bala, a 'si col cercio e a 
souta via par sora ra botes. Vardalo polito, e po dijeme ce che ve sa! 
Ignante de ve lascia, parmeteme che ve invide par doman bonora al 
teatro da res noe da sera; ma se par cajo vienisse fora che ra pioa 
manaza aga, alora 1 teatro, inveze de doman da sera el fejaron 
doman bonora, da res undesc da bonora del dapodisna. 
E ca 1 diretor 1 a fato un outro bel inchino, e po el s a volta ves 
Pinochio, e 1 i a dito: 

- Alo Pinochio, alo! Ignante de scomenza ra vostra proes, saluda sta 
bela 'sente, sciore, sciores e sciorete! 

Pinochio 1 a obedi: 1 a sbassa ra zates daante fin 'sobas, e 1 e sta la 
insenoon fin che el diretor 1 a scroca ra scuriada e 1 i a craia: 

- Corda pas! 

El muse 1 e lea su su ra zates, 1 a scomenza a 'sira dintorno, e 1 cordaa 
senpre pas. 

Dapo de nafre, el diretor 1 a craia danoo: 

- De troto! - e Pinochio 1 a obedi e 1 s a betu a 'si de troto. 

- De galopo! - e Pinochio 1 a obedi e 1 s a betu a 'si de galopo. 

- De coren! - e Pinochio 1 a scomenza a 'si de coren. 

Fin che 1 'sia de speron batu, el diretor 1 a tira na reolverada. Con 
chera reolverada, el muse 1 a fato finta de s ae fato mal e 1 e toma 'so 
destira inze meso 1 Circo, come che 1 s aesse fato mal dassen. 
Canche 1 e lea su, duto intorno ra 'sente ra petaa ra mas e ra craiaa 
outo: i e vienu da tira su ra testa e varda in su ... e 1 a vedu sul palco 
na bela femena che r aea na colagna de oro con taca su un gran 
petafion. 

Inze inze 1 petafion 1 ea pitura el mus de un buratin. 

- Chel mus la 1 e el me!... chera femena 1 e ra Fatazina! - 1 a pensa 
Pinochio, che 1 r aea conosciuda alolo; 1 ea tanto gran contento che 1 a 
proa a craia: 

- Oh Fatazina mea! oh Fatazina mea! . . . 

Ma inveze de sta paroles, i e vienu fora de bocia na buirada cosci 
forte e cosci longa che r a fato ride dute, e soralduto i pize che i 
vardaa. 

Alora el diretor, par i fei capi che no n a creanza ci che se bete a 
buira a chera moda inze 1 mus de ra sente, col maneal de ra scuriada 
1 i a da na gran mazocada sul nas. 

Chel por muse 1 a tira fora alolo ra lenga e 1 s a lento 1 nas par 
almanco zinche menute, fosc parceche el cardea de fei passa el mal 
de ra scuriadada. Cemodo che 1 e resta inveze, canche el s a volta 
danoo ves el palco, e 1 s a inacorto che 1 ea voito e ra Fatazina ra sin 
ea 'suda!... 

El s a sentu mori: 1 aea i oce pies de lagremes e 1 a scomenza a susta. 
Negun s a inacorto che 1 piansea, e gnanche el diretor, che 1 a scroca 
danoo ra scuriada e 1 a craia: 

- Brao, Pinochio! Ades fejei mo vede a ste sciore cemodo che 'si 
polito col cercio. 

Pinochio 1 a proa doi o tre colpe, ma canche 1 ruaa daante 1 cercio, 
inveze de passa inze par meso el passaa pi comodo de sote. A ra fin, 
1 a tira un souto e 1 e passa inze par meso; ma par desgrazia, ra zates 
daos es s a ciapa inze inze 1 cercio e 1 e toma danoo 'sobas come un 
lea. 

Co 1 e lea su, el zotignaa e 1 e 'su chel tanto adora a sin torna inze 
stala. 

- Pinochio, vien fora! Voron el muse! Fora 1 muse! - craiaa i pize dai 
palche, dute pascionade e ingropade par chel che 1 ea suzedu. 

Ma par chera sera el muse el no s a pi fato vede. 

Del indoman bonora, el mariscalco, che sarae el dotor de ra besties, 

canche el 1 a vedu, 1 i a dito alolo che 1 sarae resta zoto par duta ra 

vita. 

Alora el diretor 1 i a dito al so famei: 

- Ce vosto che min feje de un muse zoto? El me costarae ciaro e 1 no 
me rendarae nuia. Portelo al merca e proa a 1 vende danoo. 

Rua al merca, el famei 1 a data alolo un che vorea el cronpa, e 1 i a 
damanda: 

- Cuanto vosto par sto muse zoto? 

- Vinte lires. 

- T in dago cuaranta, ma no sta a crede che 1 tole par el dora; el tolo 
solo par ra pel. Ei vedu che 1 a na pel bela grossa, e ra vorarae dora 
par fei un tanburo par ra banda del me paes. 

Pize miei, ve lascio pensa ce acaro che 1 ara abu chel por Pinochio, a 
senti che 1 ea destina a deenta un tanburo! 

Chel che se 1 aea cronpa, dapo de ae paga cuaranta lires, 1 a mena el 
muse sul lido del mar, el i a betu un sas intor el col, 1 i a lea na zata 

con un funazo che 1 aea inze man, e po 1 i a da na spedazada e el 1 a 
bicia inze r aga. 

Con chera pera intor el col, Pinochio 1 e 'su alolo 'so infon del mar: 
chel che se 1 aea cronpa, el s a scenta 'so sun un sas col funazo inze 
man, a speta che 1 muse el se sofeasse, par dapo i tuoi 'so polito ra 
pel. 

Capitolo 34 



Na ota bicia inze r aga, Pinochio el vien magna dai pesc e I deenta 
danoo un buratin come na ota; fin che el noda par scanpa, el Pescion 
se I magna 

El muse 1 ea 'so infon del mar da zincuanta menute, canche 1 
on che el 1 aea cronpa el s a dito: 
- Da sta ora el me musceto zoto el s a d ae beleche sofea. 
Tironelo danoo su e scorteonelo par fei sto bel tanburo. 
E 1 a scomenza a tira el funazo agnoche 1 ea lea el muse: tira, tira e 
tira, 1 a vedu sponta fora de r aga . . . indonia mo! Inveze de un muse 
morto, 1 a vedu sponta su un buratin vivo, che 1 se svincaa come un 
bijato. 

A vede 1 buratin de len, chel por diou el cardea de esse drio a s 
insonia e 1 e resta la matoni, co ra bocia daerta e i oce fora de ra testa. 
Canche 1 s a redea, el bregaraa e 1 balbotaa: -El muse che ei bicia 
inze r aga, agno elo? . . . 

- Chel muse son io! - 1 a respondu el buratin, riden. 
-Tu? 

-16. 

- Ah, canaia! Vosto me mena par el nas? 

- Ve mena par el nas? Ma gnanche nafre, paron, ve 1 digo dassen. 

- Ma cemodo polo esse che tu, che fin ignante te sees un muse co ra 
rees, a sta inze inze r aga te sos deenta un buratin de len? . . . 

- Sara par via de r aga sarada. Calche ota el mar el fesc de ste 
scherze. 

- Tendi, buratin, tendi! No crede de me minciona tanto! Tendi, che se 
perdo ra passienza . . . 

- Ben, paron, voreo propio sae cemodo che r e stada? Desleame sta 
janba e ve 1 conto. 

Chel paciugon che 1 aea cronpa el muse 1 aea chiza de sae cemodo 
che r ea 'suda; 1 a deslea alolo el gropo che 1 tienia lea 1 buratin e 
Pinochio, na ota mola fora, 1 a scomenza a i di: 

- Ae da sae che see un buratin de len, conpain de chel che son ades: 
ma see senpre sul infurse se deenta o no un pizo, come chi outre che 
1 e inze sto mondo: no n aee voia de inpara e i abadae ai amighe 
fouze, son scanpa de ciasa . . . e un di m ei desceda che see deenta un 
muse, co ra so rea longhes ... era so bela coda! Ce na vargogna che 1 
e sta par me! Na vargogna tanto granda, paron, che Sant Antone 
benedeto el no vin feje mai proa una conpagna! I m a mena al merca 
par me vende, e m a cronpa el diretor de na conpagnia de paiaze, 
che 1 s aea betu in mente de m insegna a bala e a 'si col cercio: na 
sera, fin che fejee teatro, son toma malamente e m ei inzoti da duta 
doa ra zates. El diretor 1 no saea ce sin fei de un muse zoto, e cosci el 
m a fato porta al merca par me vende danoo, e m ae cronpa vos! . . . 

- Par desgrazia, ei spendu cuaranta lires... E ades, ci me rendelo 
chera cuaranta lires? 

- Parce m aeo cronpa? M ae cronpa par fei un tanburo co ra me 
pel! . . . un tanburo! . . . 

- Sci zerto! E ades, agno ciate un outra pel conpagna? 

- No ve desperade po tanto, paron. Muse in e po ben ancora, inze sto 
mondo! 

- Dime mo, canaia d un borson, ma ra to storia feniscera ca? 

- No- 1 i a respondu el buratin, - ancora doa paroles, ere fenida. 
Dapo de m ae cronpa, m ae mena ca con chera de me maza, e po v'ei 
fato peca e cosci ae pensa che 1 ea meo me lea un sas intor el col e me 
bicia inze 1 mar. Ra vostra conpascion ra ve fesc gran onor, e io me 

recordarei de Vos fin che vivo. Solo che, paron, ae fato i conte zenza 
ra Fatazina . . . 

- E ci saraelo, sta Fatazina? 

- L e me mare, e ra i somea a duta chera bona mares, che es i vo un 
gran ben ai so fioi, es no i perde mai de ocio e es i sta pede inze ra 
desgrazies, anche canche ste pize, par ra so malagrazies e i so 
pecade, i meritarae de esse lasciade la, che i se ranje. Dijee che ra 
Fatazina, canche r a vedu che ris-ciae de me sofea, ra m a manda 
alolo intorno un rodol de pescete, che i cardea che fosse beleche 
morto e i a scomenza a me taza via sbrindui de carne de ogni ver. E 
ce taza!.. No n arae mai cardu che i pesc i fosse pi infamentade de ra 
famea! ... Ci me tazaa via ra rees, ci el mus, ci ra petorina e ci ra 
crigna, ci ra pel de ra zates, ci i pele su ra schena ... e, inze meso 
dute chi pesc, un pizo pizo 1 abu finamai ra creanza de me taza via 
ra coda. 

- Da ca inaante - 1 a dito chel on, che a scota Pinochio el s aea deboto 
spasema, - te 'suro che no zercarei mai pi un pesc. Me despiajarae 
taia par meso na trilia o un nasel frito e ciata inze ra coda de un 
muse! 

- Anche io ra penso come vos - 1 a dito el buratin, che 1 riduzaa. 

- Par de pi, ae da sae che canche i pesc i m a magna via duta ra pel 
da muse che ra me cuersea da ra testa fin sui zocui, i e ruade, par 
forza, sul os ... o meo, i e ruade sul len, parceche, cemodo che pode 
vede, son fato duto de len duro. Chi infamentade de chi pesc i a taza 
nafre ca e nafre la e i s a inacorto alolo che 1 len no n ea fato par i so 
dentes. I s a tanto ingrizora de chel che i aea magna, che i se r a 
mocada zenza gnanche se volta a me di gramarze. Ades v ei conta 
cemodo che vos, canche ae tira su 1 funazo, inveze de un muse morto 
ae ciata un buratin vivo. 

- Sta storia ra me fesc propio da ride - 1 a craia chel on, inbestia. - Sei 
solo che ei spendu cuaranta lires par te cronpa, e ades i voi indrio. 
Sasto ce che fejo? Torno a te mena al merca, e te vendo come len 
stajona par inpiza fo inze sporer. 

- Vendeme pura, sarae propio contento - 1 a dito Pinochio. 
Fin che 1 dijea cosci, 1 a fato un gran souto e 1 e rua inze r aga. 

El s a betu alolo a noda de bon sao, e co 1 e sta assei indalonse dal 
lido, 1 i a craia a chel por on: - Sanin dapo paron: se ae bisoin de na 
pel par un tanburo, pensave de me. 

El ridea e 1 seguitaa a noda: poco dapo, el s a volta e 1 a craia outo: 

- Sanin dapo paron, e se ae bisoin de un toco de len stajona par 
inpiza fo inze sporer, pensave de me. 

Co 1 e dinultima, inze un vede e no ede 1 ea rua cosci indalonse che 
no se 1 vedea deboto pi: s intiaa solo na taceta negra sora r aga, che 
in ciou de tanto ra fejea sponta su ra janbes, ra fejea ciamuletes e 
soute come un pesc contento de esse scanpa fora de ra rede. 
Fin che Pinochio el nodaa, 1 a vedu un sasson inze meso r aga, che 1 
someaa fato de marmo bianco: su in son del sas, 1 ea un chetin che 
chetinaa e 1 i fejea de moto de i 'si pede. 

Solo che 1 chetin, inveze de esse bianco, negro o tajin, conpain de 
duta ra cioures, 1 ea zeleste, cosci lujente che 1 i someaa nossicuanto 
ai ciaei de chera bela pizora. 

Ve lascio pensa a vosoutre cemodo che el cuore de chel por Pinochio 
1 a scomenza a petal 

L i a da fora con dutes e 1 s a betu a noda de oga ves el sas: 1 ea 
deboto a meso, canche da r aga 1 e sponta fora ra testa d un mostro 
burto da fei festide, che 1 'sia ves de el co na bocia come un landro e 
tre files de dentaze che i arae fato paura anche se i fosse stade 
piturade. 

Saeo ci che 1 ea chel mostrato? 

No n ea outro ca chel Pescion, che on menzona ormai pi d un colpo 
inze sta storia, e che par el rejistro che 1 fejea e par duto chel che el se 
magnaa i lo ciamaa "teror dei pesc e dei pescadore". 
Pensave ce festide che 1 a abu chel por Pinochio a vede 1 mostro. L a 
varda de 1 schia, de canbia strada: 1 a proa a se ra moca, ma chera 
bociona daerta ra vienia senpre ves de el, sbelta come na sita. 

- Sentreete, Pinochio, par carita! - el bregaraa chel bel chetin. 

E Pinochio el nodaa despera, coi braze, co ra mas, co ra janbes e coi 
pes. 

- Core, Pinochio, el mostro 1 e senpre pi daejin! . . . 

Pinochio el i ra betea duta, e 1 corea cosci de oga che someaa che 1 
aesse r oujores. 

- Tendi Pinochio! ... el mostro el te darsonse! ... 1 e ca! ... 1 e ca! ... 
Sentreete, par carita, sedeno par te r e fenida! . . . 

Pinochio el nodaa pi de oga che 1 podea, e via, e via e via, come na 
bala da s-ciopo. L ea deboto rua sul sas, e 1 chetin el se sporsea ves 
de el co ra zatuches daante par el dia a vieni fora da r aga! . . . 
Ma oramai 1 ea tarde! El mostro el 1 aea darsonto: 1 a zuza su na bona 
fre de aga e 1 s a beu anche chel por buratin come un voo de pita; el 1 
a joti 'so con tanta oga e ingordija che Pinochio 1 e toma 'so in fon de 
ra panza del Pescion, e 1 a peta un colpazo che 1 e resta insemeni par 
un cuarto d ora. 

Canche 1 s a redea, el no n ea bon de capi gnanche el agnoche 1 ea. 
Duto d intorno 1 ea scuro patoco, cosci negro che i someaa de ae betu 
ra testa inze inze un calamaro pien de inciostro. L a tira ra rees, ma 1 
no n a sentu sussuro: in ciou de nafre inveze el sentia rua inze par 1 
mus gran bufe de aria fieda. Dinprin el no n ea bon de capi da 
agnoche ruaa chera ariata: dapo, 1 a capi che ra vienia fora dai 
polmoi del mostro. 



137 



Parceche 1 e da sae che 1 Pescion el tiraa despes el fiado desgario, e 
canche el respiraa someaa che tirasse 1 vento. 

Pinochio el s a da da fei par feisse nafre de corajo; ma canche 1 a capi 
che 1 ea sara inze inze ra panza del mostro, 1 a scomenza a craia e a 
bregara: el piansea e 1 dijea: 

-Oiuto! Oiu to! Poereto me! No n elo negun che me po tira fora de ca? 

- Ci vosto che te tire fora de ca, desgrazia? ... - ra dito inze 1 scuro na 
ojata ziela. 

- De ci era sta osc? - 1 a damanda Pinochio, duto stremi. 

-Re mea! Son un por Ton, che 1 Pescion el s a magna con te. E tu ce 
pesc sosto? 

- 16 no n ei nuia a che far coi pesc. Son un buratin. 

- E alora, se no te sos un pesc, parce t asto lascia joti 'so dal mostro? 

- No m ei mia fato joti 'so io: 1 e ben sta el a me magna! E ades ce one 
da fei ca inze a scuro? 

- On da se rassegna, e speta che 1 Pescion el m ebe para 'so dute 
doi!... 

- 16 no voi che 1 me pare 'so! - 1 a craia Pinochio, e 1 a taca danoo a 
bregara. 

- Gnanche io no vorarae che 1 me parasse 'so - 1 a dito 1 Ton - ma son 
un filosofo, e me tiro su a pensa che co se nasce ton, 1 e meo mori 
sote aga che sote oio! . . . 

- Monades! - 1 a craia Pinochio. 

- 16 ra penso cosci - 1 i a respondu el Ton - e chel che se pensa, el 
disc el Ton politego, besen el rispeta! 

- Ben . . . io voi min 'si da ca ... voi scanpa. 

- Alora scanpa, se te sos bon! . . . 

- Elo tanto gran, sto Pescion che 1 m a joti 'so? - 1 a damanda el 
buratin. 

- Pensete che 1 e longo pi de un chilometro, zenza ra coda. 

Fin che i se ra ciacolaa al scuro, a Pinochio i a paru de vede un bel 
toco indalonse algo che lujia. 

- Ce mai saralo chera lumeta cosci indalonse? - 1 a dito Pinochio 

- Sara un outro desgrazia come nosoutre, che 1 speta de esse para 'so 
dal Pescion! . . . 

- Voi 'si a 1 data. No podaraelo esse inveze un vecio pesc, che 1 me 
mostra ra strada par scanpa fora de ca? 

- Arae propio acaro par te, buratin. 

- Sanin dapo, Ton. 

- Sanin dapo, buratin, e bona fortuna. 

- Se ciatarone danoo? 

- Cissa! . . . Fosc 1 e meo che gnanche no i pensone! 

Capitolo 35 

Inze ra panza del Pescion, Pinochio el ciata danoo ... ci? Liese sto 
toco e I saare 

Dapo che 1 i a dito sanin al so por amigo Ton, Pinochio 1 a 
scomenza a tandarla a mariaorba inze par ra panza del 
Pescion e, un pas drio 1 outro, 1 e 'su ves ra lumeta che 1 
vedea luji un bel toco in inze. 

Fin che 1 caminaa, el capia de esse drio a sguaza inze na sloza onta e 
slizega, da agnoche vienia su na puza da pesc frito che someaa de 
esse da Mesa Caresema. 

E pi inaante el 'sia, pi 1 vedea ra lumeta che lujia: fin che, dapo d ae 
camina un bon toco, 1 e rua: e canche 1 e rua . . . ce alo ciata? No 1 
indoniassa mai: 1 a ciata na toureta pariciada con sora na ciandera 
inpizada inze na boza de viere verde, e scenta sun toura un veceto 
duto cianu, che 1 someaa fato de gnee o de brama sbatuda e 1 
papuzaa alcuante pescete ancora vive, ma cosci vive, che - fin che 1 i 
magnaa - de ra otes i soutaa fora de bocia. 

A vede chel veceto, Pinochio 1 sin a abu tanto par favor che i a 
mancia poco che 1 no sin vade in azidente. L arae voru ride, 1 arae 
voru pianse, 1 arae voru di nossice; e inveze el buiraa e 1 balbotaa un 
folauf de paroles che negun capia. Co 1 e ra fin, 1 e 'su adora a tira un 
crido, 1 a scara i braze, 1 a inbrazora su el veceto e 1 a scomenza a 
craia: 

- Pare, pare me! A ra fin v ei ciata danoo! Ades no ve lascio pi, mai 
pi, mai pi! 

- Donca, chel che vedo 1 e propio vero? - 1 i a respondu 1 veceto, e 1 
se sfreaa i oce. - Te sos propio tu, el me Pinochio! 

- Ai, ai, son io, son propio io! E vos m ae beleche pardona, gnero? 
Oh! pare me, ce un bon che se! ... E io, inveze . . . Oh! Se saassa ce de 
desgrazies che m e rua 'so par ra schena e ce de robes che me'su del 
traes! 

Pensave che in chel di che vos por pare v ae vendu ra fanela par me 
cronpa 1 Abeze par 'si a scora son scanpa a vede i buratis e 1 paron el 
vorea me bicia inze fo par feni de coe 1 rosto che po 1 ea chel che 1 m 
a da zinche monedes de oro da ve porta ma io ei data ra Volpe e 1 
Jato che i m a mena da r Ostaria del Ganbar Ros agnoche on magna 
come loe e di note son moesc solo e ei ciata i sassis che i m a coresc 
drio e io via e lore daos e io via e lore senpre daos fin che i m a pica 
su par un ramo del Roero Gran e chera Bela Pizora coi ciaei zelestes 
r a manda a me tuoi co na caroza e canche i dotore i m a vedu i a 
dito alolo se 1 no n e morto vo di che 1 e ancora vivo e alora ei dito na 
boujia e 1 nas 1 a scomenza a se slonga e 1 no passaa pi fora par porta 
e par chesto son 'su co ra Volpe e 1 Jato a sepori cuatro monedes 
parceche una r aee spenduda la da r Ostaria e 1 papagal el m a ridu 
sora e al posto de doimile monedes no n ei ciata pi nuia e canche 1 
Judize 1 a sapu che i m aea roba duto el m a fato smaca alolo in 
prejon par contenta i ladre e canche son vienu fora da la ei vedu un 
bel bar de ua inze un cianpo ma m ei ciapa inze inze na trapola e par 
chesto el contadin el m a betu na colagna da cian parceche i vardasse 
el purinei e po 1 a capi che no see sta io e 1 m a lascia 'si e 1 sarpente 
co ra coda che fumaa 1 a scomenza a ride e i e s-ciopa na vena inze ra 
panza e cosci son torna a ciasa de chera Bela Pizora che r ea morta e 1 
Colonbo el m a vedu che piansee e 1 a dito ei vedu ta pare che 1 se 
fejea na barcheta par vieni a vede de te e io ei respondu oh se aesse r 
oujores e el el m a dito vosto che 'sone da chel por pare e io i ei 
respondu mangare ma ci podaraelo me mena fin la e el 1 a dito te 
meno io e io i ei dito cemodo e el 1 a dito monteme su sun schena e 

on viasa duta note e del indoman i pescadore che vardaa ves el mar i 
m a dito 1 e un poranima inze na barcheta che 1 e drio a se sofea e io 
v ei conosciu alolo da indalonse parceche el sentie de inze e v ei fato 
de moto de torna indrio . . . 

- T aee ben conosciu anche io - 1 a dito Bepeto - e sarae torna indrio 
vorentiera, ma no saee propio cemodo fei! El mar 1 ea ajita e na gran 
onda rama rebalta ra barcheta sote sora. In chera, un burto pescion 
che 1 ea la daejin el m a vedu inze r aga, 1 e coresc alolo ves de me, 1 a 
tira fora ra lenga, el m a cura su e 1 m a joti 'so come che fosse 
faariessa. 

- E cuanto elo che se sara ca inze? - 1 i a damanda Pinochio. 

- Da in chel di, sara passa almanco doi ane; doi ane, Pinochio me, 
che i somea dojento! 

- E cemodo aeo fato a tira inaante? Agno aeo ciata sta ciandera? E ci 
v alo da i forminantes par ra inpiza? 

- Ades te conto duto. Donca, t as da sae che 1 vento che 1 aea rebalta 
sote sora ra me barcheta, 1 a fato 'si sote aga anche na gran nae. Dute 
i ome isera caada, ma ra nae r e 'suda 'so e 1 Pescion, che in chel di 
1 ea propio inf amenta, dapo de m ae joti 'so me, 1 a joti 'so ra nae 
intiera . . . 

- Cemodo? Se r alo magnada duta inze un bocon? - 1 a damanda 
Pinochio, che 1 no podea crede. 

- Duta inze un bocon: 1 a sbuta fora solo ra stanja pi longa, che ra i ea 
'suda intra i dentes come na spina de pesc. Par fortuna, ra nae r ea 
ciariada de scatores de stain con inze carne, pan brostola, bozes de 
vin, ua calabria, formei, cafe, zucar, cianderes e scatores de 
forminantes. Con duta sta sostanza, ei podu tira inaante doi ane: ma 
ades son rua fora in son: inze ciaena no n e pi nuia e sta ciandera 1 e r 
ultima che m e vanza . . . 

- E dapo? 

- Dapo, caro Pinochio, restaron dute doi a scuro. 

- Alora, pare me - 1 a dito Pinochio - no podon sta tanto a pensa 
sora. On da capi cemodo scanpa da ca ... 

- Scanpa? Cemodo? 

- Scanpon fora par ra bocia del Pescion, se bicion inze r aga e po 
nodon. 

- Te disc polito tu: ma io, Pinochio, no son bon de noda. 

- No vo di nuia . . . Montame su sun schena: son brao de noda e ve 
meno zenza festide fin via sul lido. 

- L e solo lusinghes, pizo me! - 1 a respondu Bepeto, e 1 sgorlaa ra 
testa e 1 riduzaa. - Pensesto che un buratin outo un metro come te, el 
pode 'si adora a noda e me porta me sun schena? 

- Ades proon, e vedare! Se 1 e beleche scrito lassu che me tocia mori, 
aron almanco ra consolazion de mori inbrazorade. 

Pinochio 1 a tolesc su ra ciandera zenza di outro, 1 e 'su inaante a fei 
nafre de lun e 1 i a dito a sa pare: 

- Vieni drio de me, e no n aede festide. 

E cosci pare e fiol i a camina un toco, i e passade fora par duta ra 
panza e duto 1 stomego del Pescion. Ma canche i e made agnoche 
scomenzaa el col del mostro, i a pensa che 1 ea bon se ferma e i da na 
ociada par vede canche 1 ea meo scanpa. 

Besen sae che 1 Pescion 1 ea ormai vecio cuco, el tiraa el fiado 
desgario e 1 padia de mal de cuore: i tociaa dromi co ra bocia daerta, 
e cosci Pinochio, co 1 e rua fora in son del col e 1 a varda in su, fora 
de chera gran bocia spalancada 1 a vedu un toco de zielo, un grun de 
steles e un colmin de luna che 1 ea na mereea. 

- Ades sarae propio ora de se ra taia - 1 i a dito sote osc a sa pare. - El 
Pescion el drome come un sas: el mar 1 e chieto e 1 e lustro che somea 
di. Vieni pura, pare, daos de me, che ca de poco son danoo a ciasa. 

Dito e fato, i e 'sude fora par el col del mostro e, na ota made inze ra 
so bociona, i a scomenza a camina in ponta de pes su par ra lenga, 
cosci larga e cosci longa che someaa un stradon. I ea ormai beleche al 
ordin par fei un souto e se bicia inze inze 1 mar, canche, iusto sul pi 
bel, el Pescion 1 a starnuda e 1 a tanto sgorla che Pinochio e Bepeto i 
sin e 'sude indrio schena e i s a rebalta danoo fin inze inze 1 so 
stomego. 

Gouja 1 colpazo, ra ciandera rasa studa e pare e fiol i e restade a 
scuro. 

- E ades? ... 1 a damanda Pinochio, che 1 ea vienu duto serio. 

- Ades, pizo me, s on roina. 

- Parce roina? Dajeme ra man, pare, e tendei a no slezia! . . . 

- Agno me menesto? 

- On da proa danoo a scanpa. Vieni con me, e no n aede festide. 
Dito chesto, Pinochio 1 a tolesc sa pare par man e, senpre in ponta de 
pes, i e tornade pian pian su par el col del mostro; i e passade fora 
par meso ra lenga e i e soutade via par sora dute chi dentes. 
Ignante de souta 'so inze r aga, el buratin 1 i a dito a sa pare: 

- Montame su sun schena e strucame polito. Penso io a chel che vo 
esse. 

Canche Bepeto el s a posta polito su ra spales de so fiol, Pinochio, 
ormai seguro de chel che el fejea, el s a bicia inze inze r aga scura e 1 
a scomenza a noda. El mar 1 ea slisc come 1 oio: ra luna ra lujia e 1 
Pescion el seguitaa a dromi come un tas: no 1 arae desceda gnanche 
na canonada. 

Capitolo 36 



Co I e dinultima, Pinochio elfenisce de esse un buratin e I deenta un 
brao pizo 

Fin che Pinochio el nodaa de oga ves el lido, el s a inacorto che 
sa pare, che 1 i ea monta su sun schena e 1 aea ra janbes meses 
in bian, el tremaa: someaa che chel poranima 1 aesse na fiora 
da caal. 

Che 1 tremasse dal fiedo o dal festide? Cissa! ... Fosc nafre da un e 
nafre dal outro. Pinochio el cardea che 1 tremasse dal festide, e par el 
tira su 1 i a dito: 

- Corajo, pare! Ca de poco ruaron via sul lido sane e salve. 

- Ma agno elo mo sto lido benedeto? - 1 i a damanda el veceto, che el 
no n aea pi pasc e 1 tiraa i oce cemodo che fesc i sartuos canche i 
infira na bujela. - Son che vardo de dut i veres, ma no vedo outro ca 
zielo e mar. 

- 16 inveze vedo anche el lido, - 1 i a dito el buratin. Ae da sae che son 
come i jate: vedo meo di note ca via par el di. 

Chel por Pinochio el fejea finta de esse de estro, e inveze . . . inveze el 
scomenzaa anche el a se perde de corajo: i manciaa ra forza, el tiraa 
el fiado senpre pi desgario ... el no in podea pi, e 1 lido 1 ea ancora 
indalonse. 

L a noda fin che 1 a riesciu, e po el s a volta ves Bepeto; el parlaa 
ormai mozo: 

- Pare me . . . diame . . . che mo. . .ro! . . . 

Deboto pare e fiol i se sofeaa, canche i a sentu na osc ziela che ra i 
dijea: 

- Ci elo la che more? 

- 16 e 1 me por pare! . . . 

- Sta osc ra conoscio! Tu te sos Pinochio! . . . 

- Sci zerto: e tu? 

- 16 son el Ton: seon dute doi insieme inze inze ra panza del Pescion. 

- E cemodo asto fato a scanpa? 

- Ei fato conpaign de te. Te m as insegna agno 'si, e dapo de te son 
scanpa anche io. 

- Ton me, te capites proprio polito! Te preo, par duto 1 ben che t i vos 
ai to fioi, dieme, che sedeno da ca no vienon pi fora. 

- Vorentiera, con duto 1 cuore. Tacave pura dute doi inze ra me coda, 
e lascia che ve tire io. Inze cuatro menute ve meno la dal lido. 

Pode ve pensa: Bepeto e Pinochio i a azeta de bon sao, solo che, 
inveze de se taca inze inze ra coda, i a pensa che 1 ea meo se scenta 
su a caaloto del pesc. 

- Pesone massa? - 1 i a damanda Pinochio. 

- Pesa? Gnanche par insogno, me par de ae sora doa cogoia voites - 1 
i a respondu el Ton, che 1 ea cosci stagno che someaa un vedeluco de 
doi ane. Na ota made sul lido, Pinochio 1 e souta 'so par prin, par dia 
sa pare, el s a volta ves el Ton e 1 i a dito, duto ingropa: 

- Amigo me, t as salva me pare! No sei cemodo te di gramarze! 
Lascia almanco che te busce, parceche son obliga con te fin che 
vivo!... 

El Ton 1 a betu el mus fora de r aga, Pinochio el s a insonea 'so sul 
lido e 1 i a da un gran bajo sul mus. Chel por Ton el no n ea tanto usa 
a ste jeste; 1 ea cosci ingropa, che 1 se vargognaa de se fei vede in 
lagremes come un pizeto. Cosci, el s a tira alolo sote aga e 1 sin e 'su 
in prescia. 

Intanto 1 ea vienu di. 

Pinochio 1 i a da 1 brazo a Bepeto, che el no stajea deboto pi in pes, e 1 
i a dito: 

- Tienive pura inze 1 me brazo, pare, e 'sossin. Caminon pian pian 
come ra formies, e canche son strache se pousson. 

- E agno one da 'si? - 1 a damanda Bepeto. 

- A vede de na ciasa agnoche i me daghe un bocon de pan par carita 
e nafre de strame da se conza 'so. 

I no n aea fato gnanche zento pasc che i a vedu, scentades da longo 
de ra strada, doa ghignes che damandaa ra carita. 
L ea el Jato e ra Volpe, ma no n ea pi chi de na ota. 
Pensave che 1 Jato 1 aea fato senpre finta de esse orbo e dinultima el s 
aea orbi dassen: ra Volpe, vecia, piena de rogna e mesa stinca, ra no 
n aea pi gnanche ra coda. Ce po! Chera ladra de na Volpe, restada 
zenza nuia, un di r aea finamai abu da i vende ra so bela coda a un 
crumar, che 1 ra doraa par fei na scuriada. 

- Pinochio - ra sgnoufa ra Volpe co na ojeta rouca - no i dajaraesto 
algo par carita a ste doi por vece marade? 

- Marade! - 1 a dito anche 1 Jato. 

-Ve saludo, carnaai! - 1 i a respondu el buratin. M ae inbroia un 
colpo, ma ades no me ciapa pi! 

- Credeme, Pinochio, ades son propio poerete e desgraziade! 

- Propio! - 1 a dito 1 Jato. 

- Se se poerete, vosc dan. Tienive a mente 1 dito "Roba robada no n a 
durada". Ve saludo, carnaai! 

- Ebe conpascion de nosoutre! . . . 

- De nosoutre! . . . 

- Ve saludo, carnaai. Tienive a mente 1 dito "Peta cruda vien 
renduda!" 

- No me lascia sole! . . . 

- . . . ole! - 1 a dito 1 Jato. 

- Ve saludo, carnaai. Tienive a mente el dito "Ladro pizo no sta a 
roba, che 1 ladro gran te fesc pica! " 

Pinochio e Bepeto i a seguita par ra so strada zenza pi se volta. I no n 
aea fato zento pasc che, fora in son de na stradela inze meso ra 
canpagna, i a vedu un bel cason de strame, coi cope sun cuerto. 

- La inze sara de seguro calchedun - 1 a dito Pinochio. - 'Son a vede. 
I e 'sude e i a peta su ra porta. 

- Ci elo? - a respondu na ojeta. 

- Pare e fiol, doi poerete zenza ciasa e zenza nuia da magna -1 a 
respondu el buratin. 

- 'Sira ra ciae, e daerse ra porta - ra dito danoo chera ojeta. 
Pinochio 1 a 'sira ra ciae, e ra porta rasa daerto. Na ota inze, chi doi i 
a varda in ca e in la, ma inona vedu negun. 

- Agno elo el paron? - 1 a damanda Pinochio. 

- Son cassu! 

Pare e fiol i s a volta a varda su sote, e i a vedu sun un trao el 
Soutaruco-che-parla. 

- Oh! El me bel Soutaruco - 1 a dito Pinochio, duto pien de creanza. 

- Ades te me ciames "el me bel Soutaruco", gnero? Te pensesto che, 
par me para fora de ciasa toa, te m aees tira un martel? . . . 

- T as rejon, Soutaruco! Pareme via anche me . . . tireme anche a mi el 
martel, ma ebe almanco conpascion de chel por pare . . . 

- Me fesc peca el pare e anche 1 fiol; ma voi solo te fei vieni in mente 
ra stanpata che t as abu incraota con me, par t insegna che inze sto 
mondo, se se po, 1 e meo esse cortejane con dute, se voron che chi 
outre i see cortejane con nosoutre canche on bisoin. 

- T as rejon, Soutaruco, toa da doi; me tienarei a mente chel che te m 
as insegna. Ma dime, cemodo asto fato a te cronpa sto casoneto? 

- Sto casoneto me 1 a lascia agnere na bela cioureta zeleste. 

- E ra cioura agno era 'suda? - 1 a dito Pinochio, con na gran chiza de 
sae. 

- No sei. 

- E can tornera? 

- Ra no torna pi. R e moesta agnere, duta ingramazada: ra chetinaa e 
someaa che ra voresse di: "Por Pinochio ... no 1 vedarei mai pi ... da 
sta ora se 1 ara beleche magna el Pescion! ..." 

- Ara dito propio cosci? Alora 1 ea era! ... 1 ea era! ... 1 ea ra me 
Fatazina bona! ... 1 a scomenza a craia Pinochio, e 1 bregaraa come 
na feda. 

Canche 1 a bregara assei, el s a spaza via i oce, 1 a ingruma nafre de 
strame par fei conza 'so el vecio Bepeto, e po 1 i a damanda al 
Soutaruco: 

- Dime Soutaruco: agno pode data na copa de late par chel por pare? 

- Fora ca par ra canpagna, 1 e 'Sorso el frutariol, che 1 a anche 
armentes. La da el te ciataras el late che te dores. 

Pinochio 1 e 'su de coren da 'Sorso, e 1 frutariol 1 i a dito: 

- Cuanto late vosto? 

- In voi na copa piena. 

- Par na copa piena voi doa lires. Dameres, e te dago el late. 

- No n ei gnanche un cru - 1 a respondu Pinochio duto pasciona. 

- Malamente, buratin - 1 a dito el frutariol. - Se tu no t as gnanche un 
cru inze scarsela, io no n ei gnanche un diedo de late in ciasa. 

- Passienza! - 1 a dito Pinochio, e 1 a fato par sin 'si. 

- Speta, speta - 1 a dito 'Sorso. - Podasson anche se corda, nosoutre 
doi. T induraraesto a tira su aga? 

- A fei ce? 

- A tira su aga dal pozo, par bagna 1 orto. 

- Podarae proa . . . 

- Alora tireme su zento sees de aga, e te pago co na copa de late. 

- Son intendude. 

'Sorso 1 a mena 1 buratin inze orto e 1 i a insegna cemodo tira su r aga 
dal pozo. Pinochio el s a betu alolo a lour a, ma ignante de ae tira su 

zento sees 1 ea ormai duto inpionba, da ra testa fin 'so dai pes. De 
seguro el no n aea mai fato na fadia cosci granda. 

- Fin ancuoi, ra fadia de tira su r aga dal pozo - 1 a dito el frutariol - i 
ra fejee fei al me muse: ma ades chera por bestia r e deboto fora in 
son. 

- Me menao a 1 vede? - 1 a dito Pinochio. 

- Ai, vorentiera. 

Rua inze inze stala, Pinochio 1 a vedu un muse conza 'so sul strame, 
meso 'su da ra fame e dal laoro. El 1 a varda fis e 1 a dito, nafre 
scoutri: 

- Epura io el conoscio, chel muse! Ei beleche vedu chel mus! 

El s a sbasa 'so ves de el e 1 i a damanda, inze ra parlada dei muse: 

- Ci sosto? 

A se senti damanda sto tanto. el muse 1 a daerto i oce, che ormai i no 
lujia pi, e 1 a balbota, senpre inze ra parlada dei muse: 

- Son Pa . . . e . . . ro . . . 

In chera, 1 a sara i oce e 1 e morto. 

- Oh! por Paero! - 1 a dito Pinochio sote osc: 1 a tolesc su na brancia 
de strame e 1 s a spaza via ra lagremes che es i corea 'so par ra 
goutes. 

- Sosto cosci pasciona par un muse che el no n ea gnanche to? - 1 a 
dito el frutariol. - Ce arae da di io, che me 1 aee cronpa par un grun 
de sode? 

- Ve dijarei ... 1 ea un me amigo! . . . 

- Un to amigo? 

- L aea sta a scora con me! . . . 

- Ce?! - 1 a dito 'Sorso, e 1 s a betu a ride. - Ce?! Tu t aees un muse a 
scora con te! Cissa cuanto che are inpara! . . . 

El buratin, aveli da chera paroles, 1 a taju, 1 a tolesc su ra copa de late 
ancora cioudo e 1 sin e torna ves ciasa. 

E da in chel di, par zinche mesc e passa, 1 e lea duta ra bonores da 
res cuatro par 'si a tira su aga e se guadagna na copa de late, che ra i 
fejea tanto ben a sa pare cosci cripel. Ma 1 no se contentaa de chesto: 
fora ora, 1 a inpara anche a fei zeste col venco, e i sode che 1 ciapaa el 
i doraa par chel che vorea esse in ciasa. Pede outra robes, el s aea 
fato su anche un zezo par mena a spasso sa pare e i fei ciapa un 
bocon de aria co 1 ea bon tenpo. 

Da dassera, ignante de 'si a dromi, el inparaa a liese e a scrie. Inze 1 
paes la daejin 1 aea data par poco un gran libro meso scadarli, e sun 
chel el inparaa a liese. Par scrie, el doraa un macheto spiza come un 
lapisc: 'sa che 1 no n aea ne calamaro ne inciostro, el lo tociaa inze 
inze na bozeta de sugo de jajenes e ciariejes. 

Co 1 e dinultima, con nafre de voia de s insegna, de loura e se tira 
inaante, 1 e sta bon de mantieni polito sa pare, che 1 ea senpre 
maradizo, e par de pi el s a anche betu via otanta lires par se cronpa i 
sarvije noe. 

Un di 1 i a dito a sa pare: 

- Vado ca via dal merca, a me tuoi na fanela, na bareta e un pei de 
scarpe. Co torno a ciasa (1 a 'sonta riden) sarei viesti cosci polito, che 
vardarei fora come un scior. 

Fora de ciasa, el s a betu a core duto contento. In chera, el s a sentu 
ciama par gnon: el s a volta e 1 a vedu na bela boligana che vienia 
fora da na ceja. 

- No me conoscesto pi? - ra dito ra Boligana. 

- Fosc sci e fosc no. 

- No te recordesto pi de ra Boligana che fejea ra massara in ciasa de 
ra Fatazina coi ciaei zelestes? No te sovienelo incraota che son 
vienuda 'so a te daerse e te sos resta la con un pe fonda inze inze ra 
porta? 

- Ai, ades me sovien - 1 a craia Pinochio. - Dime, Boligana bela: agno 
asto lascia ra me bona Fatazina? Ce fejera? M ara pardona? Se 
pensera ancora de me? Me vora ancora ben? Stara indalonse da ca? 
Pode 'si a ra data? 

A duto chel che Pinochio el i damandaa zenza ciapa fiado, ra 
Boligana r a respondu co ra so fiaca solita: 

- Pinochio me! Chera por Fatazina 1 e inze un lieto sul ospedal! . . . 

- Sul ospedal?... 

-Taje taje ... R a abu nossicuanta desgrazies, rasa mar a e ra no n a 
pi nuia, gnanche da se cronpa un toco de pan. 

- Dassen?... Oh, ce un gran despiazer! Oh! Por Fatazina! Poereta ra 
me Fatazina! Poereta ra me Fatazina! Se aesse un milion, corarae 
alolo a i lo da ... Ma ei solo otanta lires . . . veres ca: see drio a 'si a me 
cronpa i sarvije noe. Tolteres, Boligana, e portires alolo a ra me bona 
Fatazina. 

- E i to sarvije noe? . . . 

- Ce m inportelo dei sarvije? Dajarae via anche sta cuatro strazes che 
ei inze daos, par ra pode dia! Vatin, Boligana, sentreete: ca de doi dis 
torna ca, che spero de te pode da ancora algo. Fin ades ei loura par 
mantieni chel por pare: da ancuoi, lourarei zinche ores de pi par 
mantieni anche chera por mare. Sanin dapo, Boligana, te speto ca de 
doi dis. 

Ra Boligana, che par solito ra 'sia pian pian, rasa betu a core come 

na zeramandola sote 1 soroio de agosto. 

Canche Pinochio 1 e rua a ciasa, sa pare 1 i a damanda: 

- E i sarvije noe? 

- No in ei ciata gnanche un che me 'sisse ben. Passienza! ...Mi 
cronparei un outra ota. 

In chera sera Pinochio, inveze de sta su fin res diesc, 1 a sta su fin 
dapo mesanote: e inveze de paricia oto zete de venco el in a paricia 
sedesc. 

L e 'su inze lieto e 1 s a indromenza come un cionco. Fin che 1 
dromia, i a paru de vede ra so bela Fatazina che ra ridea, ra 1 busciaa 
e ra i dijea: 

- Brao Pinochio! 'Sa che te sos un pizo de bon cuore, te pardono duta 
ra malagrazies che t as conbina fin ancuoi. I pize che i tende 
vorentiera e con amor ai so jenitore canche i no riesce pi i merita 
senpre un gramarze e 1 nose benvore, anche se i no n a senpre obedi 
e i a fato calche malagrazia. See senpre judizios anche un doman, e 
te saras contento. 

Propio in chera, Pinochio el s a desceda e 1 a spalanca i oce da ra 
mereea. 

Pensave ce de mereea che 1 s a d ae fato, canche 1 s a inacorto che 1 no 
n ea pi un buratin de len, ma 1 ea deenta un tos come chi outre. L a 
da un ociada intorno, e inveze de un cason de strame, el s a data 
inze na bela camereta neta e co ra mobilia noa, propio caruza. L e 
souta 'so de lieto e 1 a data un grun de sarvije noe, na bareta noa e 
un pei de stiai de pel che i stajea propio polito. 

Na ota viesti, el s a betu ra mas inze scarsela e 1 a tira fora un 
tacoineto de pel, agnoche 1 ea ingraviera su sta paroles: "Ra Fatazina 
coi ciaei zelestes ra i rende al so Pinochio otanta lires e ra i disc 
gramarze ben del so bon cuore. " Inze inze 1 tacoin, inveze de otanta 
lires de ran, lujia cuaranta beze de oro, dute noe fiamantes. 
L e 'su a se varda inze inze 1 specio, e i parea de esse un outro. Inze 1 
specio el no vedea pi 1 solito mus del buratin de len, ma el museto 
siesto de un bel tos coi ciaei scure, i oce zelestes, contento come na 
Pasca. 

L ea una mereea drio cher outra, e Pinochio el no capia pi se 1 s aea 
desceda o se 1 ea drio a s insonia. 

In chera 1 a dito: - Agno elo me pare? -, e inze ra camera la daejin 1 a 
data el vecio Bepeto san, svija e contento come na ota, che 1 s aea 
betu danoo a loura de intaio e 1 ea drio a paricia na gran bela soasa 
piena de foies, fiore e testes de un grim de besties. 

- Dijeme mo, pare: cemodo polo esse che son canbiade cosci, duto 
inze un colpo? - 1 a damanda Pinochio, fin che el lo inbrazoraa e el 
busciaa su daparduto. 

- Duto sto cuarantaoto in ciasa nostra 1 e merito to - 1 i a dito Bepeto. 

- Parce merito me? . . . 

- Parceche canche i pize catie i deenta boi, i va adora a fei canbia in 
meo anche ra so families. 

-El Pinochio de len de na ota agno s aralo scondu? 

- Velo la! - 1 i a respondu Bepeto, e 1 i a fato vede un buratin porna 
su par na carega, co ra testa voltada in 'so, i braze a pendoron e ra 
janbes incrojades e ingroforides, che sarae sta un miracol el fei sta su 
dreto. 

Pinochio el s a volta a 1 varda, e canche el 1 a varda polito, 1 a dito 
con nossicuanto acaro: 

- Ce un buratin da ride che see na ota! E ce contento che son ades, 
che son deenta un pizo da sesto!. . . 



Fin 

